Aguvazan Kurumah Raajjeyge5Thareege Resort Akah Muvazzafun Chuttee Ah Fonuvaifi - Vaguthu\nބައެއް ކުންފުނިތަކުގެ ވެރިންނަކީ އެތަނުގެ މުވައްޒަފުންނަށް ވަރަށް ހިތްހެޔޮ، މަސައްކަތް ކުރާ ހިތްވާ ފަދަ މާހައުލެއް ގާއިމު ކޮށްދިނުމަށް މަސައްކަތް ކުރާ ވެރިންނެވެ.\nމުވައްޒަފުންގެ އަގު ވަޒަންކުރުމަކީ ބައެއް ވެރިންނަށް ވަރަށް މުހިންމު އަދި އެހާމެ އިސްކަން ދޭ ކަމެކެވެ. މިފަދަ އެއް ވެރިއަކީ ''އިވޯލްވް މިކްސްޑް މާޝިއަލް އާޓްސް'' ގެ ވެރިޔާ ޗަތުރީ ސިޓްޔޮޑްޓޮންގްއެވެ.\nއެގޮތުން މިދިޔަ އަހަރު އެ ކުންފުންޏަށް 30 އިންސައްތަ ކުރިއެރުން ލިބުމުން އެކަމުގެ އުފަލުގައި، މުވައްޒަފުންނަށް ޝުކުރު އަދާކުރުމަށް ހުރިހާ މުވައްޒަފުންނަށް ރާއްޖޭގެ ފަސްތަރީގެ ރިސޯޓެއްގައި ޗުއްޓީ ހޭދަކޮށްލުމުގެ ފުރުސަތު އޭނާ ވަނީ ހޯދައިދީފައެވެ.\nމިއީ މިފަދަ ކަމެއް މުވައްޒަފުންނަށް ޗަތުރީ ކޮށްދިން ފުރަތަމަ ފަހަރެއް ނޫނެވެ. ކޮންމެ އަހަރަކު ވެސް މުވައްޒަފުންގެ މަސައްކަތުގެ އަގު ވަޒަން ކުރުމުގެ ގޮޔުން ހުރިހާ މުވައްޒަފުންނަށް ވެސް ކޮންމެވެސް ތަނަކަށް ޗުއްޓީ ހޭދަކޮށްލުމަށް ފޮނުވައެވެ.\n3.3 ކްރޯރް އިންޑިއަން ރުޕީސް ހަރަދުވި މި ދަތުރުގައި އެ ކުންފުނީގެ 100 މުވައްޒަފަކު ބައިވެރިވިއެވެ.\nރިޕޯޓް ތަކުގައިވާ ގޮތުން ޗަތުރީ މިގޮތަށް ކޮންމެ އަހަރަކު ވެސް މުވައްޒަފުންނަށް ޗުއްޓީ ހޭދަކޮށްލުމަށް ފޮނުވަނީ އެމީހުންގެ ބުރަ މަސައްކަތުގެ އަގުވަޒަން ކުރުމުގެ ގޮތުންނެވެ. މުވައްޒަފުން ކުރާ މަސައްކަތާއި އަޅާބަލާއިރު އެއީ ވެސް އެމީހުންނަށް ކޮށްދެވޭ ވަރަށް ކުޑަ ކަމެއް ކަމުގައި ޗަތުރީ ބުނެފައިވެއެވެ.\nޗަތުރީއަށް އޭނާގެ މުވައްޒަފުންނަކީ ''ރޮކްސްޓާސް'' އިން ކަމަށް ނޫހަކަށް ދިން އިންޓަވިއުއެއްގައި ބުނެފައިވެއެވެ.\nޗަތުރީއަށް ތަޢުރީފުކޮށް ކޮމެންޓް ކޮށްފައިވާ ފަރާތްތަކުން ބުނެފައިވަނީ އެންމެ ރަނގަޅު ''ބޮސް'' ގެ އެވޯޑް ހައްގުވަނީ އޭނާއަށް ކަމަށެވެ.\nޖެނުއަރީ 24, 2022 15:24\nރާއްޖޭގަ 1972ގައި ޓުައަރިޒަމް ފެށިގެން މިޔަދާހަމައަށް އައިއިރު ރާއްޖޭގެ ރިސޯޓްތަކުގެ އޯނަރުންނަށް ބިލިޔަނުން ފައިދާވިއިރުވެސް އެއްކަލަ މުއައްޒަފުމީހާ މިހުރީ ވަންނާނެ ގެދޮރު އަޅާލާނެ ވަރުވެސްނުވެ، ކޮވިޑު ފެށުނުތަނުން ރާއްޖޭގެ މަހުޖަނުން މުއައްޒަފުން ވަޒީފާއިން ވަކިކޮށް ލިބެމުންދިޔަ މުސާރައިން ބޮޑު ޕަސެންޓެއް ކަނޑާލައި ކުރިއަށްވުރެ ގިނަވަގުތު މަސައްކަތް ކުރަން މަޖުބޫރުކުރުވި. ކީއްތޯވާނީ ރިސޯޓް އޯނަރުން އެމީހުންގެ މުއައްޒަފުންނަށް އިންޓަރެސްޓް ފުރީ ލޯނުދީ ގެދޮރު އިމާރާތްކުރަން އަހަރަކު 10މުއައްޒަފުން ހޮވާލިއްޔާ ނޫނީ ގެދޮރު އިމާރާތްކޮށްލާނެ ތަކެތި ދިނިއްޔާ، ނޫނީ އަހަރަކު5ސުޓާފުން ހައްޖައް ފޮނުވާދިނިއްޔާ\nޖެނުއަރީ 24, 2022 15:27\nމީހުން އިހްތިރާމާއިއެކު ބަލައިގަންނާނީ މިފަދަ އޯގާތެރި ވެރިން..ގަދަބާރުން މީހުން ނިކަމެތިކޮށްގެން އެއްވެސް ތަނެއް ކުރިނާރާނެ..\nޖެނުއަރީ 24, 2022 16:25\nބޮޑު ސޭޓު ކީކެބާ ބުނަނީ،!\nޖެނުއަރީ 24, 2022 22:01\nތީބޭކާރު ހަރަދެއް 😂\nޖެނުއަރީ 25, 2022 05:57\nޗަންޕާ ރިސޯރޓު ތަކުން މިކަން ކުރާތާ ކިތަންމެ އަހަރެއް ވެއްޖެ. ކީވެބާ ނޫހުގަ ޖަހާނުލަނީ؟ އެމީހުންގެ ގިނަ ދުވަހު މަސައްކަތް ކޮށްދިން މުއައްޒަފުން ރާއްޖެއިން ބޭރުގައުމަކަށް ޗުއްޓީ ފޮނުވާ ކޮންމެ އަހަރަކު.


(21 ނޮވެމްބަރ 2019 އާ ގުޅޭ)\nސައިފްގެ ހިތަށް ލިބުނު ހާސްކަން އިތުރުވިއެވެ. ވީރާއާއި ހޭޒަލްއަކީ ރައްޓެހިންނަށްވާކަށް އެއްގޮތަށް ވެސް ސައިފް ބޭނުމެއްނޫނެވެ. އެހެންވެއްޖެއްޔާ ކަންތައްތައް ވަރަށް ގޯސްވެދާނޭ ސައިފްގެ ޟަމީރު ވެސް އެއްބަސްވިއެވެ.\nސައިކަލުން ފައިބައިގެން ދޮރޯށި ދޮށުގައި ވީރާ ހުއްޓިލުމާއެކު އޭނާގެ އަތުގައި ސައިފް ހިފާލިއެވެ. ދެ ޚިޔާލެއްގައި އިން ފަދައިން ވިރާއަށް ބަލާލިއެވެ. ސައިފް އެއްޗެއް ބުނަން އުޅެފައި ވެސް ދެފަރާތަށް ބޯހޫރާލިއެވެ.\n"ވަޓް... ޓެލް މީ" ސައިފް ބުނަން އުޅުނު އެއްޗެއް އޮޅުން ފިލުވަން ވީރާ ބޭނުންވިއެވެ.\n"ދަނީ... އޯކޭ ދޯ" ސައިފް ބުނެލިއެވެ. ވީރާ ހަމައެކަނި ބޯޖަހާލީއެވެ. އޭނާ ދޮރޯށްޓާ ދިމާއަށް އެނބުރިލަންވާއިރަށް ސައިފް ސައިކަލު ދުއްވާލައިފިއެވެ. ހަމައެހިނދު ފަހުން ގުޅާނަމޭ ވީރާ ބުނެލީ ތަންކޮޅެއް ބާރަށެވެ. ސައިފް ކަނާއަތް ހިއްލާލައި އިޝާރާތެއް ކޮށްލިއެވެ. ސައިކަލެއް މަޑެއްނުކުރެއެވެ. އޭނާ އެ ދިޔަ ގޮތަށް ދިޔައީއެވެ.\nއެޕާޓްމެންޓްގެ ދޮރުހުޅުވީ ލިއަމްއެވެ. އޭރު ލިއަމްގެ މޫނުން ފާޅުވަނީ ހައިރާންކަމެވެ. ވީރާ އަންނަކަމެއް ހޭޒަލް ނުބުނެއެވެ. އެހެންވެ ލިއަމްއަށް އަހާލެވުނީ މަންމަ ވެސް ވީރާއާއެކު އައީތޯއެވެ. ލިއަމްއަށް ވީގޮތް އެނގި ލާނެތް ގޮތަކަށް ވީރާ ހީނގަތެވެ. އެޕާޓްމެންޓުގެ ތެރެއަށް އޭނާ ވަންނަމުން އައީ އެކަނި ކަމުގައި ބުނެލިއެވެ. އަދި ހޭޒަލް ކޮބާތޯ އަހާލިއެވެ. ދޮރުލައްޕާލިއިރު ލިއަމް ވެސް ހުރީ ޒާތަކަށް ހިނިއައިސްފައެވެ.\n"ވީރާ..." ކޮޓަރިން ނުކުމެގެން އައި ހޭޒަލް ގޮވާލިއެވެ. އަތްދިގު ދަނބުކުލައިގެ ގަޔަށް ދޫ ޓީޝާޓު ކަކުލަށްވުރެ ތިރިއަށް ހުރިއިރު އޭގެ ދަށުން ހޭޒަލް ހުރީ އޭޝްގްރޭ ކުލައިގެ ސްވެޓްޕޭންޓެއް ލާފައެވެ. އޭނާގެ ދެފައިތިލަ އޮތީ އިސްޓާކީނުން ނިވާކޮށްފައެވެ. މަޣްރިބު ނަމާދުކޮށްލި ގޮތަށް ނަމާދު ދޮޅި ބޮލާ ވަކިކޮށްލާފައި އޭނާ އެ ނިކުތީ ބަޔަކު ވާހަކަދައްކާ އަޑު އިވިގެންނެވެ.\n"އޯ ސޮރީ... ވީރާ އަންނަކަން ބުނަން ހަނދާންނެތުނީ..." ހޭޒަލް ބުނެލިއެވެ. ދާރިއަންއާއެކު ކޮފީ ނިންމާފައި ހޭޒަލް ގެއަށް އައި މަގުމަތީ ލިއަމް މާ އޮލަ ވާހަކައެއް ފެށުމުން ވީރާގެ މަތިން ހަޤީޤަތުގައި ވެސް ހޭޒަލް ހަނދާންނެތުނީއެވެ. އެހެން އެކަންވީކަން ރަނގަޅޭ ހޭޒަލްގެ ހިތަށް އެރިއެވެ. ފަހަރެއްގައި ވީރާ އަންނަން އުޅޭކަން އެނގި ލިއަމް އެހާ ގަޔާނުވެދާނޭ ހޭޒަލްއަށް ހީވާތީއެވެ.\n"ކޯއްޗެއް ލައިގެން ތިހުރީ" ހޭޒަލްއަށް ބަލާލައި ވީރާ ބުނެލިއެވެ.\n"ޒެއްލު މޫނުބުރުގާ އަޅާނީއޯ... އެހެންވެ މިހާރުއްސުރެ ޕްރެކްޓިސް، ބޮޑަށް ނިވާ ހެދުންލާން" މަޖަލަކަށް ހަދާ ލިއަމް ބުންޏެވެ. ވީރާގެ މޫނުން ފާޅުވީ ތަފާތު އަސަރެކެވެ.\n"އިޔު!... ނޫން ދޯ..." ފަކުރު ގޮތަކަށް މޫނު ހަދާލުމާއެކު ވީރާ ބުނެލިއެވެ. ލިއަމް ހޭން ހުއްޓެވެ.\n"ވީރާގެ ތުއްތޭއެއްނު އެބުނީ... އެހެންވީމަ ދެން ފެންނާނީ އޭގެ ހެދުމެއްގަ" ނިކަން ސީރިއަސްކަމާއެކު ވީރާއާއި ލިއަމްއަށް ނަޒަރު ހިންގާލަމުން ހޭޒަލް ބުންޏެވެ. ހަޤީޤަތުގައި އޭނާއަށް ލިއަމް ޖޯކުޖެހި ކަންތައް ގޯސްވީއެވެ.\n"ހޭއި!... އައި ޑިޑިންޓް މީން ދެޓް" ލިއަމް ވަރަށް އަވަހަށް ބުނެލިއެވެ. އޭނާއަށް ކަމުނުދާނޭކަން ހޭޒަލްއަށް އެނގެއެވެ. ލިއަމްއާއި ހޭޒަލްއާ ދެމެދު ވާދަކިޔާނޭ ކަމެއް ފެށިދާނޭ ހީވެ ވީރާ އެ ދެމެދަށް ވަނެވެ.\n"ތި އައީ އޮފީހުން ދޯ؟... އެއްޗެއް ކައިފިންތަ؟... ހިނގާ ކާން، ކޮފީއެއް ވެސް ހަދައިދީފާނަން" ހޭޒަލް ހިނިތުންވެލިއެވެ. ވީރާގެ އަތުގައި ހިފައިގެން ބަދިގެއާ ދިމާއަށް ހޭޒަލް ހިނގައިގަތެވެ. އެމީހުންނަށް ބަލަން ތިބެފައި ލިއަމް ވެއްޓިގަތީ ސޯފާއަށެވެ. އެތަން ފެނި ހޭޒަލްގެ ފިޔަވަޅު މަޑުޖެހިލިއެވެ. އޭނާ އެނބުރި ލިއަމްއަށް ގޮވާލިއެވެ. ނަމާދުނުކޮށްކަން އޮތީ ހަނދާންކޮށްލަ ދިނެވެ.\n"އިރުކޮޅަކުން މިދަނީ" ލިއަމް ބުނެލިއެވެ. އެގޮތް ކަމުނުދިޔަ ނަމަވެސް ހޭޒަލް އިތުރަށް އެއްޗެކޭ ނުބުންޏެވެ.\n"އޮފީސް ނިންމާފައި ކައިގެން މިއައީ... ޒެއްލު ކޮންވާހަކައެއްތަ ދައްކަން އުޅުނީ" ވީރާ ބުންޏެވެ. ދެ މީހުން ވެސް ތިބީ އައިލެންޑް ދޮށުގައެވެ. ހޭޒަލް އިނީ ވީރާއާ ދިމާއަށް އެނބުރިލައިގެންނެވެ. އޭނާގެ ނަޒަރު ސިޓިންރޫމަށް ދަތުރުކޮށްލި ތަން ވީރާ ދުށްޓެވެ.\n"ތިއްތޭއާ ބެހޭ ކަމެއްތަ؟" ހޭޒަލްގެ ހަރަކާތްތަކުން ދޭހަވި ގޮތް ވީރާ ހާމަކޮށްލިއެވެ.\n"ނޯ!... އިޓްސް އަބައުޓް ޔޫ..." ހޭޒަލް ވާހަކަދެއްކީ ސިއްރުންނެވެ. ހަމައެކަނި ވީރާއާއި ހޭޒަލްއަށް އަޑުއިވޭނޭހާ މަޑުންނެވެ.\n"އަހަރެން..." ހައިރާންކަމާއެކު ވީރާއަށް ބުނެވުނެވެ.\n"ސައިފް އެއީ ވީރާގެ ބޯއީފްރެންޑްތަ؟" ވާހަކަގިނަ ނުކޮށް ހޭޒަލް އެއްސެވެ. ވީރާއަށް ސިހުން ލިބުނުކަން އެ މޫނުން ހެކި ދެއެވެ. ހޭޒަލްގެ ނަޒަރު ހުރީ ވީރާގެ ކޮންމެ ހަރަކާތަކަށް ހުއްޓިފައެވެ.\n"ކިހިނެއް ޒެއްލުއަށް އެނގުނީ" ހަޤީޤަތް ހާމަކުރަން ވީރާ ފަސްޖެހުނެވެ.\n"އަހަރެން ކުރިން ވެސް އޭނާ ދަންނާތީ... ތުއްތޭއާއެކު ދުއްވާލަން ނުކުމެ އުޅެނިކޮށް ދެތިން ފަހަރަކު ވީރާ ފެނިއްޖެ، އަހަންނަށް ސައިފް އެނގޭތީވެ ވީރާއާ ބައްދަލުކޮށްލަން ބޭނުންވީ" ހޭޒަލް ބުންޏެވެ.\n"ތުއްތޭއަށް އެނގޭތަ؟" ވީރާ ހާސްވެފައި އަހާލިއެވެ. އެއާއެކު ހޭޒަލް ދެފަރާތަށް ބޯހޫރުވާލީއެވެ.\n"އަހަރެން އެކަކު ކައިރީ ވެސް ނުބުނަން، ފެމެލީއާ ހަމައަށް ދާން އަހަރެމެން ދެ މީހުންނަށް ވެސް ވަގުތު ބޭނުންވޭ" ވީރާ ކުޑަކޮށް އިސްޖަހާލައިގެން އިނދެ އައިލެންޑް މަތީ ބައްވާލައިފަ އޮތް ދެއަތުގެ އިނގިލިތަކާ ކުޅެމުން ބުނެލިއެވެ. އޭނާ އެ އިނީ ހިސާބަކަށް ހާސްވެފައިކަން އެނގެއެވެ.\n"ސައިފްގެ ގޮތް ރަނގަޅަށް އެނގިގެންތަ ވީރާ އޭނާއާ ގުޅިގެން ތިއުޅެނީ" ހޭޒަލްއަށް އަހާލެވުނެވެ.\n"ޒެއްލު ބުނަން ތިއުޅެނީ އޭނާގެ ދަރިއަކު ހުންނަ ވާހަކައެއްނު، އަހަންނަށްވުރެ މާބޮޑަށް ވެސް އޭޖުން ބޮޑުވާނެ ވާހަކައެއްނު، މިހާރު އެކަހަލަ ކަންކަން އެއީ މައްސަލައެއްނޫނެއްނު... އެވްރިވަން ޑިޒާވްސް އަ ޗާންސް" ވީރާ ބުނީ ޔަގީންކަމާއެކުއެވެ. ހޭޒަލް ބަސްހުއްޓޭ ގޮތްވިއެވެ.\n"އިނދެގެން އުޅޭ ދެމަފިރިންގެ ދޭތެރެއަށް ވީރާ ވަންނަނީތަ؟... އެހެންނޫނަސް އަހަރެންގެ ނަޒަރުގައި ސައިފްއަކީ އެއްވެސް ވަރަކަށް ރަނގަޅު މީހެއްނޫން، އަޙުލާޤީ ފެންވަރު ވަރަށް ދަށް މީހެއް އެއީ، ގިނަ އަންހެން ކުދީންނަށް ފެންނަނީ އޭނާގެ ރީތި ސިފައާއި ސްމާޓްކަން، މަޢުސޫމް އަންހެންކުދީންގެ ކިބައިން ނާޖާއިޒް ފައިދާ ނަގަން އޭނާ ވަރަށް ކުޅަދާނަވާނެ، އެފަދަ އަންހެންކުދީންގެ ސިމްޕަތީ އޭނާ ހޯދާނެ" ހޭޒަލް ބުނީ ވީރާއަށް ވިސްނައިދިނުމުގެ ބޭނުމުގައެވެ.\n"މީހަކު ދޮގު ހަދާ އޮޅުވާލާއިރު އެވަރު ނޭނގޭހާ އަހަރެން މޮޔައެއްނޫން، އޭނާގެ ލައިފްގަ ބައިވެރު ޕްރޮބްލަމްސް އެބަހުރި، އޭނާގެ ވައިފްގެ ވާހަކަތައް އަހަންނަށް ކިޔާދީފަ ހުރީ، ސައިފް އެމީހުންގެ ދަރިފުޅުދެކެ ވަރަށް ލޯބިވޭ، އަހަރެން އޭނާއާ ރައްޓެހިވީ އޭނާއަކީ މީހެއްގެ ފިރިއެއްކަން އެނގިހުރެ، އެހެންނޫނަސް ދުވަސްކޮޅަކުން އޭނާ މިނިވަންވާނެ... އޭރުން އެއީ މީހެއްގެ ފިރިއެކޭ ނުބުނާނެ، އަހަރެން އެއްވެސް މީހެއްގެ ދިރިއުޅުމަކަށް ނުވަންނަން، އެކުގައި ނޫޅެވުނީމަ ދެން ކޮންމެހެން އެ ދެމީހުން ދުރުވިޔަ ނުދީ ހިފަހައްޓަން ޖެހޭތަ... މިހާރު ވެސް ދަރިފުޅަށް ޓަކައި ލައްކަ ދުވަހު ސައިފް ކެއްކޮށްފި، އަހަންނަށް ވެސް ރަނގަޅީ އެ ދެ މީހުން ވަކިވިއްޔާ، އިނދެގެން ނޫޅެވޭނީ ކޮންމެވެސް ސަބަބުތަކެއް ހުރީމަ، ސައިފް އެހެން އަންހެނެއް ހޯދަން ޖެހުނީ ވެސް އޭނާގެ އަނބިމީހާއަށް ކަންކަން ނުކޮށްދެވޭތީ" ވީރާގެ އަޑުގައި ހުރީ ފޫހިކަމެވެ. އެ ވާހަކަތަކުން ހޭޒަލްގެ ހިތަށް ތަދުވިއެވެ. އޭނާއާއި ލިއަމްގެ ދެމެދުގައި ހިނގި އަރައިރުން ހަނދާނަށް އައެވެ. އެއްވެސް ކަމެއް ސާބިތު ނުވިޔަސް ހޭޒަލްއަށް ކުރެވުނު އެ ހިތްދަތި އިޙްސާސް އޭނާގެ ހަށިގަނޑާއި ބުއްދި ބަލިކަށި ކުރިވަރު ހިތަށް ތަސައްވުރު ވެގެން ދިޔައެވެ. ސައިފްގެ އަނބިމީހާގެ ހަޤީޤަތެއް ވެސް ނޭނގެއެވެ. ފަހަރެއްގައި ސައިފްގެ ވާހަކައާ ދިމާ އިދިކޮޅަށް ކަން ހިނގާފައި އޮވެދާނޭ ހޭޒަލްގެ ހިތަށް އަރަނީ ވަރަށް ބޮޑަށެވެ. މިހާ ދުވަހު ސައިފްގެ ފަރާތުން ފެންނަމުން އައި ސިފަތަކުގެ ސަބަބުންނެވެ.\n"ވީރާއަށް ތިއިވެނީ ހަމައެކަނި ސައިފް ބުނާ އެއްޗެއް" ހޭޒަލްގެ ވާހަކައަށް ވީރާ ހުރަސް އެޅީ ހިތްހަމަނުޖެހިފައެވެ.\n"ޒެއްލުއަށް ސައިފް ތިހާ ރަނގަޅަށް އެނގިގެން ތިއުޅެނީ ކިހިނެއް؟" ވީރާ ސުވާލުކުރިއެވެ.\n"އަހަރެން ވެސް ޅައިރު ކަންކަން ނިކަން ފަސޭހައިން ޤަބޫލުކުރަން، ވީރާއަށް އޭނާ ވަރަށް ސްޕެންޑް ކުރޭ ދޯ، އެންމެ ދުވަހަކުވެސް ބައްދަލުނުވަންޏާ އޭނާ ލޯބިން ގޮސް މަރުވެދާނެހެން ނޫޅޭތަ؟... އަވަހަށް މެރީ ކުރަން ބޭނުންވޭ، ވީރާ ހަމައެކަނި އޭނާގެ ހައްޤަކަށްވާން އެދޭތީ... ވީރާއަށް ސަޕްރައިޒް ދޭން ރޫމަކަށް ނުގެންދޭތަ؟" ހޭޒަލްގެ ވާހަކަތަކުން ވީރާގެ މޫނުގެ ކުލަވަރު ފަހަރަކަށްވުރެ ފަހަރެއް ބަދަލުވިއެވެ. ހުރިހާ އަސަރެއް ވީރާ ފޮރުވާލީ އޭގެ މައްޗަށް ރުޅި އިސްކުރަމުންނެވެ. ހޭޒަލް ދެއްކި ބައެއް ވާހަކަތައް ސީދާވެފަ އެބަހުރިކަން އެނގޭއިރު ވެސް ވީރާ ބޭނުންވީ ދެކޮޅު ހަދާށެވެ. އަމިއްލަ ނަފްސަށް އަޑުލައިގަތީ ހޭޒަލްގެ އެއްވެސް ވާހަކައެއް ޤަބޫލުނުކުރުމަށެވެ.\n"ތި ދައްކާ ވާހަކައެއް އަހަންނަކަށް ނޭނގެ، ސައިފްއާއި ޒެއްލުއާ ގުޅުމެއް އޮތީ ދޯ... އެހެންވެ ސައިފްގެ ވާހަކަ އަހަން ބޭނުންވީ... ބުނަން ޒެއްލު، މިހާރު ތީ އަހަރެންގެ ފަހަރި، އިރެއްގަ ޒެއްލުއާ ސައިފްގެ ދެމެދުގައި ގުޅުމެއް އޮތަސް އެއީ އަހަރެން ބަލަން ބޭނުންވާކަމެއްނޫން، އޭނާގެ ޕާސްޓު މުހިންމެއްނޫން... އައި ލައިކް ހިމް، އަހަރެމެން ދެ މީހުންނަށް ވެސް ދެމީހުން ކަމުދޭ، ޒެއްލު ބޭނުންވިޔަސް އޭނާއާ ބްރޭކްއަޕް ވުމުގެ ޚިޔާލެއްނެތް، ޕްލީޒް މައިންޑް ޔޯ ބިޒްނަސް، އަހަންނަކީ މީހުންގެ ކަންކަމާ ބެހޭ މީހެއްނޫން، އަހަރެން ވެސް ބޭނުމެއްނޫން އަހަރެންގެ ކަންކަމާ މީހުން ބެހޭކަށް... އަހަންނަށް އަހަރެންގެ އަމިއްލަ ލައިފް ހޭންޑެލް ކުރެވޭނެ" ވީރާއަށް ދަތްކުނޑިވިކާލެވުނެވެ. އަވަސް އަވަހަށް ގޮނޑިން ފައިބައިފިއެވެ. އެހިނދު ހޭޒަލްއަށް އަވަސް އަރުވާލާފައި ވީރާ ހުއްޓުވަން ގަސްދުކުރިއެވެ. އޭނާއަށް ހިފުނީ ވީރާގެ ވައަތުގައެވެ.\n"އައި އޭމް ސޮރީ... އަހަރެން ޤަބޫލުކުރަން ވީރާއަށް ވިސްނޭނެކަން، މޮޔަކަމެއް ނުކުރާނެކަން... ލޯބިވާ މީހުންނާ ދުރަށް ދިއުމަކީ ފަސޭހަކަމެއްނޫން، ރުޅި އައިސްގެން ނުދޭ، އަހަންނަށް އިމުން ބޭރުވެވުނީކަން ޤަބޫލުކުރަން، ސޮރީ... ވަރަށް ބޮޑަށް ސޮރީ، އަހަންނަށް އެނގޭ މީހާގެ އުޅުން ހުރި ގޮތް ފެނިފަ އެކަހަލަ މީހަކު އަހަރެންގެ ގާތްކުއްޖެއްގެ ދިރިއުޅުމަށް އަންނަން ބޭނުންނުވީ، މޭބީ އައި ބިކޭމް ސެލްޕިޝް... ވީރާގެ އިޙްސާސްތަކާމެދު ވިސްނާނުލެވުނީ" ވީރާ ރުޅި އައިސްގެން ނުކުމެގެންދާކަށް ހޭޒަލް އެއްގޮތަށް ވެސް ބޭނުމެއްނޫނެވެ.\n"ޒެއްލުގެ ބިޓުންގެ ލިސްޓު އެނގޭކަށް އަހަރެން ބޭނުމެއްނޫން، އަމިއްލައަށް ފަޟީޙަތް ތިވަނީ... އަދިވެސް ސައިފުގެ މަތިން ހަނދާންނުނެތެނީތަ" ވީރާ ބުނެލިއެވެ. ހޭޒަލްއަށް ހުއްޓުން އެރިގޮތަށް އެއްވެސް އެއްޗެއް ނުބުނެވުނެވެ. އެފަދަ އެއްޗެއް އޭނާއާ ދިމާއަށް ވީރާ ބުނެދާނޭ ހިތަށް ވެސް ހޭޒަލް ނާރައެވެ. ހަރަކާތެއްކޮށްލަން ވެސް ހަނދާންނެތިފައި ހޭޒަލް ހުރީ ވީރާގެ އަތުގެ ކުޑަހުޅާ ހިސާބު ހިފަހައްޓާލެވުނު ގޮތަށެވެ. އެހެންނަމަވެސް ހޭޒަލްގެ އަތުގެ ތެރެއިން ވީރާގެ އަތް ދަމައިގަތެވެ. ހޭޒަލްއާ ނަޒަރު ސީދާކޮށްލުމެއްނެތި ވީރާ ހަލުވިކޮށް އައީ އެޕާޓްމެންޓުން ނުކުންނާށެވެ. އެހިނދު ސޯފާގައި ފޯނާ ކުޅެން އޮތް ލިއަމް ބޯ ހިއްލާލައި ވީރާއަށް ގޮވާލިއެވެ.\n"މިދަނީ ކަމެއްޖެހިގެން... މަޑުކުރެވޭކަށްނެތް" ލިއަމް އެއްޗެކޭ ބުނަންވާއިރަށް ވީރާ ބުނެލިއެވެ. އަދި އެޕާޓްމެންޓުގެ ދޮރުހުޅުވާލުމާއެކު ނިކަން އަވަހަށް ބޭރަށް ދެމިގަނެ އޭނާގެ ފަހަތުން ދޮރުލައްޕައިއެވެ.\n"ކޮންތަކަށޯ އެ ދަނީ... އެކަނި ދޯ އެ ދިޔައީ" ސޯފާއިން ތެދުވެގެން ހޭޒަލްއާ ދިމާއަށް އަންނަމުން ލިއަމް ވާހަކަދެއްކިއެވެ.\n"އަވަހަށްދާންވެގެން އެ ދިޔައީނު" ވީރާއާ ދެމެދު ދެކެވުނު ވާހަކަ ސިއްރުކުރަމުން ހޭޒަލް ބުނެލިއެވެ. އަދި ކޮޓަރިއާ ދިމާއަށް އައި ހޭޒަލް ނަމާދު ކުރަން ލިއަމްއަށް ހަނދާންކޮށްދިނެވެ.\nކޮޓަރިއަށް ދެމަފިރިން އެކުގައި އައިސް ވަނެވެ. ހޭޒަލް އެނދުގެ އަރިމަތީ އިށީނދެލައިގެން އިނެވެ. އެނދުމައްޗަށް ފޯނު އެއްލާފައި ލިއަމް ވަނީ ފާޚާނާއަށެވެ. ވުޟޫކޮށްލާށެވެ. ފިކުރުތަކަށް ގެއްލިފައި އިން ހޭޒަލް ސިހުނީ ކޮޓަރީގައި ބޭއްވިފައި އޮތް އޭނާގެ ފޮނުން އިޝާ ނަމާދު ބަންގީގެ އަޑު އިވިގެންނެވެ. ފިނިނޭވާއެއް ދޫކޮށްލުމާއެކު އޭނާ ތެދުވިއެވެ. އޭރު އަދި ލިއަމް ހުރީ ވުޟޫކޮށްގެން ނުކުމެ އަތްފައި ފުހޭށެވެ.\n"ތީތަ ނަމާދުކުރާ ގޮތަކީ، އެއްވެސް އުޒުރެއްނެތް... އަހަރެން ހަނދާން ވެސް ކޮށްދިނިން، މަޣްރިބު ނުކުރެވިގެން އުޅެނިކޮށް މިހާރު އެގޮވީ އިޝާ ނަމާދަށް.... ބުނެކިޔައިގެން... ތީ މީހަކަށް ކޮށްދޭ ކަމެއްތަ؟" ވީރާ ކަންތައްކުރި ގޮތުން ހިތަށް ވެރިވި ނުތަނަވަސްކަމުގެ އިތުރުން ލިއަމް ކަންތައް ކުރިގޮތް ފެނި ހޭޒަލް ގާތަށް ރުޅި އަންނަ ގޮތް ވިއެވެ. ލިއަމް އެއްޗެކޭ ނުބުންޏެވެ. ހޭޒަލްގެ މައްޗަށް ރުޅި ކުރި ހޯދަފާނޭކަން އޭނާގެ ޟަމީރު ވިސްނައިދިނުމުން ވަގުތުން ދެތުންފަތް ޖައްސާ ބާރުކޮށްލިއެވެ. ދެން އޭނާ އަވަސްވެލީ ނަމާދަށް އަރާށެވެ. ނަފްސު ހަމައަކަށް އެޅޭނީ އޭރުންނެވެ.\nއިޝްވާގެ ކުލިނިކު ހުޅުވުމުގެ ހުރިހާ ކަމެއްގައި ދާރިއަން އުޅުނެވެ. އިޝްވާއާއެކު ގިނަ ވަގުތު ހޭދަކުރާތީ އެކަމާ ސާރާ ހުރީ މާޔޫސްވެފައެވެ. ދާރިއަން ގަސްދުގައި އޭނާއަށް ވަގުތު ނުދޭންވެގެން އުޅެނިއޭ ސާރާއަށް ވެސް ހީވެއެވެ. އެހެންވިޔަސް އެފަދަ އިދިކީލަ ޚިޔާލުތައް ބޮލުތެރޭ ބެހެއްޓުމުގެ ބަދަލުގައި ސާރާ ބަލަނީ އަވަހަށް އެ ޚިޔާލުތައް ދުރަށް ފޮޅާލެވޭތޯއެވެ. އޭގެ ބަދަލުގައި އޭނާ އަބަދުމެ ހުންނަނީ ދާރިއަން އޭނާއަށް ދިން ފުރުސަތުގެ މަތިން ހަނދާންކުރުމުގައެވެ. އޭނާއަކީ ދާރިއަންގެ ލޯބިވެރިޔާގެ މަޤާމުގައި ހުރި ހަމައެކަނި އަންހެންކުއްޖާކަން ސާރާ އަމިއްލައަށް ޤަބޫލުކުރެއެވެ. އަންހެން ކުއްޖެއްގެ ހިޔަނި ދާރިއަންއަށް އެޅިފައިވާނަމަ އެ އަންހެންކުއްޖަކީ ސާރާކަން ކަށަވަރުވެއެވެ. އެހެން އަންހެންކުއްޖަކާ ގުޅުމެއް އޮންނަ ނަމަ ދާރިއަން އެމީހަކާ ބައްދަލުނުކޮށް ނުހުންނާނޭކަން ސާރާއަށް އެނގެއެވެ. ދާރިއަންގެ ދިރިއުޅުން ސާރާ ހިތުދަހެވެ. އިޝްވާއަކީ އެ ޢާއިލާއާ ގުޅުން ހުރި ކުއްޖެއްކަން ސާރާއަށް އެނގެއެވެ. އެހެންވިޔަސް ހުރިހާ ހަޤީޤަތެއް އޭނާއަކަށް ވެސް ނޭނގެއެވެ. ކުއްލިއަކަށް ދާރިއަންއާއި އިޝްވާއާ ދެމެދު ގާތްކަމެއް އުފެދުންވީ ސާރާއަށް އެކަމުން ނުތަނަވަސްކަން ލިބޭ ކަމަށެވެ. އިޝްވާގެ ކުލިނިކުގެ މަސައްކަތުގައިއޭ ބުނެ އޭނާގެ ގާތަށް ދާން ދާރިއަން ބަހަނާ ދައްކަނީއޭ ވެސް ސާރާގެ ހިތަށް އަރައެވެ. އެކަމުގެ ހަޤީޤަތް އޭނާ ގާތުން ބަލަން ނިންމީ އެހެންވެއެވެ.\nއިޝްވާއަށް ދާރިއަންގެ މިޒާޖު މަޑުމަޑުން ދަސްވަމުން ދިޔަވަރަކަށް އޭނާއާ ވާހަކަދައްކަންވީ ގޮތް އެނގެމުންދިޔައެވެ. ދާރިއަންއަށް ވެސް އިޝްވާ ވާހަކަދެއްކުން ފަސޭހަވިއެވެ. އެހެންވިޔަސް އަދިވެސް ދާރިއަންގެ ސިއްރުތަކެއް ހުރިއިރު އެ ސިއްރުތަކަކީ ކޮބާކަމެއް އިޝްވާއަކަށް ނުހޯދުނެވެ.\n"ގަސްދުގަ ކަމެއްނުކޮށްދޭންވެގެން ދޯ އޮފީސް ހެދުމުގަ ތިއައީ" ކުލިނިކު ހުންނަ ބައިގެ ދޮރުމަތީ ދާރިއަން ހުއްޓިލައިގެން ހުރިތަން ފެނި އިޝްވާ ބުނެލިއެވެ. އޭނާ ހުރީ ބޮޑީސޫޓެއްގެ މަތިން އޯފްޝޯލްޑާ ކްރޮޕް ޓީޝާޓަކާއި ސްލިމް ޖީންސެއްގައެވެ. އަނގަޔާއި ނޭފަތް ފޮރުވާލުމަށް މާސްކެއް އަޅާފައި ހުއްޓެވެ. އެތަނުގައި ކުލައިގެ މަސައްކަތް ކުރިއަށް ދަނީއެވެ. ފާރުތަކަށް ކުލަ އިސްޕްރޭ ކުރާ މީހުން އެ މީހުންގެ މަސައްކަތުގައި އުޅެއެވެ. އެތަނުން އިސްކޮށް އުޅޭ މީހަކާ މަޝްވަރާއެއްގަ ހުރެފައި އިޝްވާ އައީ ދާރިއަންއާ ދިމާއަށެވެ. ދާރިއަން ފަހަތަށް ޖެހިލައި ހިނގަން އޮތް ކޮރިޑޯއަށް ނުކުތެވެ. ފާރުބުރީގައި އަތްއަޅުވާލައިގެން އިޝްވާއަށް ބަލަން ހުއްޓެވެ.\n"މަސައްކަތް ކުރަންޖެހޭ މީހުން މަސައްކަތް އެ ކުރަނީނު، އޮފީސް ނިންމާފަ މިކޮޅަށް ވަދެލާފަ ދާންކަމަށް މިއައީ، އެޕްރިޝިއޭޓް ނުކުރީއެއްނު" ދާރިއަން ވާހަކަދެއްކީ އޭނާގެ ޢާންމު ސީރިއަސް ރާގުގައެވެ. އިޝްވާ ކުޑަކޮށް ހީނލާފައި މަޢާފަށް އެދުނެވެ. އެތަނަށް ދާރިއަން އައީތީ އުފާވިއެވެ.\n"ޑޭޑް..." އިޝްވާގެ ނަޒަރު ދާރިއަންއާ ދުރަށް ހިންގާލިއެވެ. ދާރިއަން އެ ދިމާ ބަލާލިއިރު އިސްކޮޅުން ދިގު ފިރިހެނަކު އެމީހުންނާ ދިމާއަށް އާދެއެވެ. އިޝްވާގެ ޒިންމާ ނަގައި އޭނާ ބަލާބޮޑުކުރި ބައްޕަ ދާރިއަން ދުށީ ފުރަތަމަ ފަހަރަށެވެ. އެހެންނަމަވެސް އޭނާއަށް ދާރިއަން ފެނުމާއެކު ކާކުކަން އެނގުނެވެ. ހިނިއައިސްފައި ދާރިއަންއަށް ގޮވާލައި ސަލާމް ކޮށްލިއެވެ. ދެން އިޝްވާއާ ކުރިމަތިލައި މަސައްކަތުގެ ވާހަކަ ދައްކަން ފެށިއެވެ. އޭނާ އެނބުރި ދިއުމުގެ ކުރީން ޒުކަންގެ ހާލު އެއްސެވެ. އިޝްވާ ގާތު ދާރިއަންއާއި އައިކު ގޮވައިގެން އެގެއަށް އެއްދުވަހަކުން އައުމަށް ބުންޏެވެ. އެ ހުރިހާ މަންޒަރެއް ބަލަން ދާރިއަންއަށް ހުރެވުނީއެވެ. ބުނާނޭ އެއްޗެއް އޭނާއަށް ނޭނގުނީއެވެ.\nނާވީ ދިއުމުން އިޝްވާ ވެސް އެދުނީ އޭނާއާއެކު ސައިބޯލަން އެތާ ކައިރި ކެފޭއަކަށް އެރުމަށެވެ. އިޝްވާގެ ދިރިއުޅުމުގެ އޮޅުން ބޮޅުން އޭނާ ދާރިއަންއަށް ކިޔައިދިނެވެ. އޭނާއާއި ގުޅިފައިވާ ތިން ބައްޕައިން ތިބިކަމެވެ. އެވާހަކަތަކަށް ވެސް ބުނާނޭ އެއްޗެއް ދާރިއަންގެ އަތަކުނުވިއެވެ. އޭނާ ހިމޭންކަމާއެކު އިޝްވާގެ ވާހަކަތައް އަޑުއެހީއެވެ.\n"މީހަކާ އިނދެގެންކަން ހުރީ އެނގޭއިރު ވެސް އެމީހަކު ދެކެ ލޯބިވުމަކީ ހެދޭ ގޯހެއްތަ؟" ދާރިއަން އެއްސެވެ. އިޝްވާއަށް ހީވީ އޭނާގެ ކިޔާދިން ވާހަކަތާ ގުޅުވައި ދާރިއަން ދެއްކި ވާހަކައެއް ކަމަށެވެ. ޚާއްޞަކޮށް ޒުކަން ވަނީ އޭނާ ޖިޔާދެކެ ލޯބިވާކަމާއި ގުޅެން ބޭނުންވިކަން ކިޔާދީފައެވެ. އެހެން އެކަން ނުވީ ޖިޔާއާ ބައްދަލުވީއިރު އޭނާއަކީ ނާވީގެ އަނތްބަކަށްވީމައެވެ. އެ ހާލަތު އިޝްވާއަށް ސިފަކުރެވުނެވެ.\n"ގޯހެއްކަން އެނގިހުރެ އެކަކު ވެސް ލޯތްބެއްނުވާނެހެން ހީވަނީ، އެ ފީލިންގްސްއާ ބެހޭ ގޮތުން އަހަންނަށް މާބޮޑު އެއްޗެއް ބުނެދޭކަށް ނޭނގެ، މިހާތަނަށް ތަޖުރިބާ ކުރެވިފަ ނެތް ދާއިރާއެއްތީ... ދާރިއަން ބުނެބަލަ... މިހާރު ތިއުޅެނީ ގާލްފްރެންޑެއް ވެސް ނަގައިގެންނު، ލަވް ލައިފް ކިހިނެއްތަ؟ ވަރަށް ރޮމޭންޓިކް އެކްސްޕީރިއެންސެއްތަ؟... ފޮތްތަކުގައި ހުންނަނީ ވަރަށް ސުވީޓްކޮށް، އެކަމަކު އަހަންނަށް ފީލްވަނީ އެއީ ރިއެލިޓީއެއްނޫނޭ... ޔޯ އެކްސްޕީރިއެންސް ކިޔާދީބާ" އިޝްވާ ބުނެލިއެވެ.


Rasoola Eid Namaadha Kurevvi gothaky koba? | Dhiislam\nރަސޫލުﷲ ޞައްލަﷲ ޢަލައިހި ވަސައްލަމަ ޢީދު ނަމާދު ކުރައްވަނީ ހާމަތަނެއްގައެވެ. އެކަލޭގެފާނުގެ މިސްކިތްކޮޅުގައި ޢީދު ނަމާދު ކުރެއްވި ކަމެއް ޘާބިތުވާކަށް ނެތެވެ.\nމާތް ﷲ ރުއްސުންލެއްވި އަބޫ ސަޢީދުލް ޚުދްރީގެ ކިބައިން ރިވާވެގެން ވެއެވެ. (كَانَ رَسُولُ اللَّهِ صَلَّى اللَّهُ عَلَيْهِ وَسَلَّمَ يَخْرُجُ يَوْمَ الْفِطْرِ وَالأَضْحَى إِلَى الْمُصَلَّى فَأَوَّلُ شَيْءٍ يَبْدَأُ بِهِ الصَّلاةُ ثُمَّ يَنْصَرِفُ ، فَيَقُومُ مُقَابِلَ النَّاسِ وَالنَّاسُ جُلُوسٌ عَلَى صُفُوفِهِم ،ْ فَيَعِظُهُمْ وَيُوصِيهِمْ وَيَأْمُرُهُمْ ، فَإِنْ كَانَ يُرِيدُ أَنْ يَقْطَعَ بَعْثًا قَطَعَهُ أَوْ يَأْمُرَ بِشَيْءٍ أَمَرَ بِه ،ِ ثُمَّ يَنْصَرِفُ . قَالَ أَبُو سَعِيدٍ فَلَمْ يَزَلْ النَّاسُ عَلَى ذَلِكَ حَتَّى خَرَجْتُ مَعَ مَرْوَانَ وَهُوَ أَمِيرُ الْمَدِينَةِ فِي أَضْحًى أَوْ فِطْرٍ فَلَمَّا أَتَيْنَا الْمُصَلَّى إِذَا مِنْبَرٌ بَنَاهُ كَثِيرُ بْنُ الصَّلْتِ فَإِذَا مَرْوَانُ يُرِيدُ أَنْ يَرْتَقِيَهُ قَبْلَ أَنْ يُصَلِّيَ فَجَبَذْتُ بِثَوْبِهِ فَجَبَذَنِي فَارْتَفَعَ فَخَطَبَ قَبْلَ الصَّلاةِ فَقُلْتُ لَهُ غَيَّرْتُمْ وَاللَّهِ فَقَالَ أَبَا سَعِيدٍ قَدْ ذَهَبَ مَا تَعْلَمُ فَقُلْتُ مَا أَعْلَمُ وَاللَّهِ خَيْرٌ مِمَّا لا أَعْلَمُ فَقَالَ إِنَّ النَّاسَ لَمْ يَكُونُوا يَجْلِسُونَ لَنَا بَعْدَ الصَّلَاةِ فَجَعَلْتُهَا قَبْلَ الصَّلاةِ)– رواه البخاري 956 ومسلم 88، މާނައަކީ: "ފިޠުރު ޢީދު ދުވަހުގައްޔާއި އަޟްޙާ ޢީދު ދުވަހުގައި ކީރިތި ރަސޫލާ ޞައްލަﷲ ޢަލައިހި ވަސައްލަމަ މުޞައްލާ އަށް ނިކުމެ ވަޑައިގަންނަވައެވެ. އެންމެ ފުރަތަމަ ކުރައްވާ ކަމަކީ ނަމާދެވެ. އެއަށްފަހު ތެދުވެ ވަޑައިގެން މީސްތަކުންނާއި ކުރިމަތި ލައްވައެވެ. މީސްތަކުން އެބައިމީހުންގެ ޞަފުތަކުގައި އިށީނދެ ތިބެއެވެ. ދެން އެކަލޭގެފާނު ވަޢްޡު ނަޞޭޙަތް ދެއްވާ، ވަޞިއްޔަތް ކުރައްވާ، ހެޔޮކަންތަކަށް އަމުރު ކުރައްވައެވެ. އަދި އެކަލޭގެފާނު ލަޝްކަރެއް ތަނަކަށް ފޮނުއްވަން ގަޞްދު ކުރައްވާނަމަ އެކަން ކުރައްވައެވެ. ނުވަތަ މީސްތަކުންނަށް ކަމަކަށް އަމުރު ކުރައްވަން ގަޞްދު ކުރައްވާނަމަ އެކަމެއް ކުރައްވައެވެ. އެއަށްފަހު މުޞައްލާ އިން ނިކުމެ ވަޑައިގަންނަވައެވެ." އަބޫ ސަޢީދު ރަޟިޔަﷲ ޢަންހު ވިދާޅުވިއެވެ. "އެއްފަހަރެއްގެ ފިޠުރު ޢީދުގައި ނުވަތަ އަޟްޙާ ޢީދުގައި މަދީނާގެ އަމީރު މަރުވާނާއި އެކުގައި ތިމަންކަލޭގެފާނު ނިކުތުމަށް ދާންދެން މީސްތަކުން މިގޮތުގައި ދެމިތިއްބެވެ. އަހަރުމެން މުޞައްލާ އަށް ނިކުތް އިރު ކަޘީރު ބިން އައްޞަލްތު ބިނާ ކުރައްވާފައި ހުރި މެމްބަރެއް ހުއްޓެވެ. ނަމާދުގެ ކުރިން މެމްބަރަށް އަރައިވަޑައިގަތުމަށް އަބޫސަޢީދު މަސައްކަތް ކުރެއްވިއެވެ. އެހިނދު އެކަލޭގެފާނުގެ ހެދުންކޮޅުގައި ހިފާ ތިމަންކަލޭގެފާނު ދަމައިގަތީމެވެ. އެކަލޭގެފާނު ތިމަންނާ ކޮއްޕާލުމަށްހު މެމްބަރަށް އަރައިވަޑައިގަތެވެ. އަދި ނަމާދުގެ ކުރިން ޚުޠުބާ ދެއްވިއެވެ. ތިމަންކަލޭގެފާނު ދެންނެވީމެވެ. "އޭ އަބޫސަޢީދެވެ. މާތް ﷲ ގަންދީ ބުނަމެވެ. ކަލޭގެފާނު ބަދަލު ކުރައްވައިފިއެވެ." އަބޫސަޢީދު- ރަޟިޔަﷲ ޢަންހު- ވިދާޅުވިއެވެ. "ކަލޭގެފާނު ތިޔަ ވިދާޅުވާ ދުވަސްތައް ފާއިތުވެ ހިނގައްޖެއެވެ." އެހިނދު ތިމަންކަލޭގެފާނު ވިދާޅުވީމެވެ. “މާތް ﷲ ގަންދީ ބުނަމެވެ. ތިމަންކަލޭގެފާނަށް އެނގިވަޑައިގަންފައިވާ ގޮތަށް ވުރެ މޮޅު ގޮތެއް ތިމަންކަލޭގެފާނަށް އެނގިފައެއް ނެތެވެ.” އަބޫސަޢީދު- ރަޟިޔަﷲ ޢަންހު- ވިދާޅުވިއެވެ. "ނަމާދުގެ ފަހުން ޚުޠުބާ އަޑުއެހުމަށް މީސްތަކުން މަޑެއް ނުކުރާނެއެވެ. އެހެންވެ، ނަމާދުގެ ކުރިޔަށް ޚުޠުބާ ދިނީއެވެ."\nމި ޙަދީޘްގެ ޝަރަޙާގައި އިމާމް ޢައިނީ- ރަޙިމަހުﷲ- ވިދާޅުވެފައިވެއެވެ. "މި ޙަދީޘް އިން ލިބޭ ފިލާވަޅުތަކުގެ ތެރޭގައި ޢީދު ނަމާދު ކުރުމަށް މައިދާނަކަށް ނިކުތުން ހިމެނެއެވެ. ޟަރޫރީ ޙާލަތެއްގައި މެނުވީ މިސްކިތުގައި ޢީދު ނަމާދު ނުކުރުން ހުއްޓެވެ.” އިމާމް މާލިކުގެ ކިބައިން އިބްނު ޒިޔާދު ރިވާ ކުރެއްވިއެވެ. “މައްކާގެ އަހްލުވެރިން ފިޔަވާ އެހެން މީހުން ޢީދު ނަމާދު ކުރުން ސުންނަތް ވެގެންވަނީ މައިދާނެއްގައެވެ. މައްކާގެ އަހްލުވެރިންނަށް ސުންނަތް ވެގެންވާ ގޮތަކީ މިސްކިތުގައި ކުރުމެވެ."\nފަތާވާ އަލްހިންދިއްޔާގެ އެއްވަނަ ބައިގެ 118 ވަނަ ޞަފްޙާ ގައި އައިސްފައިވެއެވެ. "ޢީދު ނަމާދު ކުރުމަށް ސުންނަތް ވެގެންވަނީ މައިދާނަކަށް ނިކުތުމެވެ. އެކަމަށް މިސްކިތް ތަނަވަސްވެގެން ވިޔަސްއެވެ. މިއީ ގިނަ ޝައިޚުންގެ ރައުޔެވެ. އަދި ރަގަޅު ގޮތަކީވެސް މިއީ އެވެ."\nއިބްނު ގުދާމާ އަލްޙަންބަލީ އެކަލޭގެފާނުގެ "މުޣްނީ"ގެ (2/229-230) ގައި ލިޔުއްވާފައިވެއެވެ. "ސުންނަތް ގޮތަކީ ޢީދު ނަމާދު މުޞައްލާ(މައިދާނެއް) ގައި ކުރުމެވެ. އެކަމަށް ޢަލީ ރަޟިޔަﷲ ޢަންހު އަމުރު ކުރައްވާފައިވެއެވެ. އަދި އެއީ އެދެވިގެންވާ ގޮތްކަމުގައި އަލްއައުޒާޢީ އާއި އަޞްޙާބުއްރައުޔު ވިދާޅުވެފައިވެއެވެ. މިއީ އިބްނުލް މުންޛިރުގެ ވެސް ރައުޔެވެ.\nއަދިވެސް އިބްނު ގުދާމާ- ރަޙިމަހުﷲ- ވިދާޅުވެފައިވެއެވެ. “އަހަރުމެންގެ ދަލީލަކީ ރަސޫލުﷲ ޞައްލަﷲ ޢަލައިހި ވަސައްލަމަ މިސްކިތް ދޫކުރެއްވުމަށް ފަހުގައި ޢީދު ނަމާދަށް މައިދާނަށް ނިކުމެވަޑައިގަތުމެވެ. އަދި އެކަލޭގެފާނުގެ ފަހުން ވަޑައިގެންނެވި ހަތަރު ޚަލީފާ އިން ވެސް ކަންތައް ކުރެއްވީ ހަމަ އެގޮތަށެވެ. ކީރިތި ރަސޫލާ ޞައްލަﷲ ޢަލައިހި ވަސައްލަމަ އެންމެ މަތިވެރި ގޮތް ދޫކޮށެއް ނުލައްވާނެއެވެ. އަދި އެންމެ މަތިވެރި ގޮތް އުއްމަތަށް ތަޝްރީޢު ނުކުރައްވާ ދުލެއްވެސް ނުކުރައްވާނެއެވެ. ސަބަބަކީ އަހަރުމެންނަށް އަމުރުވެވިގެން ވަނީ ކީރިތި ރަސޫލާ ޞައްލަﷲ ޢަލައިހި ވަސައްލަމަ ނަމޫނާ އެއް ކަމުގައި ބަލައިގަތުމަށެވެ. އަހަރުމެންނަށް އަމުރުވެވިގެންވާ ގޮތަކީ އުނިގޮތް ކަމުގައިވެފައި، މަނާ ކުރެވިގެންވާ ގޮތަކީ ފުރިހަމަ ގޮތް ކަމުގައި ވުމަކީ އެކަށީގެންވާ ކަމެއް ނޫނެވެ. ޢުޛުރެއް މެދުވެރިވެގެން މެނުވީ ކީރިތި ރަސޫލާ ޞައްލަﷲ ޢަލައިހި ވަސައްލަމަ އެކަލޭގެފާނުގެ މިސްކިތްކޮޅުގައި ޢީދު ނަމާދު ކުރެއްވި ކަމެއް ޘާބިތުވާކަށް ނެތެވެ. މިކަމަށް މުޅި އުއްމަތް އިޖްމާޢުވެއެވެ. މިސްކިތުގައި ޖާގަ ހުއްޓަސްވެސް އަދި ނެތަސް ވެސް ހުރިހާ ޒަމާނެއްގައިވެސް މުސްލިމުން ޢީދު ނަމާދު ކުރުމަށް މައިދާނަކަށް ނިކުމެއެވެ. ކީރިތި ރަސޫލާ ޞައްލަﷲ ޢަލައިހި ވަސައްލަމަގެ މިސްކިތް ކޮޅުގެ ޝަރަފާއި އެކުގައިވެސް އެކަލޭގެފާނު ޢީދު ނަމާދު ކުރެއްވުމަށް ނިކުމެވަޑައިގަންނަވަނީ މައިދާނަށެވެ."\nއިމާމް ޝާފިޢީ ރަޙިމަހުﷲ އެކަލޭގެފާނުގެ "އަލްއުއްމު" އޭ ކިޔުނު ފޮތުގައި ލިޔުއްވާފައިވެއެވެ. "ރަސޫލުﷲ ޞައްލަﷲ ޢަލައިހި ވަސައްލަމަ ޢީދު ނަމާދު ކުރައްވަން ވެއްޖެނަމަ މަދިނާގެ ހާމަކަން ބޮޑު ސަރަޙައްދަކަށް ނިކުމެވަޑައިގެން ނަމާދު ކުރައްވާ ކަމަށް އައިސްފައިވެއެވެ. އެކަލޭގެފާނުގެ ފަހުން ޞަޙާބީންވެސް ކަންތައް ކުރެއްވީ ހަމައެފަދައިންނެވެ. ވާރޭ ވެހޭތީ ނުވަތަ އެނޫންވެސް ޢުޛުރެއް މެދުވެރިވެގެން ނޫނީ މިސްކިތުގައި އެބޭފުޅުން ޢީދު ނަމާދު ނުކުރައްވައެވެ. މިއީ މައްކާ ފިޔަވާ އެހެން ހުރިހާ ރަށެއްގައިވެސް ސަލަފުން ކަންތައް ކުރެއްވި ގޮތެވެ. ސަލަފުންގެ ތެރެއިން އެއްވެސް ބޭފުޅަކު މައްކާގައި މިސްކިތުގައި ފިޔަވާ އެހެން ތަނެއްގައި ޢީދު ނަމާދު ކުރެއްވި ކަމެއް އެނގޭކަށް ނެތެވެ. އެގޮތަކީ މަސްޖިދުލް ޙަރާމަކީ ދުނިޔޭގައިވާ އެންމެ މާތް ބިންކޮޅުކަމުގައި ވުން ވެސް އެކަށީގެންވެއެވެ. އެހެންކަމުން، މަސްޖިދުލް ޙަރާމް ފިޔަވާ އެހެން ތަނެއްގައި ނަމާދު ނުކުރެއްވުމަށް އެބޭފުޅުން ގަޞްދު ކުރެއްވީއެވެ."\nއަދިވެސް އިމާމް ޝާފިޢީގެ ކިބައިން ރިވާވެގެން ވެއެވެ. “ޖާގައިގެ ގޮތުން މިސްކިތް ތަނަވަސް ވެގެންވާ ނަމަ މިސްކިތުގައި ޢީދު ނަމާދު ކުރުން ބޮޑަށް ރަގަޅެވެ. ސަބަބަކީ އެއީ އެންމެ ޞާފުޠާހިރު ބިމެވެ. އެހެންކަމުން މައްކާގެ އަހްލުވެރިން ނަމާދު ކުރުން ބޮޑަށް އެދެވިގެން ވަނީ މިސްކިތުގައެވެ.\nއަލްޢައްލާމާ އިބްނުލް ޙާއްޖި އެކަލޭގެފާނުގެ "އަލްމަދްޚަލު" ގެ (2/283) ގައި ލިޔުއްވާފައިވެއެވެ. "ޢީދު ނަމާދުގައި ސުންނަތްވެގެންވާ ގޮތަކީ މައިދާނުގައި ކުރުމެވެ. ސަބަބަކީ ކީރިތި ރަސޫލާ ޞައްލަﷲ ޢަލައިހި ވަސައްލަމަ ޙަދީޘް ކުރައްވާފައިވެއެވެ. (صلاة في مسجدي هذا أفضل من ألف صلاة فيما سواه إلا المسجد الحرام) البخاري 1190 ومسلم 1394، މާނައަކީ: "ތިމަންކަލޭގެފާނުގެ މިމިސްކިތުގައި ކުރެވޭ އެންމެ ނަމާދަކީ މަސްޖިދުލް ޙަރާމް ފިޔަވާ އެހެން މިސްކިތެއްގައި ކުރެވޭ އެއްހާސް ނަމާދަށް ވުރެ ހެޔޮކަން ބޮޑު ނަމާދެކެވެ." މިމަތިވެރި މާތް ކަމާއި އެކުގައިވެސް ޢީދު ނަމާދު ކުރެއްވުމަށް ޓަކައި ކީރިތި ރަސޫލާ ޞައްލަﷲ ޢަލައިހި ވަސައްލަމަ މިސްކިތް ދޫކުރައްވާ މައިދާނަށް ނިކުމެވަޑައިގަތީއެވެ. މިއިން ދޭހަކޮށްދެނީ ޢީދު ނަމާދަށް މައިދާނަށް ނިކުތުމުގެ މަތިވެރި ކަމެވެ. ސުންނަތް ގޮތަކީވެސް އެއީ އެވެ. އިމާމް މާލިކް- ރަޙިމަހުﷲ- ގެ މަޛްހަބުގައި ޟަރޫރަތެއް މެދުވެރި ވެގެން މެނުވީ މިސްކިތުގައި ޢީދު ނަމާދު ކުރުމަކީ ބިދުޢަ އެކެވެ. ސަބަބަކީ ކީރިތި ރަސޫލާ ޞައްލަﷲ ޢަލައިހި ވަސައްލަމަ އާއި އެކަލޭގެފާނުގެ ފަހުން ވަޑައިގެންނެވި ހަތަރު ޚަލީފާ އިން ކުރެ އެއްވެސް ބޭކަލަކު ޟަރޫރީ ޙާލަތެއް މެދުވެރިވެގެން މެނުވީ މިސްކިތުގައި ޢީދު ނަމާދު ނުކުރައްވައެވެ. ޙައިޟުވެރި އަންހެނުންނަށްވެސް ޢީދު ނަމާދު ކުރެވޭ މައިދާނަށް ނިކުތުމަށް ކީރިތި ރަސޫލާ ޞައްލަﷲ ޢަލައިހި ވަސައްލަމަ ވަނީ އަމުރު ކުރައްވާފައެވެ. އެއީ އިސްލާމީ ޝިޢާރު ފާޅު ކުރުމަށް ޓަކައެވެ. އަދި ޢީދުގެ އުފާ ހުރިހާ މުސްލިމުންނަށް ހޯއްދަވައި ދެއްވުމަށް ޓަކައެވެ."\nޞައްޙަ ޙަދީޘް ތަކުގެ އަލީގައި ޢީދު ނަމާދު ކުރުން ސުންނަތް ވެގެން ވަނީ މައިދާނެއްގައެވެ. ރަސޫލުﷲ ޞައްލަﷲ ޢަލައިހި ވަސައްލަމަ އާއި އެކަލޭގެފާނުގެ ފަހުން ވަޑައިގެންނެވި ހަތަރު ޚަލީފާ އިން ކުރެ އެއްވެސް ބޭފުޅަކު ޟަރޫރަތެއް އޮވެގެން މެނުވީ ޢީދު ނަމާދު މިސްކިތުގައި ނުކުރައްވައެވެ. އިމާމް ޝާފިޢި ފިޔަވާ އަނެއް ތިން މަޛްހަބުގެ އިމާމުންގެ ރައުޔަކީވެސް މިއީ އެވެ. އިމާމް ޝާފިޢީގެ ރައުޔަކީ ރަށުގައި ހުރި މިސްކިތަކީ އެންމެންނަށް ނަމާދު ކުރުމަށް ފުދޭވަރުގެ މިސްކިތެއް ކަމުގައި ވަނީނަމަ ޢީދު ނަމާދު މިސްކިތުގައި ކުރުމެވެ. މިއާއި އެކުވެސް މައިދާނަށް ނިކުމެ ޢީދު ނަމާދު ކުރުމަކީ މައްސަލަ އެއް އޮތް ކަމަކަށް އިމާމް ޝާފިޢީ ވެސް ވިދާޅުވެފައެއް ނުވެއެވެ. އިމާމް ޝާފިޢީ ވިދާޅުވެފައިވަނީ ރަށުގައި ހުރި މިސްކިތަކީ އެންމެންނަށް ފުދޭވަރުގެ މިސްކިތަކަށް ނުވަނީނަމަ މިސްކިތުގައި ޢީދު ނަމާދު ކުރުމަކީ މަކްރޫހަ ކަމެއް ކަމުގައެވެ."\nއިސްވެ ބަޔާން ކުރެވުނު ޙަދީޘް ތަކުންނާއި، ޚަލީފާ އިންގެ ޢަމަލުފުޅުތަކުން، އަދި ޢިލްމުވެރިންގެ ވާހަކަތަކުން އެނގެނީ މިސްކިތުގައި ޢީދު ނަމާދު ކުރުމަކީ ބިދްޢަ އެއް ކަމަށެވެ. އިމާމް ޝާފިޢީގެ ބަސްފުޅަށް ބެލިކަމުގައި ވީނަމަވެސް، އެރަށެއްގެ ހުރިހާ އަހްލުވެރިން އެރޭނެވަރުގެ މިސްކިތެއް ނެތްނަމަ ސުންނަތް ވެގެންވާ ގޮތަކީ މައިދާނަކަށް ނިކުމެ ޢީދު ނަމާދު ކުރުމެވެ. މިޒަމާނުގައި މަދު ރަށެއްގައި މެނުވީ ރަށުގެ ހުރިހާ ރަޢްޔިތުންނަށް އެރޭވަރުގެ މިސްކިތެއް ނުހުރެއެވެ. އަނެއްކަމަކީ މައިދާނުގައި ނަމާދު ކުރާއިރުގައި ފިރިހެނުންނާއި އަންހެނުން އަދި ކުޑަކުދިން އެއްތަނަކަށް އެއްވެ، އެއް އިމާމެއްގެ ފަހަތުގައި ނަމާދުކޮށް، ﷲ ގެ ޙަޟްރަތަށް ދުޢާ ކޮށް، ﷲ އެބައިމީހުންނަށް ދެއްވި ބޮޑު ނިޢްމަތުގެ މައްޗަށް އުފާކޮށް، ހެދުމުން ޢީދު ޢީދަކަށް ވެގެން ދެއެވެ.\nޢީދު ނަމާދަށް އަންހެނުންވެސް ނިކުތުމަށް ކީރިތި ރަސޫލާ ޞައްލަﷲ ޢަލައިހި ވަސައްލަމަ ވަނީ އަމުރު ކުރައްވާފައެވެ. މީގެ ތެރެއިން އެއްވެސް ބަޔަކު އިސްތިޘްނާ ކުރައްވާފައެއް ނުވެއެވެ. އެމީހެއްގެ އަތުގައި ޢީދު ނަމާދަށް ނިކުތުމަށް ލާނެ ހެދުމެއް ނެތްނަމަ އެހެން މީހެއްގެ އަތުން ހެދުމެއް ހޯދައިގެން ނަމަވެސް ޢީދު ނަމާދަށް ނިކުތުމަށް އަމުރު ކުރައްވާފައިވެއެވެ. ނަމާދު ކުރުމަށް ޢުޛުރުވެރިވާ މީހުންވެސް ޢީދު ނަމާދުގެ މައިދާނަށް ނިކުތުމަށް އަމުރު ކުރައްވާފައިވެއެވެ. އެއީ މުސްލިމުންގެ ދުޢާ އާއި އުފަލުގައި ބައިވެރިވުމަށެވެ. والله أعلم.


އަލްއިމާމު މާލިކު: مالك بن أنس – إمام دار الهجرة –6– DhiSalafiyyah\nސުންނަތަށް ނަޞްރުވެރިވުމާއި ބިދުޢަވެރިންގެ މައްޗަށް ހަރުކަށިވެލެއްވުން\nمُطَّرِّف بن عبد اللهގެ އަރިހުން ރިވާވެގެންވެއެވެ. އެކަލޭގެފާނު ވިދާޅުވިއެވެ. މާލިކުގެފާނު ވިދާޅުވަނިކޮށް ތިމަންކަލޭގެފާނު އަޑުއެއްސެވީމެވެ.\n“ރަސޫލުﷲ ޞައްލަﷲ ޢަލައިހި ވަސައްލަމަ ވަޑައިގަތީ ސުންނަތް ދޫކުރައްވާފައެވެ. އަދި އެކަލޭގެފާނަށް ފަހު ވަޑައިގެންނެވި ވެރިން (ޚުލަފާޢުރާޝިދޫން)ވެސް ހެޔޮމަގަށް މަގު ދެއްކެވިއެވެ. އެކަންތައްތަކުގައި ހިފުން ހިމެނިގެންވަނީ، ﷲތަޢާލާގެ ފޮތަށް ތަބަޢަވުމުގެ ތެރެއިންނެވެ. އަދި އެއިލާހަށް ފުރިހަމައަށް ބޯލަނބައި ކިޔަމަންގަތުމުގެ ތެރެއިންނެވެ. އަދި ދީނުގައި ގަދަޔަށް ހިފެހެއްޓުމުގެ ތެރެއިންނެވެ. އަދި އެ ގަޑުބަޑުކޮށް ބަދަލުގެނައުމުގެ ޙައްޤެއް އެއްވެސް މީހަކަށް ލިބިގެންނުވެއެވެ. އަދި އެއާ ޚިލާފުވާ އެއްވެސް ނަޡަރިއްޔާތެއް ގެނައުމުގެ ޙައްޤެއް އެއްވެސްމީހަކަށް ލިބިގެންނުވެއެވެ. އެއިން ހިދާޔަތް ލިބިގެންފި މީހަކީ ހިދާޔަތް ލިބިގެންފި މީހެކެވެ. އަދި އެއިން ނަޞްރު ލިބިގެންފި މީހަކީ، ނަޞްރު ލިބިގެންފި މީހެކެވެ. އަދި އެ ދޫކޮށްލައި، މުއުމިނުންގެ މަގުނޫން އެހެން މަގަކަށް ތަބަޢަވެއްޖެ މީހަކު (ދަންނައެވެ.)، ﷲތަޢާލާ އެކަމުގެ ސަބަބުން އެމީހަކު ދޫކޮށްލަވާނެތެވެ. އަދި އެބަޔަކު ނަރަކައަށް ވައްދަވާނެތެވެ. އެއީ ނުބައިވެގެންވާ ނިމިދިއުމެކެވެ.”\nޝާފިޢީގެފާނުގެ އަރިހުން أبو ثور ރިވާކުރައްވާ ވިދާޅުވިއެވެ.\n.މާލިކުގެފާނުގެ އަރިހަށް ބައެއް ހަވާނަފްސުގެ އަހުލުވެރިން އައުމުން، އެކަލޭގެފާނު އެބައިމީހުންނަށް ވިދާޅުވާކަމުގައި ވެއެވެ.\n“ތިމަންކަލޭގެފާނު މިހުންނެވީ، ތިމަންކަލޭގެފާނުގެ ދީނުގައި ސާފުކޮށް ބަޔާންވެފައިވާ ކަންތައްތަކުގެ މަތީގައެވެ. އަދި ކަލޭތިހުރީ ޝައްކެއްގެ މަތީގައެވެ. އަދި ކަލޭ، ކަލޭފަދައިން ޝައްކުގެމަތީގައި ހުރި އެހެންމީހެއް ކައިރިއަށްދާށެވެ. އަދި އޭނާއާއެއްކޮށް ކަލޭ ޖަދަލުކޮށް އުޅޭށެވެ.”\nأبو طالب المكي ވިދާޅުވިކަމަށް القاضي عياضވިދާޅުވިއެވެ.\n“މީސްތަކުންގެ ތެރެއިން ޢިލްމުލްކަލާމުގެ މަޛުހަބުތަކާއި އެންމެ ދުރުވެގެންވާ ބޭކަލެއްގެ ގޮތުގައި މާލިކުގެފާނު ވިއެވެ. އަދި ޢިރާޤުގެ އަހުލުވެރިންނާއި އެންމެ ބޮޑަށް ދެކޮޅުހަދުއްވާ ބަސްބުނުއްވާ ބޭކަލެއްގެ ގޮތުގައި އެކަލޭގެފާނު ވިއެވެ.\nއެއަށްފަހުގައި سفيان بن عييتة ވިދާޅުވިކަމަށް القاضي عياض ވިދާޅުވިއެވެ.\n“މާލިކުގެފާނުގެ އަރިހުގައި މީހަކު އައިސް ސުވާލުކުރިއެވެ.\nالرَّحْمَـٰنُ عَلَى الْعَرْشِ اسْتَوَىٰ ﴿طه: ٥﴾\nމާނައީ: “ރަޙުމާނުވަންތަ ﷲ ޢަރުޝިއަށް އިސްތިވާވެ ވޮޑިގެންނަވެއެވެ.”\nއިސްތިވާވެ ވޮޑިގެންވަނީ ކޮންފަދައަކުން ހެއްޔެވެ؟\nއޭނާ އެކުރި ސުވާލާމެދު މާލިކުގެފާނު ހިތްހަމަ ޖެހިވަޑައި ނުގަތުމުގެ ސަބަބުން އެކަލޭގެފާނުގެ ގައިން ދާ އޮހޮރެއްޖެއުމަށް ދާނދެން އެއްވެސް އެއްޗެއް ވިދާޅުނުވެ އެކަލޭގެފާނު ހުންނެވިއެވެ. އަދި އެއަށްފަހުގައި ވިދާޅުވިއެވެ.\nﷲތަޢާލާ އިސްތިވާވެ ވޮޑިގެންވާކަން އެއީ އެނގިގެންވާ ކަމެކެވެ. އަދި އެއިލާހު އިސްތިވާވެ ވޮޑިގެންވާ ކައިފިޔަތު (އިސްތިވާވެ ވޮޑިގެންވަނީ ކޮން ގޮތަކަށްކަން) އެއީ ސިކުނޑިއަކަށް ވިސްނޭނެކަމެއް ނޫނެވެ. އަދި އެކަމާއިމެދު ސުވާލުކުރުމަކީ ބިދުޢައެކެވެ. އިސްތިވާވެ ވޮޑިގެންވާކަމާއި މެދު އީމާންވުމަކީ ވާޖިބެކެވެ. އަހަރެންނަށް ހީވަނީ ކަލެއަކީތީ މަގުފުރެދިފައިވާ މީހެއް ހެންނެވެ. އޭނާ މިތަނުން ނެރޭށެވެ.\nއެހިނދު އެމީހާ މާލިކުގެފާނަށް ގޮވާލިއެވެ. އޭ އަބޫ ޢަބުދުﷲ އެވެ! ﷲގަންދެއްވާ ބުނަމެވެ. ހަމަކަށަވަރުން އަހަރެން ބަޞަރާގެ އަހުލުވެރިންނާއި، ކޫފާގެ އަހުލުވެރިންނާއި، ޢިރާޤުގެ އަހުލުވެރިންނާ މިކަމާއި ބެހޭގޮތުން ސުވާލުކުރީމެވެ. އަދި އެކަމަށް ކަލޭގެފާނަށް ތަޢުފީޤު ލިބިވަޑައިގެންފައިވާ ގޮތަށް އެހެންމީހުންނަށް ތައުފީޤު ލިބިގެންވާތަނެއް އަހަރެން ނުދެކެމެވެ.”\nسعيد بن عبد الجبارގެ އަރިހުން ރިވާވެގެންވެއެވެ. އެކަލޭގެފާނު ވިދާޅުވިއެވެ.\n(ޤަދަރިއްޔާއާއި ބެހޭގޮތުން) މާލިކުގެފާނު ވިދާޅުވިއެވެ.\n“ތިމަންކަލޭގެފާނު އެބައިމީހުންނާމެދު ދެކެނީ، އެބައިމީހުންނަށް ތައުބާ ލައިދިނުމަށެވެ. އެބައިމީހުންނަށްވަނީ ތައުބާވުމެވެ. ނޫންނަމަ އެބައިމީހުންް ޤަތުލުކޮށްލުމެވެ.”\nعثمان بن صالح އާއި أحمد بن سعيد الدارميވިދާޅުވިއެވެ. އަހަރެމެންނަށް عثمان ކިޔައި ދެއްވިއެވެ. އެކަލޭގެފާނު ވިދާޅުވިއެވެ.\n“މާލިކުގެފާނުގެ އަރިހަށް މީހަކު އައިސް މައްސަކައަކާއި ބެހޭގޮތުން ސުވާލުކުރިއެވެ. ދެން އެކަލޭގެފާނު އޭނާއަށް ވިދާޅުވިއެވެ. ރަސޫލުﷲ ޞައްލަﷲ ޢަލައިހި ވަސައްލަމަ އެވެނިގޮތަކަށް ޙަދީޘްކުރައްވާފައިވެއެވެ. ދެންފަހެ އޭނާ ބުނެފިއެވެ. ކަލޭގެފާނަށް ފެނިވަޑައިގަންނަވަނީ އެފަދައިންހެއްޔެވެ؟ ދެން އެކަލޭގެފާނު އަންނަނި އާޔަތް ތިލާވަތުކުރެއްވިއެވެ.\nفَلْيَحْذَرِ الَّذِينَ يُخَالِفُونَ عَنْ أَمْرِهِ أَن تُصِيبَهُمْ فِتْنَةٌ أَوْ يُصِيبَهُمْ عَذَابٌ أَلِيمٌ ﴿النور: ٦٣﴾\nމާނައީ: ” ފަހެ، އެކަލޭގެފާނުގެ އަމުރުފުޅާ ޚިލާފު ވާމީހުންނަށް ބަލާއެއް ނުވަތަ ވޭންދެނިވި ޢަޛާބެއް ޖެހިދާނެކަމަށް، އެއުރެން ބިރުވެތިވާހުށިކަމެވެ!”\nأبو حفصގެ އަރިހުން ރިވާވެގެންވެއެވެ. އެކަލޭގެފާނު ވިދާޅުވިއެވެ. މާލިކުގެފާނު ވިދާޅުވަނިކޮށް ތިމަންކަލޭގެފާނު އަޑުއެއްސެވީމެވެ.\n﴿ وُجُوهٌ يَوْمَئِذٍ نَّاضِرَةٌ إِلَىٰ رَبِّهَا نَاظِرَةٌ ﴾ سورة القيامة\nމާނައީ: “އެދުވަހުން މޫނުތަކެއް ރީތިވެ އަލި ވެގެން ވެއެވެ. އެމޫނުތަކުގެ ވެރިރައްބަށް ބަލަބަލައި ތިބެއެވެ.”\nބަޔަކުމީހުން ބުނެތެވެ. މިއާޔަތުގެ މުރާދަކީ އެބައި މީހުންގެ ޘަވާބަށް ބަލަބަލައި ތިބޭވާހަކަ އެވެ. މާލިކުގެފާނު ވިދާޅުވިއެވެ. އެމީހުން އެހެދީ ދޮގެވެ. ދެންފަހެ އެބައިމީހުން ﷲތަޢާލާގެ އަންނަނިވި އާޔަތާއިމެދު ބުނާނީ ކީކޭހެއްޔެވެ؟\nكَلَّا إِنَّهُمْ عَن رَّبِّهِمْ يَوْمَئِذٍ لَّمَحْجُوبُونَ ﴿المطففين: ١٥﴾\nމާނައީ: “ހަމަހިލާ އެހެންނަކުން ނުވާނެއެވެ. ހަމަކަށަވަރުން، އެއުރެންގެ ވެރި ރައްބުގެ ޙަޟުރަތުން އެދުވަހު، އެއުރެން ފަރުދާ ކުރެވިގެންވާނޭކަން ކަށަވަރެވެ.”\n حلية الأولياء 6/324 وسير أعلام النبلاء (8/98)\n حلية الأولياء 6/325 وسير أعلام النبلاء (8/99)\n ޢިލްމުލް ކަލާމުގެ އަހުލުވެރިންނަކީ، އަޤީދާގެ މައްސަލަތަށް އެބައިމީހުންގެ ސިކުނޑިން ސާބިތުކުރާމީހުންނެވެ. ސުންނަތް ޖަމާޢަތުގެ އަހުލުވެރިންގެ އަރިހުގައި އަޤީދާގެ މައްސަލަތަށް ސާބިތުކުރެވޭނީ ހަމައެކަނި ޤުރުއާނާ ރަސޫލުﷲ ޞައްލަﷲ ޢަލައިހި ވަސައްލަމަގެ ޞައްޙަ ސުންނަތުގެ އަލީގައެވެ.\n ޢިރާޤަކީ އެއީ އަޝާއިރީންނާއި، އެފަދަ މަގުފުރެދިފައިވާ ފިރުޤާތައް އެންމެ ފާޅުކަންބޮޑުގޮތެއްގައި ފެށިގެން އައި ތަނެވެ.\n سير أعلام النبلاء (8/107)\n حلية الأولياء 6/326


Hamalaa Ah Fund Kuri Meehun Hoadhan Inaamu Hushahalhan Jehey: Bonde - Vaguthu\nރައްޔިތުންގެ މަޖިލީހުގެ ރައީސް މުޙައްމަދު ނަޝީދަށް އަމާޒުކޮށް ބޮމުގެ ހަމަލާއެއް ދިނުމަށް ފަންޑު ކުރި މީހުން ހޯދުމަށްޓަކައި، އެކަން ހޯދައިދޭ ބަޔަކަށް ފައިސާގެ އިނާމު ހުށަހަޅަން މާފަންނު މެދު ދާއިރާގެ މެންބަރު އިބްރާޙީމް ރަޝީދު (ބޮންޑޭ) ގޮވާލައްވައިފިއެވެ.\nމަޖިލީހުގެ ޖަލްސާއެއްގައި ވާހަކަ ދައްކަވަމުން ބޮންޑޭ ވަނީ ރައީސް ނަޝީދަށް ހަމަލާ ދިން ފަހުން ދިހަ ދުވަހަށް ވުރެ ގިނަ ދުވަސްވީއިރު ވެސް ހަމަލާއަށް ފަންޑު ކުރި މީހުން ހޯދިފައި ނުވާތީ ކަންބޮޑުވުން ފާޅުކުރައްވައިފައެވެ.\nރައީސް ނަޝީދުގެ ވެސް އަރިސް މެންބަރެއް ކަމުގައިވާ ބޮންޑޭ ވިދާޅުވީ، ފަންޑު ކުރި މީހުން ނުހޯދެވޭހާ ހިނދަކު ރައްޔިތުން ގެންދާނީ އެކި މީހުނަށް ތުހުމަތު ކުރަމުންނެވެ. ދުނިޔޭގެ އެހެން ގައުމުތަކުގައި ވެސް އަމަލުކުރާ ގޮތަށް ފައިސާގެ އިނާމެއް ހުށަހަޅައިގެން ހަމަލާގެ ބައިވެރިން ހޯދައިދޭން އޭނާ އެދިވަޑައިގަތެވެ.\n"އިއުލާންކުރަންވީނު، ދުނިޔޭގެ އެހެން ގައުމުތަކުގައި އަމަލުކުރާ އުސޫލެއް އޮވެޔޭ، އެފަދަ މައުލޫމާތެއް ދޭ ފަރާތްތަކަށް އިނާމު ކަނޑައަޅާ، ފައިސާއަށް މަސައްކަތް ކުރަނީ ހުރިހާ އެންމެން ވެސް. ފައިސާ ބޭނުންވީމަ އެ މައުލޫމާތު ފޯރު ކޮށްދޭން ބޭނުންވާ މީހާ އެކަން ކުރާނެ،" ބޮންޑޭ ވިދާޅުވިއެވެ.\nރައްޔިތުންގެ މަޖިލީހުން ވަނީ ރައީސް ނަޝީދަށް ހަމަލާ ދިން މައްސަލައާއި އެމަނިކުފާނުގެ ސެކިއުރިޓީ ބަލިކަށިވި ގޮތުގެ މައްޗަށް ތަހުގީގެއް ހިންގުމަށް ރޭ ފާސްކޮށްފައެވެ. ބެލެވޭ ގޮތުގައި މި މައްސަލަ ދިރާސާ ކުރާނީ ސަލާމަތީ ޚިދުމަތްތަކުގެ ކޮމިޓީ (241) ކޮމިޓީއިންނެވެ.\nރައީސް ނަޝީދަށް ހަމަލާދީފައިވަނި މި މަހުގެ ހަވަނަ ދުވަހުގެ ރޭ އިރާކޮޅެވެ. އެއީ އެމަނިކުފާނު ދިރިއުޅުއްވާ ގ.ކެނެރީގެ ހުންނަ ނީލޯފަރުހިނގުމުން މަޖިދީ މަގަށް ނިކުމެވަޑައިގެން ކާރަށް އަރައިވަޑައިގަންނަވަން އުޅުއްވުމުގެ ތެރޭގައި އެތަނުގައި ހުރި ސައިކަލެއް ހަރުކޮށްފައި ހުރި އައިއީޑީއެއް ގޮއްވާލައިގެންނެވެ.\nހަމަލާއާ ގުޅިގެން ތިން މީހަކު ފުލުހުންގެ ބެލުމުގެ ދަށަށް ގެންގޮސް ބަންދުގެ މުއްދަތު ވަނީ ޖަހާފައެވެ. ހަމަލާ ދީފައިވަނީ ދީނީ ހަރުކަށި ބަޔަކުކަމަށް ތުހުމަތު ކުރެވެއެވެ. މައްސަލައިގެ ތަހުގީގަށް ބައިނަލް އަގްވާމީ އެހީތެރިކަން ވެސް ދަނީ ހޯދަމުންނެވެ.\nރައީސް ނަޝީދަށް މި ހަމަލާގައި ގިނަ ޒަޚަމްތަކެއް ލިބިވަޑައިގެން އޭޑީކޭގައި ހަފުތާއެއްހާ ދުވަހު ފަރުވާދީ، އޮޕަރޭޝަންތަކެއް ވެސް ކުރަން ޖެހުނެވެ. އެމަނިކުފާނު މިހާރު ހުންނެވީ އިތުރު ފަރުވާއަށް ޖަރުމަން ވިލާތުގައެވެ.\nމެއި 18, 2021 10:30\nކަލޭ އަޑިގާހުރެގެން ބޮޑެތި އަދަދައް ތިޔަޑިމާންޑުކުރަނީ ތީގާ ކޮންމެވެސް ސިއްރެއްވާނެ ނުވާނަމަ ތިތަދަ ކަންކަން ކަން ހަމަޖައްސާނީ ޕޮލިހުންނާއި ސިފައިން މި ބޮންޑާމއން ހީވަނީ މި މީހުން ބުނާހާ ގޮތެއްހަދަންތިބިބައެއްހެން ޕޮލިހުންނާއި ސިފައިންނަކީ ނިކަން ވީޑިއޯ ބަލާބަލަ ބޮންގޮއްވިދުވަހު ބޮންޑާ ޕޮލިހުންނައް އަމުރުރު ކުރަން ތެޅުނުފާޑު އެދުވަހު ޕޮލިހުން ތަންތަނައްފޮނުވީ މީނާގެ އަތުން އިސާރާތްކޮއްފަ ޕޮލިހުން ބޭނުންވި ގޮތަކަށެއްނޫން އުޅުނީކީ\nމެއި 18, 2021 11:17\nމެމްބަރުކަމަކީ ދެންތިބި މުއައްސަސާ ތައް އަޅުންނަށް ހެދުމެއްނޫން. ޕްރޮފެޝަނަލްކޮށް ކަންކަމުގައި ޑީލްކުރަން އިނގޭނީވެސް ތައުލީމީ މީހުންނަށް.\nމެއި 18, 2021 11:03\nތިޔަ އިއްޒަތް ތެރިން ގެ އެއްމަހުގެ މުސާރަ ތިކަމައް ހޭދަ ކޮއްލަން ވީނުންތޯ ރައްޔިތުންގެ ފައިސާ އިން ހަރަދުކުރުމުގެ ބަދަލުގައި......\nމެއި 18, 2021 11:06\nރަގަޅު ހިޔާލެއް . ބޮޑެތި އަދަދުން އެހެން ކުދި ކަންކަމަށްވެސް ހަރަދު ކުރަނީ ވިއްޔާ. ގައުމާއި ރައްޔިތުންނަށްޓަކައި އެފަދަ ފަރާތް ހޯދުން މުހިންމު\nމެއި 18, 2021 11:14\nމައްސަލަ ވަކިކޮޅެއްގައި ޖެހެންދެން ފުރަތަމަ ކަމަކަށް މާރިއާ މަގާމުން ދުރުކުރޭ.\nދެވަނަ ކަމަކަށް އަދީބު އަނބުރައި ޖަލަށް ފޮނުވާލާ. ޢަދި އޭނާއަށް އެއްވެސް މުވާސަލާތެއް ނުކުރެވޭގޮތަށް ހަދާ.\nތިންވަނަ ކަމަކަށް މައްސަލަބަލަން ފަށަންވީ އަދި އިނާމުވެސް ހުށަހަޅަންވީ.\nމެއި 18, 2021 11:36\nފަންޑުކޮށްފަހުރެ ފަންޑުންފިލަން އިނާމު ހުށަހަޅާ ވާހަކަ ދެއްކީމަ ކަމަކު ނުދޭ.\nމެއި 18, 2021 12:03\nކިހިނެއް ފަންޑުކުރާމީހާ ހޯދާނީ އިއްތިފާގުތައް ގިނަކަމުން ހަޔެއްކަ އިގިރޭސި ގެސްޓުން މުޅިރާއްގޭގައި ތިބީ އޭގެތެރެއިންއެކަކު އެތަނުގައި އެވަތުގައި ހުރުން، ރޯދަމަހެއްގެ އެވަގުތު އެތާ ރާއްޖެ ޓީވީއުޅުން މެންބަރުންނައް ކުރިން މައުލޫމާތު ލިބުން ވިސްނާވިސްނާ ބޯހަލާކު\nމެއި 18, 2021 12:33\nޓެރަރިސްޓު އެޓޭކްގައި ހިމެނޭ މައި މީހަކު، ހެއްކާއެކު ހޯދައިދިން ކޮންމެ ފަރާތަކަށް :600،000 ރުފިޔާ. ޓެރަރިސްޓު އެޓޭކަށް އެއްވެސް ގޮތަކަށް ވާގިވެރިވީމީހަކު ހޯދައި ދިން މީހަކަށް 400،000. ޓެރަރިސްޓު އެޓޭކު ހިންގި މީހުންނާއި ނުދީދާގޮތެއްގައި ވާގިވެރިވީ ކޮންެމެ މީހަކު ހޯދައި ދިން މީހަކަށް 250،000. މިހެން އިނާމު ދޭން ހުށަހަލާބަލަ. އޭރަށް ތިޔަ އަމިއްލަ އެދުން ބޮޑު ޓެރަރިސްޓު ގުރޫޕު އެކަކު އަނެކަކު ބަސްޓު ކޮށްލާނެ ނިކަން ބަލާތި ހެހެހެހެެހެ\nމެއި 18, 2021 14:24\nފުރަތަމަ ސުވާލު: އިނާމު ދޭނީ އެމްއެމްޕީއާރުސީ ފައިސާއިންތަ؟\nއިނާމެެއް ނުދިނަސް އެމީހާގެ ނަން ހާމަކުރުމަށް ބޮންޑޭއަށް ގޮވާލަން.


އޮސްޓްރިއަން އެއަރލައިންގެ ދަތުރުތައް ރާއްޖެއަށް ފަށައިފި އޮސްޓްރިއަން އެއަރލައިންގެ ދަތުރުތައް ރާއްޖެއަށް ފަށައިފި\nއޮސްޓްރިއަން އެއަރލައިންގެ ދަތުރުތައް އަލުން ރާއްޖެއަށް ފެށުން/ ފޮޓޯ: ވީއައިއޭ\nއޮސްޓްރިއަން އެއަރލައިންއިން ރާއްޖެއައި ފަތުރުވެރިންތަކެއް/ ފޮޓޯ: ވީއައިއޭ\nއޮސްޓްރިއަން އެއަރލައިންގެ ދަތުރުތައް ރާއްޖެއަށް މިއަދު ފަށައިފިއެވެ.\nއޮސްޓްރިއަން އެއަރލައިންގެ ދަތުރުތައް ރާއްޖެއަށް ކުރަނީ އޮސްޓްރިއާގެ ވިއެނާއާއި ވެލާނާ އިންޓަރނޭޝަނަލް އެއަރޕޯޓާއި ދެމެދުއެވެ. އެ އެއަރލައިނުން ހަފްތާއަކު ދެ ދަތުރު ރާއްޖެއަށް ކުރާނެއެވެ. އަހަރުގެ ފަހުކޮޅު ނުވަތަ ފިނި މޫސުމާއި ދިމާކޮށް 60 މަންޒިލަކަށް އޮސްޓްރިއަން އެއަރލައިނުންދަނީ ދަތުރުތައް ފެށުމަށް ތައްޔާރުވަމުންނެވެ.\nއޮސްޓްރިއާއިން ރާއްޖެއަށް އަންނަ ފަތުރުވެރިންގެ އަދަދު އިތުރުވަމުން އަންނަނީ އިތުރުވަމުންނެވެ. އެގޮތުން މިދިޔަ އަހަރުތެރޭ އެޤައުމުން ރާއްޖެއަށް 21،000 އަށް ވުރެ ގިނަ ފަތުރުވެރިން ވަނީ އައިސްފައެވެ. މިއީ 2018 ވަނަ އަހަރާއި އަޅާ ބަލާއިރު7އިންސައްތަ އިތުރު އަދަދެކެވެ.\nކޯވިޑް19 ގެ ސަބަބުން ރާއްޖޭގެ ފަތުރުވެރިކަން ވަނީ ހީނަރުވެފައެވެ. ނަމަވެސް ޖުލައިމަހުގެ 15 ވަނަ ދުވަހު ރާއްޖޭގެ ބޯޑަރު އަލުން ހުޅުވުމާއިއެކު ގިނަ އެއަރލައިންތަކަކުން އަލުން ދަތުރުތައް ބާއްވަންފެށުމުން ރާއްޖެ އަންނަ ފަތުރުވެރިންގެ އަދަދު އަންނަނީ އިތުރުވަމުންނެވެ.\nއޮސްޓްރިއަން އެއަރލައިންއަކީ ރާއްޖެއަށް އަލުން ދަތުރުތައްފެށި 12 ވަނަ އެއަރލައިނެވެ. އަންނަމަސް ނިމޭއިރު ރާއްޖެއަށް މަދުވެގެން 18 އެއަރލައިނަކުން ދަތުރުތައް ކުރާނެކަމަށް ޓޫރިޒަމް މިނިސްޓަރ ވަނީ ދާދި ފަހުން ވިދާޅުވެފައެވެ.


ޤަވާއިދާ ޚިލާފަށް އުޅޭ ބަންގްލަދޭޝް މީހުން ފުރުވާވަރަކަށް މަގުތަކަށް ބާރުބޮޑުވެ މިސްކިތްތަކަށް ދަތިތައް ކުރިމަތިވަނީ!\nރާއްޖޭގައި ޤަވާއިދާއި ޚިލާފަށް އުޅޭ ބަންގްލަދޭޝް މީހުންގެ ތެރެއިން ކޮންމެ ހަފްތާއަކު 400 ވަރަކަށް މީހުން ފުރުވައިލާ ކަމުގެ ޚަބަރުތައް ލިބެމުން ގޮސް މިހާރު 10000 މީހުން ފުރުވައިލެވުމާއި ގާތްވެފައިވީނަމަވެސް މަޖީދީމަގުގައި ފުނިޖެހިފައިތިބެ މަސައްކަތް ހޯދާ މީހުންގެ އަދަދު އަންނަނީ ދުވަހެއް ދުވަހަކަށް ގިނަވަމުންނެވެ.\nކުރިން ޛިކުރާ މިސްކިތް ސަރަހައްދުގައި އެކަނި ތިބި ނަމަވެސް އެމީހުން ނުތިބޭ ސަރަހައްދެއް މަދުކަން ފާހަގަކުރެވެއެވެ. ހަމަ އެއާއިއެކު މިސްކިތްތަކުގެ ފާޚާނާތަކުން ފެންވަރައިގެން ދިރިއުޅޭ މީހުންގެ ސަބަބުން ނަމާދަށްދާ މީހުންނަށް އަންނަނީ ދަތިތައް އިތުރުވަމުންނެވެ.\nމިއަދުގެ ޢަޞްރުވަގުތު ވިޔަފާރިވެރިންގެ މިސްކިތުގެ ފާޚާނާ ބަންދުވެ ގިނައިރުވާތީ ޓަކިޖަހަން ފެށީމަ ދޮރުހުޅުވާފަ ބުނީ "ފެންވަރަން ޖެހޭނެނު. ނިދާނެތަނެއް ނެތް! ފެންވަރާނެ ތަނެއް ނެތް" ކަމަށެވެ.\nފެނިގެން މިދަނީ އިކޮނޮމިކް މިނިސްޓްރީން ބަލަހައްޓަން ޖެހޭ ބައަކު ބަލަހައްޓަން އިސްލާމިކް މިނިސްޓްރީގެ ބަޖެޓުން ޚަރަދުކުރެވޭތަނެވެ. އުނދަގޫވަމުން މިދަނީ ނަމާދަށްދާ މީހުންނަށެވެ. ފުރުވާ މީހުންގެ އަދަދު ވަނީ އިތުރެވެ! މިކަން މިވަނީ އަރަތަކަށެވެ! ނޭނގެނީ ފުރުވަނީ ކޮންބައެއް ކަމެވެ!


Update: Kuree ge2CP ah kuri terrorism ge dhauvaa nagaifi\nއަރީފާއި ރިޔާޒު: ދެ ބޭފުޅުންގެ ދައުވާ ވަނީ އަނބުރާ ނަގާފަ - އަވަސް ފޮޓޯ\nކުރީގެ ދެ ކޮމިޝަނާ އޮފް ޕޮލިސް ކަމަށްވާ އަބްދުﷲ ރިޔާޒާއި އަހުމަދު އަރީފްގެ މައްޗަށް އުފުލާފައިވާ ޓެރަރިޒަމްގެ ދައުވާ ޕްރެސެކިއުޓާ ޖެނެރަލް (ފީޖީ) އޮފީހުން އަނބުރާ ނަގައިފި އެވެ.\nއެ މައްސަލަ ކުރިއަށް ނުގެންދަން ނިންމާފައިވާ ކަމަށް ބުނެ މިދިޔަ ބުރާސްފަތި ދުވަހު ޕީޖީ އައިޝަތު ބިޝާމް ވަނީ ރިޔާޒާއި އަރީފަށް ސިޓީއެއް ފޮނުވާފަ އެވެ. އަދި ޕީޖީ އޮފީހުން އެ ދައުވާ އަނބުރާ ނަގައި، އެ މައްސަލަ އަނބުރާ ފުލުހަށް ވަނީ ފޮނުވާލާފަ އެވެ.\nރިޔާޒާއި އަރީފަށް ޓެރަރިޒަމްގެ ދައުވާ ކުރީ، ރައްޔިތުންގެ މަޖިލީހުގެ މެންބަރެއް އަދި ކުރީގެ ކޮމިޝަނާ އޮފް ޕޮލިސް މަގާމު އަދާކުރެއްވި ބޭފުޅެއްގެ ގޮތުގައި ހުންނަވާ އިތުރު ބަޔަކާ ގުޅިގެން ސަރުކާރު ވައްޓާލަން މަސައްކަތް ކޮށްފައިވާ ކަމަށް ބުނެ އެވެ. އަދި ރިޔާޒާއި އަރީފް އޭނާގެ ބައިވެރިންގެ އަމިއްލަ މަންފާއަށް އެކެއް ފެބުރުއަރީގެ އަމުރު ނެރެފައިވާތީ އެވެ.\nއޭގެއިތުރުން ދައުވާ އުފުލީ ގާނޫނީ އުސޫލުތަކުގެ ބޭރުން ކުރީގެ ކޮމިޝަނާ އޮފް ޕޮލިސް އަހުމަދު އަރީފް މެދުވެރިކޮށް ދުރާލާ ރާވައިގެން ފުލުހުންގެ ތެރެއިން ބަޔަކު ލައްވައި ފުލުހުންގެ ޑިއުޓީގައި އުޅުނު އިތުރު ފުލުހުންނާ ކުރިމަތިލައި ގައުމުގެ ހަމަޖެހުން ނަގާލަން މަސައްކަތްކޮށް، ގާނޫނު އަސާސީ އާއި ގާނޫނުތަކާއި އުސޫލުތަކުގެ ބޭރުން ގާނޫނީ ގޮތުން އުފެދިފައިވާ ސަރުކާރު ގާނޫނާ ހިލާފަށް ވައްޓާލަން މަސައްކަތްކޮށް ދައުލަތަށާއި ސަރުކާރަށް ނޭދެވޭ ނުފޫޒު ފޯރުވައި އާންމުންގެ ސަލާމަތަށް ނުރައްކާވާފަދަ ހާލަތެއް މެދުވެރިކުރަން ރިޔާޒު އުޅެފައިވާ ކަމަށް ރިޔާޒަށް ކުރި ދައުވާގައި ބުނެ އެވެ.\nމައްސަލަ އަނބުރާ ނަގާފައިވާއިރު އެ ދެ ބޭފުޅުންގެ އެ މައްސަލާގެ އިބްތިދާއީ އަޑުއެހުންތައް ވަނީ ނިންމާލާފަ އެވެ. އެ މައްސަލަ އޮތީ ޝަރީއަތަށް ފޮނުވާފަ އެވެ. ޝަރީއަތް ކުރަން ވެސް ހަމަޖެހިފައި އޮތީ ދައުވާ ލިބޭ ހުރިހާ ބޭފުޅުންނަށް އެކުގަ އެވެ.\nއެ މައްސަލާގައި ކުރީގެ ރައީސް މައުމޫން އަބްދުލް ގައްޔޫމާއި އެމަނިކުފާނުގެ ދަރިކަލުން އަހުމަދު ފާރިސް މައުމޫނާއި ދަނބިދަރިކަލުން މުހައްމަދު ނަދީމްގެ މައްޗަށް ކުރި ދައުވާ ވެސް ވަނީ އަނބުރާ ގެންގޮސްފަ އެވެ.\nހަމަ އެ މައްސަލާގައި ސުޕްރީމް ކޯޓުގެ ކުރީގެ ދެ ފަނޑިޔާރުން ކަމަށްވާ އަބްދުﷲ ސައީދާއި އަލީ ހަމީދާއި މައްޗަންގޯޅި ދެކުނު ދާއިރާގެ މެންބަރު އަބްދުﷲ ސިނާނާއި ދަނގެތި ދާއިރާގެ މެންބަރު އިލްހާމް އަހުމަދަށް ދައުވާ ކުރެ އެވެ. އެ ބޭފުޅުންގެ ބައި އަނބުރާ ގެންދިޔަ ކަމެއް އަދި އެނގިފައެއް ނެތެވެ.\nމޯލްޑިވްސް ޕޮލިސް ސާވިސް ޕްރޮސެކިއުޓާ ޖެނެރަލްގެ އޮފީސް ކްރިމިނަލް ކޯޓް + އައިޝަތު ބިޝާމް އަބްދުﷲ ރިޔާޒް


Kon kahala vakivumeh, Konfadha bodu hithaama eh!\nއިއްޔެގެ އެކްސިޑެންޓްގައި މަރުވި ދެ ޒުވާނުން: ޒުވާން އުމުރުގައި މަރުވެދިޔައީ ނުރައްކާތެރި އެކްސިޑެންޓްގައި ލިބުނު އަނިޔާތަކުގެ ސަބަބުން\nއިއްޔެ ހަވީރު 4:45 އެހާކަންހާއިރު ދެކުނުގެ ފުވައްމަލު ސިޓީގައި ބޮޑު އަދި ނުރައްކަލުން ފުރިގެންވާ އެކްސިޑެންޓެއް ހިނގައިފި ކަން މުޅި ރާއްޖެއަށް އިއުލާންވި އެވެ. އޭގެ ވިއްސަކަށް، ފަންސަވީހަކަށް މިނެޓް ފަހުން ދެން އައި ހަބަރުތައް ބުނި ގޮތުން އެކްސިޑެންޓްވި ކާރުގައި ތިބި ދެ ޒުވާނުން ވެސް މަރުވެއްޖެ އެވެ. ފަރުވާއެއް ދެވޭތޯ އުޅެނިކޮށް އެކަކު މަރުވީ 4:56 ގަ އެވެ. އަނެކަކު މަރުވީ 5:04 ގަ އެވެ. ދުއްވި ކާރެއްގެ ކޮންޓްރޯލް ގެއްލި ގަހެއްގައި ޖެހުނު ގޮތަށް އޭގައި ތިބި ދެ ޒުވާނު ޒަހަމްތަކާއެކު ކާރުގެ ތެރޭގައި ތާށިވެ ފަތްފަތްޖެހުނީ އެވެ. ދެ ޒުވާނަކު މަރުވެ، ވަކިވެގެން އެ ދިޔައީ ކޮން ކަހަލަ ނުރައްކާތެރިކަން ބޮޑު އެކްސިޑެންޓެއްގައި ހެއްޔެވެ؟ އޭގެ ސަބަބުން ދެ އާއިލާއަކަށް، ފުވައްމުލަކަށް އަދި ރާއްޖޭގެ އެންމެނަށް މި ލިބުނީ ކޮންފަދަ ބޮޑު ހިތާމައެއް ހެއްޔެވެ؟\nއެކްސިޑެންޓް ވުމުގެ އިރުކޮޅެއް ކުރިން ނިޝާން 350ޒެޑް ސްޕޯޓްސް ކާރު، ނަފުސަށް ވެސް އޮބި ނޯންނަހާ ބާރަށް އިއްޔެ ފުވައްމުލަކު ފުނާޑުގެ ތާރު މަގު / ނައިބުތުއްތު މަގުގައި ދުއްވި ކަމަށް ވެއެވެ. ބޮޑު އެ އެކްސިޑެންޓް އައިރު ކާރު ދުއްވަން އިނީ އެ ރަށު ކޯން ސްލީޓް، އަލީ އާމިލް 19، އެވެ. އޭނާއަކީ އެ ކެޓަގަރީން ލައިންސަންސް އޮތް ޒުވާނެކެވެ.\nކާރުގައި ދެން އިނީ އެ ރަށު ކެޕްރީ، އުމުރުން 24 އަހަރު އަހުމަދު މުތީއު އަބްދުލްހަކީމެވެ. ކާރު، "ނިޝާންފެއާލޭޑީ" ގައި ބުރެއް ޖަހާލަން ދުއްވާލިލެއް ބާރު ކަމުން ގޮސް ކާރުގެ ކޮންޓްރޯލް އާމިލަށް ގެއްލުނީ އެވެ. އަދި ބާރު ސްޕީޑްގައި ގޮސް އެ މަގުގެ ހުޅަނގު ފަރާތުގައި ހުރި ކިނބިގަހަކާއެކު މުޑިއަރައި ފަތްފަތް ޖެހުނީ އެވެ. އެކްސިޑެންޓްގައި އެ ދެ ޒުވާނުންމެ މަރުވީ އެވެ.\nއާމިލް ދުއްވި އެ ކާރަކީ އޭނާގެ ތިމާގެ މީހެއްގެ ކާރެކެވެ. މި ބޮޑު އެކްސިޑެންޓްގައި ކާރު ގޮސް ގަހާއެކު މުޑިއަރައި ފަތްޖެހިގެން ދިއުމުން ފުރަތަމަ މަސައްކަތް ކުރަން ޖެހުނީ ކާރުގެ ތެރޭގައި ޒަހަމްތަކާއެކު ތާށިވެފައި ތިބި އެ ދެ ޒުވާނުން ކާރުން ބޭރަށް ނެރެވޭތޯ އެވެ. އެކަަމަކު އެކަމަށް "ވިއްސަކަށް ފަންސަވީހަކަށް" މިނެޓް ނެގި ކަމަށް ވެއެވެ.\nފުވައްމުލައް ޗާޓުން ފާހަގަކޮށްފައި\nދެކުނުގެ އެއްރަށް އަދި އެއް އަތޮޅު މައްޗަށް އޮތް ސިޓީން ވާހަކަ ދެއްކި މީހަކު ބުނި ގޮތުގައި ދެ ޒުވާނުން އެކްސިޑެންޓްވި ނުރައްކާތެރި ހާދިސާ "އުފަންވީ" މުތީއު އާއި އާމިލް ގޮސް ކާރަށް ޕެޓްރޯލް އަޅައިގެން ނައްޓާލިތަނާ މާ ގިނަ އިރެއް ނުވަނީހެވެ. އަދި އެ އެކްސިޑެންޓުވެފައި ވަނީ ވެސް އެ ރަށުގެ ޕެޓްރޯލް ޝެޑާ ގާތްގަނޑަކަށް ފަންސާހަކަށް މީޓަރު ދުރުންނެވެ.\nސިޓީ ކައުންސިލްގެ ޑެޕިއުޓީ މޭޔަރު މުހައްމަދު ލިރާރު ވިދާޅުވި ގޮތުގައި ފުރަތަމަ ވެސް އޭގެ ތެރެއިން އެއް ޒުވާނަކު ހޮސްޕިޓަލަށް ގެންދެވުނެވެ. ދެވަނަ ޒުވާނާ ގެންދިއުމުގައި ވަގުތުކޮޅެއް ނެގި އެވެ. އެހެންވާން ދިމާވީ ކާރުގެ ތެރޭގައި ތާށިވެފައި ތިބުމުންނެވެ.\n"އެއް ކުއްޖަކު ހޮސްޕިޓަލަށް ގެންދެވުނީ ކާރުގެ ބައިބައި ވަރަށް ރޫޅައި ނައްޓާލައިގެން،" ޑެޕިއުޓީ މޭޔަރު ވިދާޅުވި އެވެ.\nއެހެން މީހަކު ބުނި ގޮތުގައި އެ ދެ ޒުވާނުން ކާރުގެ ތެރެއިން ނެގި އިރު ތިބީ ވަރަށް ބޮޑަށް ޒަހަމްވެފަ އެވެ. އަދި އެ މީހުން ދުއްވަމުން ދަނިކޮށް އެކްސިޑެންޓުވި ކާރު ގަހުގައި ލައިގަތް ގޮތަށް ތިބީ ކާރުގެ ތެރޭ އެކިވަރުގެ ޒަހަމްތަކާއެކު ފިތި ފަތްޖެހިފަ އެވެ. އެ މީހާ ބުނި ގޮތުގައި އެއީ ގަހުގައި ކާރު ޖެހުނު ގޮތަކުން ދޮރުފަތްތައް ތާށި ވެގެނެވެ.\n"އެކްސިޑެންޓުގައި އަނިޔާވި ދެ މީހުންގެ ތެރެއިން އެކެއްގެ ބޯ ވެސް އޮތީ ޗިސްވެފައި. އެކަކު ވެސް ކާރުތެރެއިން ނެރެން ޖެހުނީ ބައެއް އާލަތްތައް ބޭނުންކޮށް ބައިތައް ވަކިކޮށްގެން އެކަމަކު އެކަކު ވަރަށް އަވަހަށް ހޮސްޕިޓަލަށް ގެންދެވުނު،" އޭނާ ބުންޏެވެ.\nމީން ޒަމާނަކު ފުވައްމުލަކުން ނާންނަ ވަރުގެ ބޮޑު މި އެކްސިޑެންޓްވެ ދެ ޒުވާނަކު މަރުވެ ހުރިހާ ވާހަކައެއް ނިއުޅެމުން ދިޔައީ ވަރަށް އަވަހަށް އޭހާ ހޫނުކޮށެވެ. އެކަމަކު އިއްޔެ ފުލުސް މުއައްސަސާ އަށް ކަމެއްވީހެން ހީވެސް ނުވެ އެވެ. އެހެންނާ މިބާވަތުގެ ކަންކަމުގައި ފުލުހަށް ވުރެ އަވަހަށް ނޫސްވެރިން މައުލޫމާތު އޮއްސަންޏާ ފުލުސް ވަރަށް ކަންބޮޑު ވެއެވެ. ތަހުގީގަށް ހުރަސް އެޅިދާނެތީ އެއްވެސް ވާހަކައެއް ނުލިޔާން ވެސް އެދެ އެވެ. އެކަމަކު ފުލުސް އިދާރާ އިއްޔެ އޮތީ އެކްސިޑެންޓާއެކު "މަރު" ވެފަ އެވެ.\nއެއީ ހިނގައިފި ކަމެކޭ ބުނެލާން އެނގުނީ ވެސް އިރުއޮއްސި 6:53 ގައި ނޫސްވެރިޔަކު ސުވާލު ކުރުމުން 7:30 ގަ އެވެ. އާ މައުލޫމާތަކަށް އޮތީ "މި އެކްސިޑެންޓްގެ މައްސަލަ ފުލުުހުން ދަނީ ތަހުގީގު ކުރަމުން" ނެވެ. ފުލުސް އިދާރާގެ ރަނގަޅު ކަމުން "ކާރު ދުއްވާފައި ވަނީ އެ ކެޓަގަރީގެ އުޅަނދު ދުއްވުމުގެ ލައިސަންސް އޮންނަ މީހެއް، އެއީ 19 އަހަރުގެ މީހާ" ކަމަށްވެސް ބުނެ ދިނެވެ. އެކަމަކު އެއީ އެންމެނަށް އެނގިފައި އޮތް ކަމެކެވެ.\nފުވައްމުލަކުގެ އެކްސިޑެންޓްގައި މަރުވި ދެ ޒުވާނުންގެ ތެރެއިން މުތީއުއަކީ މީގެ ހަތަރު އަހަރު ކުރީން 2017 ވަނަ އަހަރު ވެސް އެ ސިޓީގައި ހިނގި ހަމައެފަދަ ބޮޑު އެކްސިޑެންޓެއް ޒަހަމްވެ ފުއްޕާމެއަށް ލޭ އެޅި ފުރާނަ ސަލާމަތް ކުރެވިދާނެ ކަމާމެދު އުންމީދު ކަނޑާލަން ޖެހެނު ޒުވާނެކެވެ. އެފަހަރު އޭނާ އިން ސްޕޯޓްސް ކާރަކާއި ސައިކަލެއް ޖެހިގެނެވެ. އެ އެކްސިޑެންޓުގައި އޭނާގެ ވާތު ކޮނޑުގެ ކަށިގަނޑާއި ވާތު ފައި ވެސް ބިނދުނެވެ. އެފަހަރު ވެސް އޭނާ އިނީ ކާރު ދުއްވި މީހާއާ ޖެހިގެނެވެ. އެ ފަހަރު މުތީއު އެނބުރި އައީ އޭޑީކޭ ހޮސްޕިޓަލްގައި ދިން ފަރުވާއަށް ފަހު އެވެ. އޭގެ ކުރިން އެ ހޮސްޕިޓަލްގައި އޭނާ ގުނީ މެޝިނާއެކު ކްލިނިކަލީ ޑެޑް ދުވަސްތަކެވެ.\nއިއްޔެ އެކްސިޑެންޓްގައި ވެސް މުތީއުގެ ބޮލަށާއި ހަށިގަނޑަށް އެކި ވަރުގެ ޒަހަމްތައް ލިބި ޗިސް ޗިސް ވެފައި ވެއެވެ. އޭނާގެ އެކުވެރިޔާ އާމިލް އާއި ދެ ޒުވާނުން ހޮސްޕިޓަލަށް ގެންދިޔަ އިރު ވެސް ވަނީ މަރުވެފަ އެވެ.\nމިއީ ކިހާ ދެރަ ހާދިސާއެއް ހެއްޔެވެ؟ ގާތްގަނޑަކަށް 13،000 އަށްވުރެ ގިނަ މީހުންގެ އާބާދީއެއް އޮތް ސިޓީގައި އިއްޔެ ހިނގި އެކްސިޑެންޓްގައި އެ ދެ ޒުވާނަކު މަރުވެ، ވަކިވެގެން އެދިޔައީ މިދިޔަ މަހުގެ ނުވަވަނަ ދުވަހު ހިނގި ހާދިސާއެއްގައި އުމުރުން 17 އަހަރުގެ އަހުމަދު ފައުޒާން ގެނބިގެން މަރުވި ހިތާމަ އެ އަތޮޅުން އަދި ފިލައި ނުގޮސް ހިތާމައިގައި އޮއްވައެވެ. ފައުޒާން މަރުވީ އެ ރަށު މާނޭރެ އަތިރި މޫދުގައި ގެނބެމުން ދިޔަ ކުޑަ ދެ އަންހެން ކުދީން ސަލާމަތް ކުރަން އުޅުމުގެ ތެރޭގަ އެވެ. މިގޮތަށް މަރަކަށް ފަހު މަރެއްގެ ހިތާމަ ބަރުދާސްތު ކުރާނީ ހެއްޔެވެ؟ ނޫނީ ހިސާބަކަށް ބަލާލައިގެން އުޅޭނީ ހެއްުޔެވެ؟\nފުވައްމުލައް މަގުމަތީގެ އެކްސިޑެންޓް މޯލްޑިވްސް ޕޮލިސް ސާވިސް + އެކްސިޑެންޓް ޓްރެފިކް މައްސަލަތައް މަރު ދިރިއުޅުން\nފުވައްމުލަކުގައި އެކްސިޑެންޓެއް: ދެ މީހަކަށް އަނިޔާ


MP Wisam Ge Kokko Ah Sarukaaru Imaaraatheh Ge VIP Quarantine Facility Eh | Kuhli Habaru\nރައްޔިތުން މަޖިލީހުގެ ގަމު ދާއިރާގެ މެންބަރު މުހައްމަދު ވިސާމް (ސަމްޕަތު)ގެ ކޮއްކޮ ހަސަން ޝާހް ގަން ރީޖަނަލް ހޮސްޕިޓަލްގެ އެކަމަޑޭޝަން ބްލޮކެއްގެ ވީއައިޕީ ރޫމެއްގައި ކަރަންޓީން ފުރިހަމަ ކުރަމުން ގެންދަނީ ބާރާއި ނުފޫޒު ބޭނުން ކޮށްގެން ކަމަށް ބުނެ އެރަށު ރައްޔިތުން ކަންބޮޑުވުން ފާޅުކުރަން ފަށައިފިއެވެ.\n”ކުއްލި ޚަބަރު“ އަށް ގަމުން މައުލޫމާތު ދިން ބައެއް މީހުން ބުނާ ގޮތުގައި ޝާހް އަކީ މެންބަރު ސަމްޕަތުގެ މަންމަ ފަރާތު ކޮއްކޮއެކެވެ. އޭނާ އަކީ ގަން ރީޖަނަލް ހޮސްޕިޓަލްގެ މުވައްޒަފެކެވެ. ”އޭނާ އަކީ ހޮސްޕިޓަލްގެ މުވައްޒަފެއް. ނަމަވެސް އޭނާ ކަރަންޓީންގައި ހުރީ އޮންނަ އުސޫލާއި ހިލާފަށް ނުފޫޒު ބޭނުން ކޮށްގެން. ކޮބައިތޯ ޒީރޯ ޓޮލަރެންސް“ ގަމުން ވާހަކަދެއްކި މީހަކު ބުންޏެވެ.\nއިތުރު މީހަކު ބުނީ ގަން ރީޖަނަލް ހޮސްޕިޓަލްގެ މެނޭޖަރު އަލީ ނަޝީދު މަގާމުގައި ދެމިހުންނަން މެންބަރު ވިސާމްގެ ގާތް މީހުންނާއި ގުޅިގެން ކޮރަޕްޝަންގެ އެތައް އަމަލެއް ހިންގަމުން ގެންދާ ކަމަށެވެ. ”އަލީ ނަޝީދަކީ މީގެ ކުރިން ވެސް ވައްކަމުގެ ކުށް ޝަރީޢަތައް ސާބިތުވެފައިވާ މީހެއް. މިހާރު ވެސް އޭނާ ކުރާކަމަކީ ވައްކަން.“ މައުލޫމާތު ދިން އިތުރު މީހަކު ބުންޏެވެ. މިކަމާއި ގުޅިގެން ގަމު ހޮސްޕިޓަލްގެ މެނޭޖަރު އަލީ ނަޝީދަށް ގުޅުމުން އޭނާ ފޯނަށް ޖަވާބެއް ނުދެއްވައެވެ.\nގަމު ރީޖަނަލް ހޮސްޕިޓަލްގެ ކޮރަޕްޝަންގެ ގިނަ މައްސަލަތަކެއް ފާހަގަ ކުރެވިގެން އެރަށު ރައްޔިތުން ގެންދަނީ ކެނޑިނޭޅި އެކަމުގެ ޝަކުވާތައް ކުރަމުންނެވެ.


"Dhathurufathuruge Nizaam Tharahgee Kuraanee Jazeeraakan Nugelley Gothah" - Vaguthu\n"ދަތުރުފަތުރުގެ ނިޒާމު ތަރައްޤީ ކުރާނީ ޖަޒީރާވަންތަކަން ނުގެއްލޭ ގޮތަށް"\nތިމަރަފުށީ އެއާޕޯޓް- ވަގުތު އިމޭޖެސް: އިބްރާހިމް ޝާބިލް\nރާއްޖޭގެ ދަތުރުފަތުރުގެ ނިޒާމު ތަރައްޤީ ކުރަމުންދަނީ ރާއްޖޭގެ ޖަޒީރާކަން ނުގެއްލޭގޮތަށްކަމަށް މިނިސްޓްރ އޮފް ސްޓޭޓް ފޯރ ޓްރާންސްޕޯޓް އެންޑް ސިވިލް އޭވިއޭޝަން، އަޙުމަދު ޒުހައިރު ވިދާޅުވެއްޖެއެވެ.\nސްޓޭޓް މިނިސްޓަރ މިހެން ވިދާޅުވީ ތ.ތިމަރަފުށީ އެއަރޕޯޓަށް ރޭގަނޑުގެ ދަތުރުތައް ފެށުމާ ގުޅޭގޮތުން ރޭ ބޭއްވި ޙަފްލާގައި ވާހަކަ ދައްކަވަމުންނެވެ.\n"އެނގިވަޑައިގަންނަވާނެ ފަދައިން ރާއްޖޭގެ ދަތުރުފަތުރުގެ ނިޒާމު ތަރައްޤީ ކުރަމުން މި ދަނީ ދިވެހިންގެ ޖަޒީރާވަންތަ ދިރިއުޅުން ގެއްލިގެން ނުދާނެ ގޮތަށް، ވައިގެ ދަތުރުފަތުރުވެސް ހިމެނޭގޮތަށް އެއް ވިޔުގައިން މުޅި ރާއްޖެ ގުޅާލުމަކީ ސަރުކާރުގެ އަމާޒެއް." ސްޓޭޓް މިނިސްޓަރު ވިދާޅުވިއެވެ.\nތިމަރަފުށީ އެއާޕޯޓަށް ރޭގަނޑު ދަތުރުތައް ފެށުމުގެ ރަސްމިއްޔާޔުގައި ޒުހައިރު ވާހަކަދައްކަވަނީ - ވަގުތު އިމޭޖެސް: އިބްރާހިމް ޝާބިލް\nތިމަރަފުށީ އެއަރޕޯޓަށް ރޭގަނޑު ދަތުރު ކުރެވޭނެ އިންތިޒާމު ހަމަޖެހިގެން ދިއުމުން އެކަމުގެ ސަބަބުން އެތައް ބަޔަކަށް ފަސޭހަތަކެއް ވެގެންދާނެކަމަށްވެސް ސްޓޭޓް މިނިސްޓަރ ވިދާޅުވިއެވެ.\nއެގޮތުން، ގެސްޓް ހައުސް ހިންގާ ފަރާތްތަކަށް އެތައް ފަސޭހަތަކެއް ލިބި، ޞިއްޙީ ބޭނުންތަކަށް ދަތުރުކުރާ ފަރާތްތަކަށްވެސް އެތައް ފަސޭހަތަކެއް ލިބިގެންދާނެކަމަށް އޭނާ ވިދާޅުވިއެވެ.\n"ދަތުރުވެރީންނާއި ފަތުރުވެރިން އަދި ޚާއްޞަކޮށް މެޑިކަލް ކަންކަމުގައި ދަތުރުކުރައްވާ ބޭފުޅުން މާލެއިން ނުވަތަ ރާއްޖޭގެ އެހެން އެއަރޕޯޓުތަކުން ދަތުރު ކުރުމަށް އިތުރު ފަސޭހަކަމެއް ލިބިގެންދާނެ. މި ރަށުގައި އަދި މި އަތޮޅުގައި ގެސްޓް ހައުސްގެ ވިޔަފާރި ފެށިފައިވާއިރު ރޭގަނޑު ފްލައިޓުތައް އޮޕަރޭޓް ކުރަން ފެށުމުން ގެސްޓް ހައުސް ހިންގަމުންދާ ފަރާތްތަކަށް އެކަމުގެ ހެޔޮ މަންފާ ކުރަމުންދާނެކަން އަޅުގަނޑު ޔަޤީން ކުރަން." އޭނާ ވިދާޅުވިއެވެ.\nސްޓޭޓް މިނިސްޓަރު ވަނީ ހަރުދަނާ ސިޔާސަތުތަކެއް ގެންގުޅުއްވާތީ ރައީސް އިބްރާހީމް މުޙައްމަދު ސޯލިހަށާއި ޓްރާންސްޕޯޓް މިނިސްޓަރ އައިޝަތު ނަހުލާއަށް ޝުކުރު އަދާކުރައްވާފައެވެ.\nޖެނުއަރީ 16, 2019 09:15\nއެއީ އަނެއްކާ ކޮންވައްތަރެއްތަ\nޖެނުއަރީ 16, 2019 09:45\nއޮޅުވާލުމާ ބޯކެއުން!! ތިޔަގޮތަށޭ ހަމަ ކުރީގެ ސަރުކާރުތަކުންވެސް ކަންތައް ކުރަނީ. ތަފާތަކީ ކޮންމެމީހެއްގެ "އަނގަގަނޑު" ން ، އެކަކު "ޖަޒީރާ" އަނެކަކު "ދީނަށްޓަކައި" އަނެކަކު "ގައުމަށްޓަކައި" އަނެކަކު "ރައްޔިތުމީހާ" ..... ވަޓް އަ ޖޯކް .... ޖަސްޓް ސިޔާސީ ވާރޑްސް\nޖެނުއަރީ 16, 2019 10:03\nކޮން ޖަޒީރާވަންތަކަމެއް. ކޮންމެ ނަމެއްގެ ކުރިޔަށް ޖަޒީރާ އިތުރުކުރޭ އެއިރުން އޮންނާނީ ޖަޒީރާވަންތަވެފަ. މިސާލަކަށް ޖަޒީރާ ތިމަރަފުށި އެއާރޕޯޓް. ޖަޒީރާ ނަޝީދު\nޖެނުއަރީ 16, 2019 11:21\nކޮންމެ ގޮތެއް ހެދިޔަސް ތިބުނާ ޖަޒީރާކަން ނުގެއްލޭނެ ގުދުރަތުން ދެއްވާފަ އޮތީޖަޒީރާ ރަށްތަކެއް. މޮޔަނުގޮވާ!\nޖެނުއަރީ 16, 2019 13:44\nދިވެހި ރާއްޖެ. ދިވެހިންގެ ދީން .ދިވެހި ބަސް . ދިވެހި ރައްޔިތުން. ކިހިނެތްތޯ ހައްދަވަން ތިއުޅުއްވަނީ ދިވެހި ކަނޑާލީމާ ހުރިހަ ކަމެއް ގެންލި ދާނެ. ޖަޒީރާ ބަސް ޖަޒީރާ އިސްލަމުން ..... މިހެއްތޯ ކިޔަން ތި އުޅުއްވަނީ ކިހާ ދެރަކަމެއް ހުރި ހިތާމައެއްގެ ބޮޑުކަމާއެވެ. މިފަދަ ވިސްނުން ގެންގުޅޭ މީހުންގެ ކިބައިން އަޅަމެން ސަލާމަތް ކުރައްވަވާ ފާދޭ... އާމީން\nޖެނުއަރީ 16, 2019 14:57\nޖަޒީރާވާނީ ޖަޒީރާއަށް ރާއްޖެޖަޒީރާވެފައިވަނީ ކުއްލިއަކަށްމިއަދަކުނޫން ﷲ ރާއްޖެހައްދަވާ\nފައިވަނީ ޖަޒީރާރަށްތަކެއްގެގޮތުގައި އޭގެފަހުންމިއީ ދިވެހިރާއްޖެ ނަމަވެސް ކުއްލިއަކަށް ޖަޒީރާކިޔަންފެށުމުން ހީކުރެވުނީ ދިވެހިރާއްޖެއާ ޖަޒީރާރާއްޖެއާމީ ދެތަނެއްކަމަށް މިއީ އަޅުގަނޑުގެ ކުށްހީއަކަށްވެދާނެ ުއެއީ ދިވެހިރާއްޖެކިޔާފަ ކުއްލިއަކަށް ޖަޒީރާމާގިނައިން\nއަޑުއިވު،ުންވީގޮތަކަށްވެދާނެ ބޮޑަށްއަޑުއަހާހިތްވަނީ ދިވެހިދަރިއަކަށްވީމަ ދިވެހި މިލަފްޡް\nދުނިޔޭގެ އެހެން ހިސާބުތަކުގައިވެސް ޖަޒީރާވެފައިވޭ ދިވެހިގައުމު ނިސްބަތްވަނީ ދިވެހިރާއްޖެއަށް\nޖެނުއަރީ 16, 2019 15:27\nމިޤައުމަކީ ޖަޒީރާ ޤައުމެއް މި ޤައުމުގަ ކަމެއް ކުރުމަކުން ޖަޒީރާވަންތަކަމެއް ނުގެއްލޭނެ.\nޖެނުއަރީ 16, 2019 17:09\nމީހަކު ކުރާކަމަކުން އުޅޭގޮތަކުން ޖަޒީރާވަންތަ ސިފައެއް ނުގެއްލޭނެއެވެ. އެއީ މިގައުމު އުފެދިފައިވާ ގޮތެވެ. މިއީ ޖަޒީރާ ގައުމެކެވެ. މިނޫނަސް ޖަޒީރާ ގައުމުތައް ދުނިޔޭގެ އެހެން ސަރަޙައްދު ތަކުގައި ވެސް ވެއެވެ. އެހެންވީމާ “ޖަޒީރާ”މިއީ އަހަރެމެންގެ އަމިއްލަ ތަރިކައެއް ނޫނެވެ. އެހެންނަމަވެސް “ދިވެހި” މިނަމަކީ އަހަރެމެންގެ އަމިއްލަ ތަރިކަ އެވެ. މި ނަން ކިޔާ އެހެން ތަނެއް ގައުމެއް ނޯންނާނެއެވެ. އެހެންކަމުން މިއީ ހުރިހާ ދިވެހިން މާތްﷲ އަށް ޝުކުރުކޮށް، އުފާ ކުރަންޖެހޭ ކަމެކެވެ. އެހެނީ މިދިވެހިރާއްޖެ އަކީ އަމިއްލަ ބަހަކުން ވާހަކަދައްކާ އަމިއްލަ ޘަގާފަތަކާ އަމިއްލަ ރިވެތި އާދަކާދަ ތަކެއްގެ ވެރި ބައެކެވެ. އަދި މީގެ އިތުރުން ދިވެހިންނަކީ އެއް ނަސްލެއްގެ އެއް ދީނެއްގެ ބައެކެވެ. މިއީ ދުނިޔޭގައި ވަރަށް މަދު ގައުމަކަށް ނޫނީ ލިބިފައިވާ ކަންކަމެއް ނޫނެވެ. އެހެން ކަމުން އަހަރެމެންގެ އަމިއްލަވަންތަކަން ކަމަށްވާ ދިވެހި ވަންތަކަން އޮއްވާ އަހަރެމެންނަށް އަމިއްލަނުކުރެވޭނެ ކަމެއްކަމަށްވާ ޖަޒީރާވަންތަކަމަކައިގެން ރީނދޫ މީހުން އުޅޭތީ އެހެން އެކަން ނުކުރުމަށް ރީނދޫ އެންމެނަށް ގޮވާލަމެވެ. އަދި ތިޔައެންމެންނަކީ ވެސް ދިވެހިން ކަމާ ޖަޒީރިއަނުން ނޫންކަންވެސް ހަނދާން ކޮށްދެމެވެ.


AG Offihun hedhee dhogu, Dhauvaa ah thahyaaru: Jihad\nއޭޖީ އޮފީހުން ހެދީ ދޮގު، ދައުވާއަށް ތައްޔާރު: ޖިހާދު\nކުރީގެ ނައިބު ރައީސް އަބްދުﷲ ޖިހާދު | އަވަސް\nކުރީގެ ނައިބު ރައީސް އަބްދުﷲ ޖިހާދު ދައުލަތުން ނުހައްގު މުއްސަނދިކަން ހޯދާފައިވާ ކަމަށް ބުނެ މިލިއަނަކަށް ވުރެ ގިނަ ރުފިޔާއިން ބަދަލު ހޯދުމަށް ހުށައެޅި މައްސަލައަކީ އަބުރު ކަތިލުމުގެ އަމަލެއް ކަމަށް އެމަނިކުފާނު ވިދާޅުވެއްޖެ އެވެ.\nރާއްޖެއިން ބޭރުގައި މިވަގުތު ހުންނެވި ކުރީގެ ނާއިބް ރައީސް އަބްދުﷲ ޖިހާދު ވިދާޅުވީ އޭޖީގެ ބަޔާނުގައި ވަނީ ދޮގު ވާހަކަތަކެއް ކަމަށެވެ. އަދި އޭޖީގެ ބަޔާނުގައި ބުނާ ތާރީހުގައި އެތަނުގައި އެމަނިކުފާނުވެސް އަދި އެމަނިކުފާނުގެ އާއިލާ ބަޔަކުވެސް ނޫޅޭ ކަމަށް ޖިހާދު ވިދާޅުވިއެވެ. އެފަދަ ދޮގު ވާހަކަތަކެއް ބަޔާންކޮށް ބަޔާނެއް ނެރުނީ އަބުރު ކަތިލުމުގެ ގޮތުން ކަމަށް ސިފަ ކުރެެއްވިއެވެ.\nޖިހާދު ވިދާޅުވީ ދައުވާ ކުރަންޖެހޭ ސަބަބެއް ނޯންނާނެ ކަމަށެވެ. ނަމަވެސް ދައުވާއާ ކުރިމަތިލައްވާނެ ކަމަށް ވިދާޅުވިއެވެ.\nއޮޑިޓާ ޖެނެރަލް އޮފީސް އަބްދުﷲ ޖިހާދު ހިޔާނާތް


Resort thakun meehun feybumu gai luithakeh hamajassaifi\nރިސޯޓުތަކުން މީހުން ފޭބުމުގައި ލުއިތަކެއް ހަމަޖައްސައިިފި\nމާލެއިން ރަށްރަށަށް ދާން ބަޔަކު ފުރަނީ: ރިސޯޓުތަކުން ރަށްރަށަށް ދިއުން ހުއްދަ ދީފި -- ފޮޓޯ: އަވަސް ފައިލް\nރިސޯޓުތަކުގައި ތިބި މީހުން އެ ރިސޯޓުތަކުން ފާބން ހުއްދަ ދިނުމުގެ އުސޫލަކަށް ލުއިތަކެއް ހަމަޖައްސާފައިވާ ކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ބުނެފި އެވެ.\nއެޗްޕީއޭއިން އިން ބުނީ ކުރިން އޮތް އުސޫލަކީ ރިސޯޓުތަކުގެ ވަކިވަކި މުވައްޒަފުންގެ މައުލޫމާތު ސާފު ކުރުމަށް ފޯމުތަކެއް ފުރރުމަށް ފަހު ދޫކޮށްލުން ކަމަށެވެ. އެކަމަކު މިހާރު ކަރަންޓީނު މުއްދަތު ފުރިހަމަ ވެއްޖެ ކަން ރިސޯޓުގެ މެނޭޖްމަންޓުން ކަށަވަރުކޮށް ފޮނުވަން ޖެހޭ ފޯމު އެޗްޕީއޭއަށް ފޮނުވުމުން އެ ރިސޯޓަކުން މީހުން ފާބަން ހުއްދަ ލިބޭނެ ކަމަށެވެ.\nއެ ގޮތުން އެންމެ ފަހު ފަތުރުވެރިޔާ ފުރިތާ ނުވަތަ އައިތާ 14 ދުވަސް ވެފައި އެ މުއްދަތުގައި އެ ރިސޯޓުގައި ތިބި އެއްވެސް މީހެއްގެ ކިބައިން ކޮވިޑް-19 ގެ އާލާމާތްތައް ނުފެންނަ ކޮންމެ ރިސޯޓެއްގެ މެނޭޖްމަންޓުން އެ ކަން ކަށަވަރުކޮށް ފޯމު އެޗްޕީއޭއަށް ފޮނުވުމުން ހުއްދަ ދޭނެ ކަމަށް ބުންޏެވެ.\nކޮވިޑް-19 އާ ގުޅިގެން ރިސޯޓެއް މޮނިޓަރިންއަށް ލެވުނު ނަމަވެސް ބައްޔަށް ޕޮޒިޓިވްވި މީހަކު ފެނިފައި ނުވާނަމަ އާއި، އެ ހާލަތުގައި ފާއިތުވި 14 ދުވަހު ބައްޔަށް ޝައްކު ކުރެވޭ މީހަކު ފެނިފައި ނުވުމާއި، ބަލީގެ އަލާމާތްތައް ހުރި މީހަކު ވެސް ހުރެގެން ނުވާނެ އެވެ. އެ ކަން ކަށަވަރުކޮށް ފޯމު ފޮނުވުމުން އެ ރިސޯޓަކުން ވެސް މީހުން ފާބަން ހުއްދެ ދެވޭނެ އެވެ.\nރިސޯޓަކުން ކޮވިޑް-19 އަށް ޕޮޒިޓިވްވި މީހަކު ފެނިފައިވާނަމަ، އެ ހާލަތުގައި އެންމެ ފަހުން ޕޮޒިޓިވްވި މީހަކު ފެނުނުތާ 14 ދުވަސް ވެފައި، ބަލީގެ އަލާމާތްތައް ހުރި މީހަކު އެންމެ ފަހުން ފެނުނުތާ 14 ދުވަސް ވެސް ފުރިހަމަ ވެއްޖެ ކަން ރިސޯޓުގެ މެނޭޖްމަންޓުން ކަށަވަރުކުރަން ޖެހެ އެވެ. އަދި އެ ކަން ކަށަވަރުކޮށް ފޮނުވަން ޖެހޭ ފޯމު ފޮނުވަން ޖެހޭނެ އެވެ.\nމީގެ އިތުރުން ރިސޯޓަކުން ޕޮޒިޓިވް މީހަކު ފެނި އޭނާގެ ފަރާތުން އެހެން މީހަކު ޕޮޒިޓިވް ވެފައިވާ ހާލަތެއްގައި ރިސޯޓަކުން ފާބަން ހުއްދަ ދޭނީ އެންމެ ފަހުން ވައިރަސްއަށް ޕޮޒިޓިވްވި މީހާ ފެނުނުތާ 28 ދުވަސް ވެފައިވާނަމަ އެވެ. އެ މުއްދަތުގައި ބަލީގެ އަލާމާތްތައް ހުރި މީހަކު ފެނިފައިވާނަމަ އެ މީހަކު ފެނުނުތާ 14 ދުވަސް ވެސް ވާން ޖެހެ އެވެ.\nއެފަދަ ހާލަތެއްގައި ރިސޯޓުގައި ތިބި އެންމެން ކޮވިޑް-19 އަށް ޓެސްޓްކޮށް އެ ރިސޯޓުގައި ޕޮޒިޓިވްވި މީހަކު ފެނިފައި ނެތް ކަން ވެސް ކަށަވަރު ކުރަން ޖެހެ އެވެ.\nކޮވިޑް-19 އަށް ޕޮޒިޓިވްވި ބަޔަކު ރާއްޖޭގެ ރިސޯޓުތަކުން ފެނުމާ ގުޅިގެން މިދިޔަ މަހުގެ 14 ދުވަހު ވަނީ ރިސޯޓުތަކުން ރަށްރަށަށް ދިއުމާއި ރަށްރަށުން ރިސޯޓުތަކަށް އެރުން ވެސް މަނާ ކޮށްފަ އެވެ. އޭރު މަނާ ކުރި މުއްދަތު މިހާރު ހަމަވުމުން، ރިސޯޓުތަކުން ފޭބުމުގައި އެޗްޕީއޭއިން ލުއިތަކެއް ހަމަޖައްސައިދިނީ އެވެ. އެއީ ރާއްޖެއަށް މިހާރު ޓޫރިސްޓުން ވެސް އައުން މަނާކޮށްފައިވާތީއާ އެކުގަ އެވެ.\nރާއްޖޭން މިހާތަނަށް ކޮވިޑް-19 އަށް ޕޮޒިޓިވްވީ 19 މީހުނެވެ. އޭގެ ތެރެއިން ބަލިން ރަނގަޅުވީ 13 މީހެކެވެ. އެއީ ބިދޭސީންނާއި ޓޫރިސްޓުންނެވެ. އެ ބައްޔަށް މި ވަގުތު ރާއްޖޭގައި ފަރުވާ ދެމުން ދަނީ ބޭރުން އައި ހަތަރު ދިވެއްސަކަށެވެ. ރާއްޖޭގައި ތިއްބައި ބައްޔަށް ޕޮޒިޓިވްވި ދެ ޓޫރިސްޓަކު މި ވަގުތު ތިބީ ރާއްޖޭން ބޭރުގަ އެވެ.\nކޮވިޑް-19 އަށް ޕޮޒިޓިވް ވެގެން ބައްޔަށް ފަރުވާ ހޯދަމުންދާ ހަތަރު ދިވެހިން މިވަގުތު ތިބީ ވެލިދޫ ރިސޯޓްގެ ކަރަންޓީން ފެސިލިޓީގައެވެ. އެމީހުންގެ ހާލު ރަނގަޅު ކަމަށް ސަރުކާރުން ވަނީ ހާމަކޮށްފައެވެ.


ނަމޫނާ ލިޔުން – ބްރިޖުގެ ހޮޅިތައް ބަހައްޓައިގެން ފަރަށް މާ ބޮޑު ގެއްލުމެއް ނުލިބޭނެ: އީއައިއޭ – Uthuru Oivaru\nފުރަތަމަ ސަފުހާ / އަތޮޅު ތަކުން / ހއ. އަތޮޅު / ނަމޫނާ ލިޔުން – ބްރިޖުގެ ހޮޅިތައް ބަހައްޓައިގެން ފަރަށް މާ ބޮޑު ގެއްލުމެއް ނުލިބޭނެ: އީއައިއޭ\nUO Webmaster 28/05/2017\tހއ. އަތޮޅު, އަތޮޅު ތަކުން, ތިމާވެށި ކޮމެންޓު ކުރައްވާ 115 ވިޔު\nބްރިޖުގެ ތަނބުތައް ޖެހުމުގެ ކުރިން ބިމަށް ފައްތާ ދަގަނޑު ހޮޅިތައް ބަހައްޓާފައި ހުރީ ގުޅީފަޅު ފަރުމަތީގަ އެވެ. އޭގެ ތެރޭގައި 15 ސްޓީލް ކޭސިން އާއި 16 ހޮޅި ހިމެނެ އެވެ. އެ ތަކެތި ފަރުމަތީގައި ބަހައްޓާފައި ހުރުމުން ތިމާވެށި ހިމާޔަތްކުރަން މަސައްކަތް ކުރާ ފަރާތްތަކުން އަންނަނީ ކަންބޮޑުވުން ފާޅުކުރަމުންނެވެ.\nއެކަމާ ގުޅިގެން ހެދި އީއައިއޭ ރިޕޯޓުގައިވާ ގޮތުން ހޮޅިތައް ހުރީ މުރަކަ އަށް ވުރެ، ގާ ގިނަ ތަނެއްގަ އެވެ. އެ ތަނުގައި ދިރޭ މުރަކަ ހުރި ނިސްބަތް 10 ޕަސެންޓުގައި އުޅޭއިރު، އެއީ ނިސްބަތުން މަދު އަދަދެއް ކަމުން ހޮޅިތައް ބެހެއްޓުމުން ލިބޭ ގެއްލުން ކުޑަވާނެ ކަމަށް އެ ރިޕޯޓުގައިވެ އެވެ. އެކަމަކު ހޮޅިތަކުގެ ހިޔަނި އެޅި، އަވި ނުލިބުމުގެ ސަބަބުން ދިރޭ މުރަކައިގެ ބައެއް މަރު ވެދާނެ ކަމުގެ އިންޒާރު ދީފައިވެ އެވެ.\nބްރިޖުގެ ހޮޅިތައް ފަރުމަތިން ނަގައިގެން ގެންދިއުމުގެ މަސައްކަތް ކުރަނީ.\nމީގެ އިތުރުން ފަރަށް ލިބި ދާނެ ގެއްލުންތަކުގެ ތެރޭގައި ފާހަގަކޮށްފައި ވަނީ ބާޖު ފަދަ ބޮޑެތި އުޅަނދު ފަރާ ކައިިރި ކުރަން ޖެހުމާއި ފަރަށް ތެޔޮ އެޅުމާއި އެ ނޫން ވެސް އެ މާހައުލު ތަޣައްޔަރު ވެދާނެ ފަދަ ކަންކަމެވެ. އެ ގެއްލުންތައް ކުޑަކުރަން ހުށަހަޅާފައިވާ ކަންތައްތަކުގެ ތެރޭގައި ގާބިލް މީހުން ލައްވާ ނޫނީ ހޮޅިތައް ފަރަށް ބޭލުމާއި ގެންދިއުމުގެ މަސައްކަތް ނުކުރުމާއި ވީހާވެސް އަވަހަކަށް އެކަން ކޮށް ނިންމުން އަދި މޫސުން ރަނގަޅު، ކަނޑު މަޑު ދުވަސް ދުވަހު އެކަނި އެ މަސައްކަތް ކުރުން ހިމެނެ އެވެ.\nގުޅީފަޅު ފަރު ނޫން ތަނެއްގައި ހޮޅިތައް ބަހައްޓައިގެން އެ އަށް ވުރެ ވެސް ގެއްލުން ކުޑަކުރެވިދާނެތޯ އީއައިއޭ ހެދި ސީޑީއީ ކޮންސަލްޓިން އިން ބަލާފައިވެ އެވެ. ހުޅުމާލެ، ހުޅުލެ އަދި ތިލަފުށި ފަރު ބެލިއިރު ފާހަގަކުރެވުނީ، އީއައިއޭގައި ވާ ގޮތުން، ހުޅުމާލެ އާއި ހުޅުލެ ފަރުގައި މުރަކަ އާއި އެ ނޫން ވެސް ދިރޭ އެއްޗެހި ނިސްބަތުން ގިނަ ކަމެވެ. އެހެންވެ، އެ ދެ ފަރުގައި ހޮޅިތައް ނުބަހައްޓަން ލަފާ ދީފައިވެ އެވެ. ތިލަފުށި ފަރުގައި ހޮޅިތައް ބަހައްޓައިގެން ފަރަށް މާ ބޮޑު ގެއްލުމެއް ނުލިބޭނެ ކަމަށް ދެއްކިއަސް، އެ ތަނަށް ވުރެ ގުޅީފަޅު ބްރިޖު އަޅާ ސަރަހައްދާ ކައިރިކަން ފާހަގަކޮށްފައިވެ އެވެ.\n“އެހެންވެ، [ހޮޅިތައް ބަހައްޓަން] އެންމެ ރަނގަޅު ކަމަށް ފެންނަނީ ގުޅީފަޅު ފަރެވެ،” އީއައިއޭގައިވެ އެވެ.\nހައުސިން މިނިސްޓަރުގެ ނައިބު އަބްދުﷲ މުއްތަލިބު މިއަދު “މިހާރު” އަށް ވިދާޅުވީ ހުރިހާ ހޮޅިއެއް ޖެހެންދެން އެ އެއްޗެހި ބަހައްޓާނީ ގުޅީފަޅު ފަރުގައި ކަމަށެވެ.\nމިހާރު މަސައްކަތްތައް ކުރިއަށް ދާ ނިސްބަތަށް ބަލާއިރު ބްރިޖް އަޅާ ސަރަހައްދުގައި ހޮޅިތައް ޖަހަން އަހަރެއްހާ ދުވަސް ނަގާނެ އެވެ.


Beyhah India ah dhiya meehaku Covid-19 ah positive vejje | Mihaaru\nބޭހަށް އިންޑިއާއަށް ދިޔަ ދިވެއްސަކު ކޮވިޑް-19 އަށް ޕޮޒިޓިވްވެއްޖެ\n21 ޖުލައި 2020 - 12:49 1 comment\nއާސަންދައިގެ މީޑިއާ އޮފިޝަލަކު ވިދާޅުވީ އެ ބަލިމީހާ ފަރުވާ އަށް އިންޑިއާ އަށް ދިއުމުގެ ކުރިން ރާއްޖޭގައި ހެދި ޓެސްޓް ނެގެޓިވް ކަމަށެވެ. އޭނާ ފުރީ މި މަހުގެ 14 ގަ އެވެ. ޕޮޒިޓިވް ކަން އެނގުނީ އިއްޔެ އެވެ. އޭނާގެ ހާލު ރަނގަޅެވެ.\nބޮޑެތި ބަލިތަކަށް ފަރުވާ ހޯދަން، މިހާތަނަށް ދެ ބެޗެއް އިންޑިއާއަށް ވަނީ ފޮނުވައިފަ އެވެ. ފުރަތަމަ ބެޗުގައި މިދިޔަ މަހު 29 ގައި 28 މީހަކު އަދި އޭގެ ފަހުން މިދިއަ އަންގާރަދުވަހު ފޮނުވާލި ދެ ވަނަ ބެޗުގައި 59 މީހަކު ހިމެނެ އެވެ.\nމި ދުވަސްވަރު އިންޑިއާއަށް މީހުން ފޮނުވަނީ އިންޑިއާ ސަރުކާރުގެ ހާއްސަ ހުއްދައެއްގެ ދަށުންނެވެ. ކޮވިޑް-19އާ ގުޅިގެން އިންޑިއާ ވެސް އޮތީ ލޮކްޑައުންގަ އެވެ.\nއިންޑިއާ އިން އެކަމަށް ދޭ ހާއްސަ ވިސާގެ އިތުރުން، ކޮވިޑް-19ގެ ބަލިމީހެއް ކަމަށް ވެގެން ނުވެ އެވެ. ރާއްޖޭގައި ޓެސްޓް ހެދުމުގެ އިތުރުން އިންޑިއާއަށް ދިއުމުން ވެސް ޓެސްޓް ހަދައި، އަދި ކަރަންޓީންގައި ވެސް ތިބެން ޖެހެ އެވެ.\nކޮޗިންއަށް ފޮނުވި ބަލި މީހުންގެ ފަރުވާ ހަމަޖައްސާފައިވަނީ އަމްރިތާ އިންސްޓިޓިއުޓް އޮފް މެޑިކަލް ސައިންސަސް އެންޑް ރިސާޗު ސެންޓަރު (އެއިމްސް)ގަ އެވެ. ކަރަންޓީނުގައި ތިބޭނީ ވެސް އެތަނުގެ އެކޮމޮޑޭޝަން ބްލޮކެއްގަ އެވެ. އެކަމަކު ކަރަންޓީނުގެ މުއްދަތުގައި ވެސް ފަރުވާ ކުރިއަށްދާނެ އެވެ\nއިތުރު ލިޔުންތައް ފޮރިން މިނިސްޓްރީ ރާއްޖެ-އިންޑިއާ އާސަންދަ އާސަންދަ ޕްރައިވެޓް ލިމިޓެޑް އިންޑިއާ ސިއްހަތު ބަލިތައް


PPM ge hushahelhumah miadhu javaabu dheyne: Maumoon\nމޯލްޑިވްސް ރިފޯމް މޫވްމަންޓް (އެމްއާރްއެމް)ގެ ރައީސް އަދި މި ސަރުކާރު ހިންގާ ކޯލިޝަންގެ އެއް ލީޑަރު މައުމޫން އަބްދުލްގައްޔޫމް -- އަވަސް ފޮޓޯ\nގައުމު އަޅުވެތިކަމުން ސަލާމަތް ކުރުމަށް ޕީޕީއެމް ޕީއެންސީ ކޯލިޝަނުން ފަށާފައިވާ "މިނިވަންކަމުގެ ދިފާއުގައި - ދިވެހީން" ކެމްޕެއިނާއި ގުޅުމުގެ ދައުވަތު ދީ މޯލްޑިވްސް ރިފޯމް މޫވްމަންޓް (އެމްއާރްއެމް) އާއި އެ ޕާޓީގެ ރައީސް މައުމޫން އަބްދުލްގައްޔޫމަށް ފޮނުއްވި ސިޓީއަށް މިއަދު ޖަވާބު ދެއްވާނެ ކަމަށް އެމަނިކުފާނު ވިދާޅުވެއްޖެ އެވެ.\nއިދިކޮޅު ކޯލިޝަންގެ މި ދައުވަތު އެމްއާރްއެމްގެ އިތުުރުން އަދާލަތު ޕާޓީ އާއި ޖުމްހޫރީ ޕާޓީގެ އިތުރުން އެމްޑީއޭ އާއި އެ ޕާޓީތަކުގެ ލީޑަރުންނަށް ރަސްމީކޮށް އިއްޔެ ވަނީ ފޮނުވާފަ އެވެ.\nއެކަމާއި ގުޅޭގޮތުން އަވަސްއިން ދެންނެވި ސުވާލަކަށް ޖަވާބު ދެއްވަމުން ރައީސް މައުމޫން ވިދާޅުވީ އެ ސިޓީއާ ގުޅިގެން ޕާޓީގެ އިސް ބައެއް ބޭފުޅުންގެ މަޝްވަރާ ހޯއްދަވާފައިވާ ކަމަށެވެ. އަދި ސިޓީގެ ޖަވާބު މިއަދުގެ ވަގުތެއްގައި ދެއްވާނެ ކަމަށެވެ.\nރަައީސް މައުމޫނަކީ ޕީޕީއެމް އުފެއްދެވި އެ ޕާޓީގެ ބާނީ އެވެ. އަދި އެ ޕާޓީގެ ފުރަތަމަ އިންތިހާބީ ރައީސެވެ. ރަައީސް ޔާމީނާއި ރައީސް މައުމޫންގެ ގުޅުން ގޯސްވެފައި ވަނިކޮށް ކޯޓް މެދުވެރިކޮށް ޕީޕީއެމްގެ ކޮންޓްރޯލް ރައީސް ޔާމީން ހޯއްދެވި އެވެ. އަދި އެމަނިކުފާނުގެ ވަފާތެރި މެންބަރުން މެދުވެރިކޮށް ރައީސް މައުމޫން ޕާޓީން ވަކިކުރެއްވި އެވެ. އެމްއާރްއެމް އިސްލާހީ ހަރަކާތެއްގެ ގޮތުގައި ފެށި ފަހުން ސިޔާސީ ޕާޓީއަކަށް ބަދަލުކުރެއްވީ އެކަމާއި ގުޅިގެންނެވެ.\nޕީޕީއެމްގެ ދައުވަތު ފޮނުވި ޕާޓީތަކުގެ ތެރެއިން ތިން ޕާޓީއަކީ މި ސަރުކާރު ކޯލިޝަން އޮތް ޕާޓީތަކެވެ. އެ ޕާޓީތަކުގެ ލީޑަރުންނަކީ ކޯލިޝަން ޕާޓަރުންނެވެ. އެއީ އެމްއާރްއެމްގެ ރައީސް މައުމޫން އަބްދުލްގައްޔޫމް އާއި އަދާލަތު ޕާޓީގެ ރަައީސް އިމްރާން އަބްދުﷲ އާއި ޖުމްހޫރީ ޕާޓީގެ ލީޑަރު ގާސިމް އިބްރާހިމެވެ.\nޖުމްހޫރީ ޕާޓީގެ ލީޑަރު ގާސިމް އިބްރާހިމް ވިދާޅުވީ މިއީ ސަރުކާރާ "ތޮޅެން" ވީ ވަގުތު ނޫން ކަމަށެވެ. ކޮވިޑްގެ ސަބަބުން ގައުމުގެ ހުރިހާ ދިމާއަކަށް އެކަމުގެ އަސަރު ކޮށްފައިވާ ކަމަށާ މިއީ އެކުގައި ތިބެ ގެއްލުނު ކަންކަން ހޯދަންވީ ވަގުތު ކަމަށެވެ.\nގާސިމް ވަނީ ސަރުކާރުގައި އޮތް ނަމަވެސް ޖުމްހޫރީ ޕާޓީއާ އެކު ވެވުނު އެއްބަސްވުމުގައިވާ ގޮތަށް ކަންކަން ހިނގަމުން ނުދާ ކަމަށްވެސް ވިދާޅުވެފަ އެވެ. އެކަން އެހެން އޮތް ނަމަވެސް ސަރުކާރާ ދެކޮޅުވެ މަސައްކަތް ކުރުމުގެ ޝައުގެެއް އަދި ކުރަން ޖެހޭ ސަބަބެއް ވެސް މިވަގުތު ނެތް ކަމަށް ވިދާޅުވި އެވެ.\nދެން ދައުވަތު ފޮނުވި އެމްޑީއޭ އަކީ 2018ގެ ރިޔާސީ އިންތިހާބާ ހަަމައަށް ރައީސް ޔާމީނާ އެކު އޮތް ޕާޓީ އެކެވެ. އެ ޕާޓީގެ ލީޑަރު އަހުމަދު ސިޔާމް މުހައްމަދަކީ 2013 އިން 2018 އަށް ހިނގި ރަައީސް ޔާމީންގެ ވެރިކަމުގައި އެމަނިކުފާނާ އެންމެ އަރިސް އެކުވެރިޔާ އެވެ. އަދި ކޯލިޝަން ޕާޓްނަރެވެ. ނަމަވެސް އިންތިހާބުގެ ކެމްޕެއިން ފެށުމާއެކު އެމްޑީއޭއިން ވަނީ އެއްވެސް ކެންޑިޑޭޓަކަށް ތާއީދު ނުކުރާކަން ހާމަކޮށްފަ އެވެ. ނަމަވެސް ރައީސް ޔާމީނާއި ފެއަށް ޖެހިވަޑައިގެން ރައީސް ސޯލިހަށް ސިޔާސީ ގޮތުން އެހީތެރިިކަން ފޯރުކޮށްދެއްވި ކަމުގެ އަޑުތައް އޮވެ އެވެ.\nރައީސް އަބްދުﷲ ޔާމީން ޕީޕީއެމް ރައީސް މައުމޫން އަބްދުލްގައްޔޫމް + އެމްއާރުއެމް ޕީޕަލްސް ނޭޝަނަލް ކޮންގްރެސް - ޕީއެންސީ


މިސަރވިސްގެ ދެންނެވިފައިވާ މަޤާމަށް މުވައްޒަފުން ނެގުމަށް ކުރި ނަންބަރ 167HR/1/2021/55 އިޢުލާނުގެ މުއްދަތު އިތުރުކުރަމެވެ.\nޕްރޮފެޝަނަލް ސިވިލް ސްޓާފް\nމަހަކު -/13,710 ރުފިޔާ\nމަހަކު 6,169/50 ރުފޔާ\nމޯލްޑިވެސް ކަރެކްޝަނަލް ސަރވިސް / ހެޑް އޮފީސް ، މާލެ\nމަޤާމުގެ މަސައްކަތް ކުރުމުގެ ހުނަރާއި ޤާބިލްކަން ސާބިތުކޮށްދިނުމާއެކު، ޝަރީއަތާއި ޤާނޫނުގެ ދާއިރާއިން:\nދިވެހިރާއްޖޭގެ ގައުމީ ސަނަދުތަކުގެ އޮނިގަނޑު ލެވެލް 09 ސަނަދެއް ހާސިލްކޮށްފައިވުމާއި އެކު، މަގާމުގެ މަސައްކަތުގެ ދާއިރާއެއްގައި މަދުވެގެން 01 އަހަރު ދުވަހުގެ މަސައްކަތްކޮށްފައިވުން ނުވަތަ\nދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް 08 ގެ ސަނަދެއް ހާސިލްކޮށްފައިވުމާއި އެކު، މަގާމުގެ މަސައްކަތުގެ ދާއިރާއެއްގައި 02 އަހަރު ދުވަހުގެ މަސައްކަތުގެ ތަޖްރިބާ ލިބިފައިވުން.\nޤާނޫނީ ވަކީލެއްގެ ހައިސިއްޔަތުން މަސައްކަތް ކުރުމުގެ ހުއްދަ އޮތް ފަރާތެއް ކަމުގައިވުން.\nއެކިއެކި ކަންކަމުގައި ޤާނޫނީ ލަފާދިނުމާއި ތަޙްޤީގުތައް ކުރުން.\nމި ސަރވިސްއިން ހަދަންޖެހޭ ގަވާއިދުތައް ހެދުމާއި، ގަވާއިދުތައް ހެދުމުގައި ޤާނޫނީ ލަފާދިނުން.\nމި ސަރވިސްގެ ގަވާއިދުތަކާއި ޤާނޫނާއި އުސޫލުތަކަށް ބޭނުންވާ އިސްލާޙްތައް ގެނައުމާއި އިސްލާޙުތައް ފާސް ކުރުމަށްޓަކައި ދޭންޖެހޭ ޤާނޫނީ ލަފާދިނުން.\nމުވައްޒަފުން ޙާޟިރުކުރާއިރު ޤާނޫނީގޮތުން ދޭންޖެހޭ ލަފާދިނުމާއި އަދި އެމުވައްޒަފުގެ ބަދަލުގައި މުއައްސަސާތަކަށާއި ކޯޓުތަކަށް ހާޒިރުވުމާއި ވަކާލާތު ކުރުން.\nއަމިއްލަ ފަރާތްތަކުން ހުށަހަޅާ މައްސަލަތަކުގައި ހާޒިރުވާންޖެހޭ ސަރުކާރުގެ މުއައްސަސާތަކަށާއި ކޯޓުތަކަށް ހާޒިރުވެ މިސަރވިސް ތަމްސީލުކުރުން.\nލީގަލް ސަރވިސް ހިންގުމުގެ މަސައްކަތް ކުރުން.\nމަސައްކަތާއި ގުޅިގެން ލިބިފައިވާ ތަޖުރިބާ.\nމި މަޤާމުތަކަށް އެދޭ ފަރާތްތަކުން ވަޒީފާއަށް އެދޭ ފޯމާއި ވަނަވަރު އަދި ލިޔެކިއުންތަކާ އެކު 2021 ސެޕްޓެމްބަރު 01 ވާ ބުދަ ދުވަހުގެ ނިޔަލަށް [email protected] އަށް އީމެޢިލް ކޮށްދެއްވުން އެދެމެވެ. އަދި މެއިލް[email protected] އަށް ކޮޕީ ކޮށްދެއްވުން އެދެމެވެ.\nމިމަގާމަށް މީހަކު ހޮވުމަށް ބޭއްވޭ އިންޓަރވިއު އޮންނާނެ ތާރީޚާއި ތަން، މި އިޢުލާނުގެ މުއްދަތު ހަމަވާ ތާރީޚުން ފެށިގެން ރަސްމީ5ދުވަހުގެ ތެރޭގައި އެންގޭނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ، 3026115 ނަންބަރު ފޯނަށް، ނުވަތަ 9112451 ނަންބަރު ފޯނަށެވެ.\nއީ މެއިލް: [email protected]\nޕަބްލިޝްކުރި ގަޑި: 16:13\nސުންގަޑި: 01 ސެޕްޓެންބަރު 2021 00:00


Sudan Bagaavaaiy: Sifain Badijahai Maraali Meehunge Adhadhu 39 Akah Araifi - Vaguthu\nސޫދާން ބަޣާވާތުގައި ސަލާމަތީ ބާރުތަކުން އިތުރު 15 މީހެއްގެ ގަޔަށް ބަޑިޖަހައި މަރާލައި އެތައް ބަޔަކު ޒަހަމްކޮށްލައިފިއެވެ.\nމިދިޔަ މަހު ސޫދާނުގައި ގެނައި ބަޣާވާތާ ދެކޮޅަށް ކުރަމުންދާ މުޒާހަރާތަކުގައި އެތައް ހާސް ބަޔަކު އަންނަނީ ބައިވެރިވަމުންނެވެ. މި މުޒާހަރާތައް ރޫޅާލުމަށް ސިފައިން އަންނަނީ ބާރުގެ ބޭނުން ކުރަމުންނެވެ.\nއަސްކަރިއްޔާއިން ވެރިކަން އަތުލި ފަހުން ކުރި މުޒާހަރާތަކާ ގުޅިގެން މިހާތަނަށް ސޫދާނުގެ ސިފައިން މެރި މީހުންގެ ޖުމުލަ އަދަދު ވަނީ 39 އަކަށް އަރާފައި ކަމަށް ރިޕޯޓުތައް ބުނެއެވެ. އަދި އިތުރު އެތައް ސަތޭކަ ބަޔަކު ޒަހަމްވެފައިވާ ކަމަށް ބުނެފައިވެއެވެ.\nމުޒާހަރާގެ ބައިވެރިން ޚަރްތޫމް އާއި އެ ގައުމުގެ ދެ ސިޓީ ކަމަށްވާ ބަހްރީ އާއި އޮމްދުރްމަންގެ އަވަށްތަކުގައި އިއްޔެ މުޒާހަރާ ކުރިޔަށް ގެންގޮސްފައިވަނީ މުޒާހަރާ ރޫޅާލުމަށް ސޫދާންގެ ސިފައިން ކަރުނަގޭސް ޖަހައި، މޯބައިލް ފޯނުގެ މުވާސަލާތީ ވަސީލަތްތައް ކަނޑާލައި، މުޒާހަރާވެރިންނާއި ދެކޮޅަށް ބަޑީގެ ހަމަލާތަކެއް ދީފައިވަނިކޮށެވެ.\nލައިވް ވަޒަން ބޭނުންކޮށްގެން ބަޑީގެ ހަމަލާތައް ދީފައިވާ ކަމަށް ފުލުހުން ވަނީ އިންކާރު ކޮށްފައެވެ.\nޑޮކްޓަރުންގެ ޔޫނިއަނުން ބުނީ ޒަހަމްވި ގިނަ މީހުންގެ ގަޔަށް ބަޑިޖަހާފައިވަނީ ބޮލާއި، ކަނދުރާއަށް ކަމަށެވެ. ސޫދާންގެ ޑޮކްޓަރުންގެ ސެންޓްރަލް ކޮމިޓީ (ސީސީއެސްޑީ) އިން ނެރުނު ބަޔާނެއްގައި ބުނެފައި ވަނީ ސަލާމަތީ ބާރުތަކުން ބަޑީގެ ބޭނުންކޮށް މުޒާހަރާގައި ހަރަކާތްތެރިވި ގިނަ ބަޔަކަށް ހަމަލާދީފައިވާ ކަމަށެވެ. އަދި އެ ހަމަލާތަކުގެ ސަބަބުން ބައެއް މީހުންގެ ހާލު ސީރިއަސްކަން ފާހަގަ ކޮށްފައިވެއެވެ.\nބަޣާވާތާ ގުޅިގެން އެމެރިކާއިން ސޫދާނަށް ދޭ 700 މިލިއަން ޑޮލަރާ ގާތްކުރާ އަދަދަކަށް އެހީ ވެސް ވަނީ މެދުކަނޑާލައިފައެވެ. މީޑިއާ ރިޕޯޓުތަައް ބުނާގޮތުން، މިދިޔަ މަހު ގެނައި ބަޣާވާތަށް ފަހު، ސަރުކާރުގެ 100 އަށް ވުރެ ގިނަ އޮފިޝަލުންނާއި ސިޔާސީ ލީޑަރުންގެ އިތުރުން ގިނަ އަދަދެއްގެ އެކްޓިވިސްޓުން ވަނީ ހައްޔަރު ކޮށްފައެވެ.


Peanut kaigen hithuge balithakun salaamai vevidhaane\nޕީނަޓް ކައިގެން ހިތުގެ ބަލިތަކުން ސަލާމަތްވެވިދާނެ: ދިރާސާ\nއާންމުކޮށް ޕީނަޓް ކެއުމަކީ ހާޓް އެޓޭކާއި ސްޓްރޯކްގެ ނުރައްކާ ކުޑަކޮށްދޭ ކަމެއް ކަމަށް އާ ދިރާސާއަކުން ދައްކައިފި އެވެ.\nއެމެރިކާގެ ވެންޑާބިލްޓް ޔުނިވާސިޓީ އާއި ޝަންގްހައި ކެންސާ އިންސްޓިޓިއުޓް ގުޅިގެން ކުރި ދިރާސާއަކަށް ފަހު ޖޭއޭއެމްއޭ އިންޓާނަލް މެޑިސިން ޖާނަލް ގައި އާންމުކޮށްފައިވާ ރިޕޯޓެއްގައި ބުނެފައި ވަނީ ގަވާއިދުން ޕީނަޓް ކާ މީހާގެ އުމުރު ދިގުވުމުގެ ފުރުސަތު ވެސް ބޮޑު ކަމަށެވެ. އަދި މިއީ އަގުހެޔޮކޮށް ފަސޭހައިން ލިބެން ހުންނަ އެއްޗަކަށް ވާއިރު ހިތުގެ ބަލިތަކާ ދެކޮޅަށް ކޮންމެ މީހަކަށް ވެސް ނެގިދާނެ ފަރުވާއެއް ކަމަށް ވެސް ބުނެފައިވެ އެވެ.\nމި ދިރާސާ ކުރިއަށް ގެންގޮސްފައި ވަނީ އެކި ނަސްލުތަކުގެ މީހުން އެއްކޮށްލައިގެންނެވެ.\nސައިންސްވެރިން ބުނެފައި ވަނީ ޕީނަޓްގެ ފައިދާ ހަށިގަނޑަށް ކުރާ ގޮތް ބެލުމަށް ކުރިން މިފަދަ ދިރާސާއެއްކޮށްފައި ނުވާ ކަމަށާއި މި ދިރާސާ އިން ލިބިގެން ދިޔަ އެންމެ މުހިންމު މައުލޫމާތަކީ، ޕީނަޓްގެ ފައިދާ ހުރިހާ ނަސްލުތަކެއްގެ އެންމެނަށް ވެސް އެއްގޮތަކަށް ކުރާ ކަމެވެ.\nމި ދިރާސާގައި އެމެރިކާ އިން ކަޅު ނަސްލާއި ދޮން ނަސްލުގެ 70،000 މީހުން ބައިވެރިކޮށްފައިވާއިރު ޝަންހައި އިން 130،000 މީހުން ބައިވެރިކޮށް މައުލޫމާތު ނަގާފައިވެ އެވެ. ރިޕޯޓްގައި ބުނެފައި ވަނީ ތިން ގްރޫޕަކަށް ބަހާލައިގެން ކުރިއަށް ގެންދިޔަ މި ދިރާސާގައި ގަވާއިދުން ޕީނަޓް ކާ މީހުންނަށް ކުރިމަތިވާ ހިތުގެ މައްސަލަތައް މަދުވާ ކަމަށެވެ.\nގަވާއިދުން ޕީނަޓް ކެއުމުގެ ފައިދާ ބޮޑު ކަމަށް ތަޖުރިބާކާރުން އެއްބަސްވިޔަސް މާ ގިނައިން ޕީނަޓް ކެއުމަކީ ނުރައްކާތެރި ކަމެއް ކަމަށް ވެސް އެމީހުން ބުނެ އެވެ. ވަކިން ހާއްސަކޮށް ލޮނު ލާފައި ހުންނަ ބަދަން ގިނައިން ނުކެއުމަށް ލަފާ ދެ އެވެ.\nޕީނަޓް އަކީ ހަށިގަނޑަށް ބޭނުންވާ ނިއުޓްރިއެންޓްސް އާއި މިނެރަލްސް އަދި އެންޓިއޮކްސައިޑެންޓްސް އާއި ވިޓަމިން އިން މުއްސަނދިވެފައިވާ އެއްޗެކެވެ. ހިތުގެ ބަލިތަކުގެ އިތުރުން ކެންސަރާއި ނާރުގެ ބަލިތަކާއި އަލްޒެއިމާ އަދި ވައިރަލް/ފަންގަލް އިންފެކްޝަންތަކަށް ވެސް މިއީ ރަނގަޅު އެއްޗެއް ކަމަށް ތަޖުރިބާކާރުން ބުނެ އެވެ.\nމީގެ އިތުރުން ފަލަކޮށް ތިއްބަވާ ބޭފުޅުން ހިކެން ބޭނުން ނަމަ ވެސް ޕީނަޓް ބެއްލެވިދާނެ އެވެ.\nފަހާ ތަންތަނުގެ ހިދުމަތް އޮންލައިންކޮށް ދެވޭނެ


galehiri: ސިޔާސީ ރެސްލިންގ\nސިޔާސީ ރެސްލިންގއަކީ ބޭރުގެ ބައެއް ގައުމުތަކުން ފެންނަ ކުޅިވަރެއްކަމަށްވާ ސްޕޯޓްސް ރެސްލިންގ ފަދަ ކުޅިވަރެއްނޫނެވެ. މިއީ ސިޔާސީ ކުޅިވަރެކެވެ. ނުވަތަ މުޑުދާރު ސިޔާސީ ކަންތައްގަނޑެކެވެ.\nސިޔާސީ ރެސްލިންގ ދިވެހިރާއްޖެއަށް ތަޢާރަފުވީ ރާއްޖޭގެ ރަށްރަށުގެ ގޮނޑުދޮށްތަކަށް ޑިމޮކްރަސީގެ ބާވަތްތައް ލައްގަން ފެށިއިރު އޭގެތެރޭގައެވެ. އެފަހަރު ސިޔާސީ ރެސްލިންގގެ ބާބުތަކެއް ލިޔެފައިވާ ކަރުދާސްތަކެއް ލެއްގިއެވެ. ޙީލަތްތެރިކަމާއެކު ފުރެތިކާލުންގެ ބަޔަކު ލިޔެފައިވާ މިކަރުދާސްތަކުގައި ސިޔާސީ ރެސްލިންގ ކުޅޭނޭގޮތާއި އޭގެ ފަންނީ އުކުޅުތަކާއި މަކަރުވެރި ހަމަތަކާއި އަދި އޭގެއިތުރަށް މިކުޅިވަރު ފެންނަ ބުއްދިމަދު އާދަމުގެދަރިންގެ ތަލިން ކުޅުހިކި އެބައިމީހުން އާސޯޚުކުރުވާ ފަދަ އެންމެހައިކަމެއް ލިޔެފައި ހުއްޓެވެ.\nމިކަރުދާސްތައް ހުރީ ދެކޮޅުގައި ލާޖަހައި އެތެރެއަށް ފެން ނުވަންނަ ގޮތަށް ބަންދުކޮށްފައިވާ ސަންފާ އޮނުބަދައެއްގެ ތެރޭގައެވެ. ރާޅާކުޅެމުން ގޮނޑުދޮށަށް އަންނާތީ މިއޮނުބަދަ ފެނުނީ އަތަމަނަހުރާގެ ގޮނޑުދޮށުގައި ގަޟޯޙާޖަތްކުރަން އިން މުސްކުޅި އަންހެނަކަށް ކަމަށް ބުނެވެއެވެ. ޑިމޮކްރަސީގެ ނަމުގައި ރާއްޖޭގެ އެކި ދިމާލުން އެކިގޮތަށް ސިޔާސީ ރެސްލިންގ ފެންނަމުން ދާންފެށީ އޭގެފަހުންނެވެ.\nސިޔާސީ ރެސްލިންގއަކީ ކޮންމެކޮންމެ މީހަކަށް އެކަށީގެންވާ ގޮތެއްގައި ކުޅެވޭނޭ ކުޅިވަރެއްނޫނެވެ. މިވާހަކަ އެކުޅިވަރު ކުޅޭނޭގޮތް ބަޔާންކޮށްފައިވާ ބާބުގެ ބައްތިރީސްވަނަ މާއްދާގެ ނޫނުގެ އެންމެފަހަތުގައި ކަޅާއި ހުދުން ފެހިކުލައިން ލިޔެފައިވެއެވެ. އެމާއްދާގައި ބުނެފައިވާގޮތުން ސިޔާސީ ރެސްލިންގ ރަނގަޅަށް ކުޅެ މިކުޅިވަރުން އެންމެކުޑަމިނުން ބާ ދަނގަޑުމެޑެލެއް ލިބޭވަރުވާނީވެސް ބަޅެއްގެ ނަގޫ ސަންފާ އޮނަކަށްލައިފައި އޮތަސް ތެދެއްނުވާނެއޭ އެބުނެވޭ ބުއްދިވެރި މިސާލުބަސް ރައްދުކުރެވިދާނެ ފަދަ ލުއްޗާ އާދަމުގެދަރިންނަށެވެ. އެނޫންބަޔަކަށް އެމެޑެލެއްވެސް ނުލިބޭނެއެވެ. މިއީ ނުބައިއާދަތައް ހިފި އަޚުލާގު ނުބައިވެފައި ހުރިމީހަކަށް ނަޞޭހަތެއް ދިނަސް އަދި ކިތަންމެ ރީތި ނަމޫނާއެއް ދެއްކިއަސް އެ އާދަތަކާއި އެމީހަކަށް ދުރުނުވެވޭނެއޭ ބުނެއުޅޭފަދަ މިސާލުބަސް ރައްދުކުރެވޭ އާދަމުގެދަރިންނެވެ.\nސިޔާސީ ރެސްލިންގ ކުޅުމުގެ ސައުރަތިރީސް ކެޓަގަރީގައި ތަފާތު ފަންސަތިރީސް ގޮތެއްވެއެވެ. އޭގެތެރޭގައި:\nކެޓެގަރީ - އޭ ގައި ކުޅެވޭނީ، މީހަކުދެކެ ނުވަތަ ބަޔަކުދެކެ ހިތުގައި އޮންނަ ޒަމާންވީ ޙަސަދަވެރިކަމާއި އަމިއްލައެދުމުގެ ރުޅިގަނޑު ހައްދުންނެއްޓި ކޮޅުމަޑުލުވެސް އަތުނުވާހިސާބަށް ގޮސްފައިވާ މަތީދަރަޖައިގެ މުނާފިގުންނަށެވެ.\nކެޓެގަރީ - ބީ ގައި ކުޅެވޭނީ، އަމިއްލައެދުން ބޮޑުވެ އަތްފައިން ގޯސްހެދޭ ގޯސް ހަދައިފައިވާ ބޮޑެތި މައްކާރުންނަށެވެ.\nކެޓެގަރީ - ސީ ގައި ކުޅެވޭނީ މީހަކުދެކެ ނުވަތަ ބަޔަކުދެކެ އަންނަ ރުޅީގައި އެފަރާތެއް ދެރަކޮށް ނިކަމެތިކޮށް އެފަރާތެއްގެ ބާރު ނައްތާލެވިދާނެކަމަށް ހީވާ ދަނޑިވަޅުތަކުގައި އޭގެ ބޭނުންހިފުމަށްޓަކައި އަމިއްލަ ޖާނާއި އަދި އަމިއްލަ އަތުގައިހުރި ތަށިތެލި ސަމުސާ އުނދުޅިފަދަ އެންމެހައި ތަކެތީންވެސް ފިދާވާން ތައްޔާރުގައި ތިބޭ މޮޔައިންނަށެވެ.\nކެޓެގަރީ - ޑީ ގައި ކުޅެވޭނީ ފައިސާކޮޅެއް ނޫނީ ކާއެތިކޮޅެއް ދިނުމުން ޖެހިލުމެއް ބިރެއްނެތި ބޮޑެތިދޮގުހަދަން ކެރޭ ބިރުކުޑަ ޖާހިލުންނަށެވެ.\nސިޔާސީ ރެސްލިންގގެ ސައުރަތިރީސް ކެޓަގަރީގެ ތަފާތު ފަންސަތިރީސް ގޮތުގައިވެސް ފެންނަ އެއްގޮތް ކަމެއްވެއެވެ. އެއްވެސް ބަދަލެއްނެތިއެވެ. އެއީ އެކަކު އަނެކަކު ދެކެ ކިތަންމެ ހިތްމަނުޖެހި އަދި ރުޅިއައިކަމަށް ވިއަސް މި އެންމެން އެކީގައި އެއްބައެއްގެ ގޮތުގައި ނުނިދައި ދުވަސްކޮޅަކަށް މިކުޅިވަރު ކުޅެވިދާނެކަމެވެ. ނަމަވެސް މިބަޔަކަށް ލާޒިމުކަމެއް އޮވެއެވެ. އެއީ ސިޔާސީ ރެސްލިންގގެ ވަކި ހިސާބަކުން މިއެންމެން ވަކިވަކިވެ ތަޅައިފޮޅައި އެކަކު އަނެކަކު އުކުޅަށް އަރުވައި ވަތަކުތޯޖެހުމަށް އުޅެގަތުމެވެ. އެއާއެކު އެކަކު އަނެކެއްގެ ބަނޑަށް ފައިންއަރައި ގޮހޮރުގައި ހުރި ކާއެތިކޮޅުވެސް ނެރެވޭތޯ އުޅުމެވެ.\nމިއާއިއެކު އެކަކު އަނެކެއްގެ އަނގައަށް އަތްބާނައިގެން އެމީހާގެ ކުޑަދޫވެސް ދަތިގޮތަކަށް ދަމައި ބޭރުކުރެވޭތޯ ގަދަ ހިތްވަރުން ހިތްވަރުކުރުމަކީ ސިޔާސީ ރެސްލިންގގައި ކޮންމެހެން ލާޒިމްކަމެކެވެ.\nކޮންމެއަކަސް ސިޔާސީ ރެސްލިންގއަކީ އިސްލާމުންގެ ތެރެއިން އީމާންތެރި ޞޯލިޙު އަޅުތަކުންނަށް ރަނގަޅަށް ކުޅެވިދާނޭ އަދި ކުޅޭހިތްވާނޭވެސް ކުޅިވަރަކަށް ނުވާތީ މިކުޅިވަރު ކުޅޭގޮތުގެ ސައުރަތިރީސް ކެޓަގަރީގައިވާ ތަފާތު ފަންސަތިރީސް ގޮތް ބަލައި ދަސްކުރުމަކީ ކޮންމެހެން އެމީހުންނަށް ބޭނުންވާނޭ ކަމެއްނޫނެވެ. މިކަމަށް ބޭނުންވާނީ ޑިމޮކްރަސީގެ ޙީލަތްތެރި ނަމުގައި މިކަންކުރަން ބޭނުންވާ ލުއްޗާ މީހުންނެވެ. އެމީހުން އެކަން ކުރާނެއެވެ.


ފުވައްމުލަކު ހޮސްޕިޓަލް – Mikal News\nމި އަހަރު ދުނިޔޭގެ ހަކުރުބަލީގެ ދުވަސް ގައުމީ ފެންވަރުގައި ފާހަގަކުރުމަށް ހަމަޖެހިފައިވަނީ ފުވައްމުލައް ސިޓީގައެވެ. ދުނިޔާގެ ހަކުރުބަލީގެ ދުވަހުގެ ގޮތުގައި ފާހަގަކުރަނީ ކޮން އަހަރެއްގެ ވެސް ނޮވެމްބަރު 14 ވަނަ ދުވަހެވެ. މިއަހަރު ދުނިޔޭގެ\nމިއަހަރު ދުނިޔޭގެ ހަކުރު ބަލީގެ ދުވަހާއި ގުޅުވައިގެން ޚާއްސަ ހަރަކާތްތަކެއް ހިންގުމަށް ފުވައްމަލަކު ހޮސްޕިޓަލުން އިއުލާންކޮށްފިއެވެ. ދުނިޔޭގެ ހަކުރު ބަލިގެ ދުވަހުގެ ގޮތުގައި ފާހަގަ ކުރަނީ ކޮންމެ އަހަރެއްގެ ނޮވެމްބަރު 14 ވަނަ ދުވަހެވެ.\nފުވައްމުލަކު ހޮސްޕިޓަލުގެ މުވައްޒަފުންނަށް ހިންގި ތަމްރީނު ޕްރޮގްރާމް ނިންމާލައިފި\nފުވައްމުލަކު ހޮސްޕިޓަލުގެ މުވައްޒަފުންނަށް ހިނގި “ޕާސަނަލް ޑިވެލޮޕްމެޓް” ތަމްރީނު ޕްރޮގްރާމް އިއްޔެ ނިންމާލައިފިއެވެ. މި3ނޮވެމްބަރު (2021) އިން ފެށިގެން3ދުވަހުގެ މުއްދަތަށް މިޕްރޮގްރާމަކީ ރައްޔިތުންނަށް ކިދުމަތް ދިނުމުގައި އެ ހޮސްޕިޓަލުގެ


Vazeefaa Ah Nugos Doctorakah Baraabarah Musaara! - Vaguthu\nސައުދި އަރަބިއްޔާގެ ތާއިފް ހެލްތް ޑިޕާޓްމެންޓްގައި މަސައްކަތް ކުރި ޑޮކްޓަރަކު ވަޒީފާއަށް ނުގޮސް ކޮންމެ މަހަކު މުސާރަ ނަގަމުން ދިޔަކަމަށް ރިޕޯޓްކޮށްފިއެވެ.\nސަރުކާރުގެ ހޮސްޕިޓަލެއްގައި މަސައްކަތް ކުރަމުންދިޔަ އެ ޑޮކްޓަރު މަސައްކަތަށް ނުނިކުމެ އެއް އަހަރު ވަންދެން ވަނީ މުސާރަ ދީފައެވެ. އެ ހޮސްޕިޓަލުން އޭނާ އެހެން ހޮސްޕިޓަލަކަށް ޓްރާންސްފާ ކުރިފަހުން އޭނާ މަސައްކަތަށް ނުކުމެފައެއް ނުވެއެވެ.\nއެހެންނަމަވެސް އެތެރެ ހަށީގެ ޑޮކްޓަރެެއްގެ ގޮތުގައި މަސައްކަތް ކުރަމުންދިޔަ އެ ޑޮކްޓަރުގެ މުސާރަ ސަސްޕެންޑް ކުރުމާއެކު ހެލެތް އެފެއާސްއަށް އޭނާ މަސައްކަތަށް ނުކުންނަށް ބޭނުންވާކަމަށް ބުނެ ހުށަހެޅުމެއް ހުށަހެޅިއެވެ.\nއެ ގައުމުގެ ހެލްތް މިނިސްޓްރީގެ ލީގަލް ޑިޕާޓްމެންޓުން ވަނީ އެ މައްސަލަ ތަހުގީގު ކުރަން ފަށާފައެވެ.\nއެ ޑޮކްޓަރު ބުނީ، އޭނާ މަސައްކަތަށް ނުކުމެފައި ނުވަނީ ބަލިވެ އުޅޭތީ ކަމަށެވެ. އަދި އެއީ ސައިކޮލޮޖިކަލް މައްސަލައެއް ކަމަށްވެސް ބުނެފައި ވެއެވެ.\nއަދި މިހާރު އެ ޑޮކްޓަރު ވަނީ، އޭނާ މަސައްކަތަަށް ނުނިކުމެ ލިބުނު މުސާރަ އަނބުރާ ދޭނެ ކަމަށްވެސް ބުނެފައެވެ.\nއެހެން ނަމަވެސް އެ ފައިސާ އަނބުރާ ދެއްކުމުގައި ލުއިގޮތެއް ހަމަޖައްސައިދޭން އެދުނެވެ.\nސެޕްޓެމްބަރު 17, 2021 21:33\nތީ މި ރާއްޖޭގައިވެސް އާންމު ކަމެއް. މިސާލަކަށް: އަލީ ޖައުފަރު. އެމްޕީއެލް. ވަޒީފާއަށް ނުނިކުމެ މުސާރަ ނަގާތާ3އަހަރު.\nސެޕްޓެމްބަރު 17, 2021 23:46\nމިގައުމަށް ބަލާކަމަށްވަންޏާ ރައްުޔިތުންގެ މަޖިލިސް މެމްބަރުންގެ ތެރޭގައިވެސް އެބަތިބި ޙާޟިރުނުވެ އަހަރުތަކަށާއި މަސްތަކަށް މުސާރަ ނަގަމުންދާ، މިސާލަކަށް ނަމަ ރ.ނަޝީދު، ބުރުމާ ގާސިމު، ސަންޓްރަވަލް ޝިޔާމު ފަދަ މަހުޖަނުންވެސް##\nސެޕްޓެމްބަރު 17, 2021 23:53\nމިގައުމަށް ބަލާކަމަށްވަންޏާ ރައްުޔިތުންގެ މަޖިލިސް މެމްބަރުންގެ ތެރޭގައިވެސް އެބަތިބި ޙާޟިރުނުވެ އަހަރުތަކަށާއި މަސްތަކަށް މުސާރަ ނަގަމުންދާ، މިސާލަކަށް ނަމަ ރ.ނަޝީދު، ބުރުމާ ގާސިމު، ސަންޓްރަވަލް ޝިޔާމު ފަދަ މަހުޖަނުންވެސް، ކުޑަ މުސާރައެއްލިބޭ ފަގީރު ސިވިލްސާވިސް މުވައްޒަފު އެއްމެ ސިކުންތެއް އޮފީހަށް ގަޑިޖެހުނަސް އެދުވަހެއްގެ މުސާރައިން ޕަސެންޓް ކަނޑާލާ ގާނޫނާއި ގަވާއިދު ހަދާފަ، ހިތް ފުރިއްޖެއްޔާ ރަނގަޅު


Fathuruveriaku Dhivehi Fuluhakah Furahsaara Kuraa Video Eh - Vaguthu\nފަތުރުވެރިއަކު ދިވެހި ފުލުހަކަށް ފުރައްސާރަ ކުރާ ވީޑިއޯއެއް\nވެލާނާ އިންޓަނޭޝަނަލް އެއާޕޯޓްގައި ފަތުރުވެރިއަކު ދިވެހި ފުލުހަކަށް ފުރައްސާރަ ކުރާ ވީޑިއޯއެއް އާއްމުވެއްޖެ އެވެ.\nއެ ވީޑިއޯ އާއްމުކޮށްފައި ވަނީ ޓިކްޓޮކްގައެވެ. ޓިކްޓޮކް ތަރި ހަރިމް ޝާހް ރާއްޖެ އައިސް ނަގާފައިވާ އެ ވީޑިއޯއިން ފެނިގެން ދަނީ އޭނާ މާސްކް ނާޅާ ވެލާނާ އެއާޕޯޓްގައި އުޅޭ މަންޒަރެވެ.\nމާލެ ސަރަހައްދުގެ ހުރިހާ ހިސާބެއްގައި މާސްކް އެޅުމަކީ މަޖުބޫރު ކަމެކެވެ. އަދި ގެސްޓް ހައުސް ހުޅުވާފައިވާ ރަށްތަކުގައިވެސް މާސްކް އެޅުން މަޖުބޫރެވެ.\nއެހެން ނަމަވެސް އޭނާ އެއާޕޯޓްގައި ހުރީ މާސްކް ނާޅައެވެ. އަދި ފުލުހުން އޭނާ ކައިރީގައި މާސްކް އެޅުމަށް އެދުނެވެ. ނަމަވެސް އޭނާ ވަނީ ފުލުުހުންނާއި ދިމާލަށް ވައްތަރު ޖައްސާ އެތަނުން ގޮސްފައެވެ.\nKithanme $$$ beynun viyas mask alhan buneema @PoliceMv aai dhimaalah migothah vahtharu jessigen nuvaane.Beyrun anna mehmaanunnah ves raajjeyge qaanoon aai gavaidhu higan jehey.Amilla gaumuga mifaadah ulhey mithanah nais.@MoTmv @Mausoom_Maus @M_Hameedh@ShimranAb pic.twitter.com/f2LbMIqaMk\n— AD'DEY (@Addey_33) January 1, 2021\nއެ ވީޑިއޯއާ ގުޅިގެން ބައެއް ދިވެހިން ގެންދަަނީ އޭނާއަށް ވަރަށް ބޮޑަށް ފާޑުކިޔަމުންނެވެ.\nއޭނާ ރާއްޖެ އައިސް ޗުއްޓީ ހޭދަކޮށްފައި ވަނީ މާފުށީގައެވެ. އޭނާ މާފުށީގައިވެސް މާސްކް ނާޅާ ކުދިން ތަކަކާއިއެކު ޓިކްޓޮކް ކުޅުނު ވީޑިއޯއެއް އާއްމުވެފައި ވެއެވެ.\nއޭނާ ރާއްޖެ އައިސް ގިނަ އަދަދެއްގެ ޓިކްޓޮކް ކުޅެފައިވާކަން ފާހަގަކޮށްލެވެއެވެ.\nޖެނުއަރީ 4, 2021 14:46\nޕަކިސްތަން މިހަކަ މިނަ ބޮޑަށް ވައްތަރި\nޖެނުއަރީ 4, 2021 16:05\nއިންޑިއާ މޮޔަޔަކާ ވައްތަރީ.... ދޫވެސް ނެރޭ ވީއްޔަ..\nޖެނުއަރީ 4, 2021 16:29\nޕާކިސްތާނުގެ ޓިކްޓޮކް ތަރިޔެކޯލަ.. މުސްލިމެއްކަމަށް ބުނަނީ.. ނަމުން ވެސް އެނގޭ..\nގުޑް ޖޮބް ބުރޯ\nޖެނުއަރީ 4, 2021 15:01\nފުލުހުން ކަން ކުރިގޮތް ވަރަށް ރަގަޅު! ވަރައް ހެޕީވެފަ ދިޔަ ޓޫރިސްޓެއް އެއީ ރާއްޖެ އަކީ މި ދުނިޔޭގެ ސުވަރުގެ ކަމަށް ހިތުގެ އަޑިން ގަބޫލު ކުރާ ކަހަލަ! ޕޮލިސްމީހާގެ ވާޖިބު އަދާކޮއްފި ކަމަށް ދެކެން އެތާހުރި ފުލުހަކީ މާސްކު އަޅުވަން ނުވަތަ އަދަބު ދޭން ހުރި ފުލުހެކޭ ކާކުތަ ބުނީ؟އެއްވެސް މީހަކައް އަދަބުދީގެން ނުވާނެ ތިކަންކުރިގޮއް ހަމަ100 އެނާއާއި ދޭތެރޭ ފިޔަވަޅެއް އެޅިނަމަ މަޖުލިސް މެންބަރުން ތަޅުމައް ކުލިމައްސަލައެއް ވެއްދީސް\nޖެނުއަރީ 4, 2021 15:16\nޢިންޑިޔާ މީހުން ނަށް މިގައުގައި ގާނޫނު ނުހިގަނީތަ\nޖެނުއަރީ 4, 2021 16:30\nތި އިންޑިއާ މީހެއް ނޫން ޗައިނާގެ އައުވާނު ޕާކިސްތާނުން ފޮނިވި ޖެއްސުންކުރާ މީހެއް\nޖެނުއަރީ 4, 2021 18:29\nޢެެއީ ޕާކިސްތާނު ޓިކްޓޮކް ސްޓާރެއް\nޖެނުއަރީ 4, 2021 15:24\nހައްހައްހައްހައް... ޓުއަރިސްޓު އަންހެން ކުއްޖާއައް ފަސްފަހެތިން މަރުހަބާ. މަނަމަ ކަންފަތް މައްޗައް އަތްވެސް ދޮވެލާފަ އެތަނުންދާނީ...\nޖެނުއަރީ 4, 2021 16:07\nޕޮލިސް މީހާ އޭނާ ޖޫރިމަނާ ކުރިނަމަ ރަގަޅު ވީސް... އިންޑިއާގަ މި ފާޑަށް ނުއުޅެވޭއިރު މިތަނަށް އައިސް ކޮން ތުއެއް ވާކަށް ތަ؟ ޕޮލިހުންނަށް އަނިޔާ ކޮށްފިއްޔާ ޖަލަށް ލައި... އިންޑިއާގަ ނަމަ މިއަންހެން މީހާޔަށް އިންޑިއާ ފުލުހުން ވެރެއް އަރުވާލީސް\nޖެނުއަރީ 4, 2021 16:02\nމި ދެން ކާކުތަ؟ ކޮންމެ ގައުމަކަށް ދިޔަޔަސް އެގައުމެއްގެ ގަވާއިދުތަކަށް ބޯލަބަންޖެހޭ. ދެންނާންނާތި ރާއްޖެއަށް. އެހެންތަނަކަށްދޭ .\nޖެނުއަރީ 4, 2021 16:09\nވަރަށް ފޫހި އަންހެނެއްް... ބަލި ފަތިރާ މީހާ ގަނޑެއް... 🥵... ކޮން ތުއެއް ވާކަށް...\nޖެނުއަރީ 4, 2021 19:44\nކައިރީގަ ހުރި މޯހާވެ ސް މާސްކް ނާޅާ އެއަރޕޯޓްގަ ލިޔުން ބެހެއްޓިފަ ހުންނަން ވާނެ އެއަށް އަމަލް ނުކުރާނަމަ ޗެކިން ކޮށްދީގެން ނުވާނެ މާފުއްޓަށް އަންނަ ގިނަ މީހުން މިގައުމުގެ ގަވައިދަށް އަމަލެއް ނުކުރާކަން ވަނީ ފާހަގަ ވެފަ އެއީ ގެ ސްޓް ހައު ސް ތައް ހިންގާ މީހުންގެ ސަބަބުން ވެރިފަރާތުން ގަވައިދު ހިންގުމަށް ބާރު ނާޅާތީ ފަރަންޖީން ބޭނުން ގޮތަކަށް އުޅެވޭނެ މިރާއްޖޭގަ ދުނިޔޭގެ އެހެން ގައުމެއްގަ ނުކެރޭނެ ތި ބުރާންތި މީހާއަށްވެ ސް ގަވައިދާ ޚިލާފްވާކަށް\nޖެނުއަރީ 4, 2021 16:42\nވެލާނާ އިންޓަރނޭޝަނަލް އެއަރޕޯޓްގަ އެންމެންވެސް މާސްކް އަޅަން މަޖްބޫރު. އެކަމަކު އެކަމެއް ނުކުރޭ "އެންމެނެއް" އިނގޭ. އަދި އަމުދުން ޓޫރިސްޓުން އެކަން ނުކުރިޔަސް އަޅާލާ މީހަކުވެސް ނުހުރޭ. ދިވެއްސަކު ފެންނަ އިރަށް ވަރަށް އަވަހަށް ބުނޭ މާސްކް އަޅާށޭ، މިތަނަށް ނުވަދެވޭނެޔޭ އެހެން މިހެން ކިޔާ. އެކަމަކު އެންމެން އުޅެނީކީ މާސްކް އަޅައިގެނެއް ނޫން އިނގޭ އެއަރޕޯޓްގަ. އަހަރެމެން ތިކަން ވަރަށް ރަނގަޅަށް ދެކިފަ މިތިބީ.\nޖެނުއަރީ 4, 2021 16:43\nވެލާނާ އިންޓަރނޭޝަނަލް އެއަރޕޯޓްގަ އެންމެންވެސް މާސްކް އަޅަން މަޖްބޫރު. އެކަމަކު އެކަމެއް ނުކުރޭ "އެންމެނެއް" އިނގޭ. އަދި އަމުދުން ޓޫރިސްޓުން އެކަން ނުކުރިޔަސް އަޅާލާ މީހަކުވެސް ނުހުރޭ. ދިވެއްސަކު ފެންނަ އިރަށް ވަރަށް އަވަހަށް ބުނޭ މާސްކް އަޅާށޭ، މިތަނަށް ނުވަދެވޭނެޔޭ އެހެން މިހެން ކިޔާ. އެކަމަކު އެންމެން އުޅެނީކީ މާސްކް އަޅައިގެނެއް ނޫން އިނގޭ އެއަރޕޯޓްގަ. އަހަރެމެން ތިކަން ވަރަށް ރަނގަޅަށް ދެކިފަ މިތިބީ. މާސްކް އަޅަނީ ހިތަށް އެރި މީހަކު ހިތަށް އެރި ވަގުތަކު\nޖެނުއަރީ 4, 2021 17:40\nހިތާމަޔަކީ ދިވެއްސެއް ވިއްޔަ މިޤައުމުގެ ފުލުހުން ކަންކުރާގޮޔް\nޖެނުއަރީ 4, 2021 19:21\nމިވަގުތު ރާއްޖެއަށް ބޭނުންވަނީ ޓޫރިސްޓުން އަތުން ލިބޭ ޑޮލަރުކޮޅު. އެމީހުން ދިވެހި ފުލުހުންގެ އަގު ދައްކޮށްލާ ގަވާއިދުތަކަށް ބޯނުލެބިއަސް އޯކޭވާނެ. މިހާރު މިއޮތް ސަރުކާރުގެ ނުކުޅެދުންތެރިކަމާ ދޯދިޔާކަން ސަބަބަކީ.\nޖެނުއަރީ 4, 2021 20:01\nމިއީ ކުރިޔާލ ރާވައިގެން އޭނަމަޝްހޫރުވާން ކުރިކަމެއް ބައެއް މީހުން މަޝްހޫރުވާން ކޮންމެފަދަ ކަމެއްވެސް ކޮށްފާނެ\nޖެނުއަރީ 4, 2021 20:44\nތީވަރަށް ފުއްޕާފަ އުޅުނު އިބިލީހެއް\nގާނޫނު ބެންޑު މިކުރެވެނީ ޑޮލަރު ބޮޑިއަށް. މިކަލޭގެ ހުރިގެސްޓް ހައުސް ޖޫރިމަނާ ނުކުރޭތަ؟\nޖެނުއަރީ 4, 2021 23:57\nމުޅި ދުނިޔެވެސް އެބަދަނޭ މިރާއްޖެއަކީ މިހާރު ހަމައެއްލަމައެއް ނެތި އުޅޭނެ ގޮތަކަށް އުޅެވެން އޮތް ތަނެއްކަން. ރައްޔިތުންނަކަށް ފުލުހުންނަކަށް ސިފައިންނަކަށް ނުބެހެވޭނެކަން. މިތަނަކީ ވެރިކަމެއް އޮތް ތަނެއް ނޫންކަން. އޮޔާދާ ކާއްޓެއްހެން ދާނެގޮތަކަށް ދާން ދޫކޮށްލެވިފަ އޮތް ގައުމެއްކަން.\nޖެނުއަރީ 5, 2021 00:01\nމުސްކުޅި ބޭގަނޑެއް ފަހަތު ލައިގެން އަމައްޔާއި.\nޖެނުއަރީ 5, 2021 05:16\nއަޅުގަނޑުމެން ދިވެހިންނަށް މިގޮތަށް ނުވިއަސް ބޭރު މީހުންގެ ބައެއް މީހުންނަށް ރާއްޖެ އާދެވުނީމާ އުފަލުން ރަންބުއްދިވޭ. ދިގު ފްލައިޓް ދަތުރު ތަކުގައި ބިޔަރާއި ބަނގުރާ ވެސް ހިލޭ މުސްލިމު ނޫން މީހުންނަށް ދޭނެ. ވީމާ މިއީކީ ފުރައްސާރަ އެއް ނޫން. މިކަހަލަ ކުދިކުދި ކަންތަކާ އަޅާލަންޏާ ރާއްޖޭގެ ރީތި ނަން ގެއްލިދާނެ. މިހެން މިބުނީ ކައިރީގެ އެހެން ޤައުމުތަކުން ތިބޭނީ ކަޅިއަޅައަޅާ ރާއްޖޭގެ ކުށެއް ފެނޭތޯ، ބޮޑުކޮށްލައިގެން ނެޓަށްލައިގެން ރާއްޖޭގެ އަގު ވައްޓާލަން. އެއަރޕޯޓް ގައި ތިބޭ މުވައްޒިފުންނާއި، ސިފައިން މިކަހަލަ ކުދިކުދި ކަންތަކަށް ހޭނެން އެބަޖެހޭ.\nޖެނުއަރީ 5, 2021 06:04\nހިތުން ވަރަށް މޮޅު މީހެއް. ވަރަށް ތުއިދެއްކެން އުޅޭ ޔަހޫދީ އެއް.\nޖެނުއަރީ 8, 2021 23:04\nމީ ޔަޙޫދީ އެއްތަ\nޖެނުއަރީ 5, 2021 13:12\nފަތުރުވެރިޔާ ކައިރީ މާސްކު އަޅަންބުނި ފުލުހާ ދޭތެރޭ ފިޔަވަޅު އަޅާނަން.\nޖެނުއަރީ 5, 2021 22:51\nއޭނަ ބޮއެގެން ހުރީ. ކަޓާފަހުރިވައްތަރު އެބަޖަހައެއްނު.\nޖެނުއަރީ 5, 2021 23:38\nއަންހެން ކުދިން ބައެއް ފަހަރު އެހެން އުޅެނީ ގަޔާވަތީ. މިވެސް އެކަހަލަ ކަމަކަށް ވެދާނެ. ވަރަށް ކުޑަ ކުޑަ ވީޑިއޯ ކޮޅެއް ދޯ! ހަމަ ބޮޑަށް ހީވަނީ ބަލާލާފަ އެޖެއްސި ވައްތަރުން ގަޔާވަނީކަމަށް. އެއީ މަގޭ ހިޔާލު.\nޖެނުއަރީ 9, 2021 18:49\nމާފުއްޓޭ؟ ހަހަހަހަހަ! ރާއްޖޭގަ ޗުއްޓީ ހޭދައެއް ނޫން ތިކުރެވުނީ! މާފުށި ނޫނީ ފޮއްދޫގަ ކިހިނެއް ރަނގަޅުކޮށް ޗުއްޓީ ހޭދަކުރަނީ؟ މިތަންތަނަށް އަންނާނީ ބިކާރިން\nޖެނުއަރީ 10, 2021 01:30\nމަނަމަ ތި ފޮށިތަށް ހިފައިގެން ފިލަން ދުވީމުސް!! އެއިރުން އެމީހުން ދުވަން ޖެހޭނީ ޕޮލިހުން ފަހަތުން.....\nޖެނުއަރީ 10, 2021 19:39\nއަމިއްލަ ޤައުމުގަ ނޫޅެވޭނެ އެހެނެއް އިންޑިއާ ފުލުހަކާ ދިމާލަށް ތިހެން ވައްތަރު ޖައްސާލައިފިއްޔާ ނިމުނީ. ޕައްޓޭން ތަޅާލާނެ\nއެ އީ ޕާކިސްތާނު އެއްޗެ އް. ފާއިޒާ ހުސައިނު ޕިޝާވަރު މި ދުނިޔެ އިން މަ އެންމެ ރުޅި އަންނަ ގަ އުމު. ވަރަށް ފޮނި ބައެއް.\nޖެނުއަރީ 11, 2021 00:26\nމީނަގެ ޓިކްޓޮކްތަކޮޅެއް ބަލާލީން. ނޯ ޓެލެންޓް އެޓް އޯލް.\nޖެނުއަރީ 11, 2021 01:03\nއޯގާތެރި ސަރުކާރެ އް ކަން މިކަމުންވެސް އެގެނީ...ނަސީބެ އްނު ފުލުސްމީހާ މޫނަށް ކުޅެ އް ނުޖެހިކަން.. މިކަމުގެ އަސްލު ކު އްކުރީ ފުލުސް މީހާ...މީ އަދުގެ އިންސާފުގެ ކުޑަކުޑަ ތަންކޮޅެއް...


Dr. Iyaz vazeefaain vakki koffi\nޑރ. އިޔާޒު ވަޒީފާއިން ވަކިކޮށްފި\nދީނީ އިލްމުވެރިޔާ ޑރ. މުހައްމަދު އިޔާޒު އަބްދުއްލަތީފް -- ފޮޓޯ: އަވަސް\nދިވެހިރާއްޖޭގެ ގައުމީ ޔުނިވާސިޓީގެ އެސިސްޓެންޓް ޕްރޮފެސަރު ޑރ. މުހައްމަދު އިޔާޒު އަބްދުއްލަތީފް އެ މަގާމުން މިއަދު ވަކިކޮށްފި އެވެ.\nމީގެ ކުރިން މިއަހަރުގެ މާޗް މަހު 14 ދުވަހަށް އިޔާޒު މަގާމުން ސަސްޕެންޑް ވެސް ކުރި އެވެ. އޭރު ސަސްޕެންޑް ކުރީ ސޯޝަލް މީޑިއާގައި ޖެހި ޕޯސްޓްތަކަކާ ގުޅިގެންނެވެ.\nއެ ފަހަރު އިޔާޒުގެ ސަސްޕެންޝަން އުވާލީ އެފަދަ ކަމެއް ތަކުރާރު ކޮށްފިނަމަ ވަޒީފާއިން ވަކި ކުރާނެ ކަމުގެ ފަހުގެ އިންޒާރު ދިނުމަށްފަހު އެވެ.\nއިޔާޒު މިއަދު ވަޒީފާއިން ވަކިކޮށްފައި ވަނީ އަންހެނުން ހިތާނު ކުރުމާ ގުޅޭގޮތުން ސޯޝަލް މީޑިއާގައި ކުރެއްވި ޕޯސްޓަކާއި ގުޅިގެންނެވެ. ނަަމަވެސް އެ ޕޯސްޓް ކުރެވި ސަބަބު އިޔާޒު ވަނީ ސާފުކޮށްދެއްވާފައެވެ. ވިދާޅުވީ އަންހެނުން ހިތާނު ކުރުމަކީ އޭނާ ހިތްވަރު ދެއްވާ ކަމެއްކަމުގައި ނޫން ކަމަށެވެ. އަދި އެކަން ޕްރޮމޯޓް ވެސް ނުކުރައްވާ ކަމަށެވެ.\nއަދި ވިދާޅުވީ އޭނާ ޓުވީޓެއް ކުރެއްވީ އާންމުންގެ މީހަކު ކުރި ސުވާލަކާ ގުޅިގެން އަންހެނުން ހިތާނު ކުރުން އިސްލާމް ދީނުގައި އޮންނަނީ ކިހިނެތްކަން އަންގައި ދޭން ކަމަށެވެ.\nއަޅުގަނޑުގެ ތިން އަންހެން ކުދިން ތިބޭ. އެކުދިން ތިބެނީ ހިތާނު ކޮށްފައެއް ނޫން. އަޅުގަނޑު ނުކުރާ ކަމެއް ޕްރޮމޯޓެއް ނުރަން. އަޅުގަނޑަކީ އަންހެން ކުދިން ހިތާނު ކުރުމަށް ހިތްވަރުދޭ މީހެއް ނޫން\nޑރ. މުހައްމަދު އިޔާޒް އަބްދުލްލަތީފް | ދީނީ އިލްމުވެރިޔާ\nއިޔާޒް ވިދާޅުވީ އިސްލާމް ދީނުގައި ހިތާނު ކުރުން ވާޖިބީ ހަމަ އެކަނި ފިރިހެން ކުދިން ކަމަށެވެ. އަދި އަންހެން ކުދިން ހިތާނު ކުރުން ވާޖިބެއް ނޫން ކަމަށެވެ. ނަމަވެސް ކުރީ ޒަމާނުގައި އަންހެން ކުދިން ހިތާނު ކުރާ ކަމަށް އިލްމީ ދިރާސަތުން ދައްކާ ކަމަށް ވެސް ވިދާޅުވި އެވެ.\nއޭގެ ފަހުން އިޔާޒު ވަނީ މައާފަށް އެދިވަޑައިގެން ބަޔާނެއްވެސް ނެރުއްވާފައެވެ. އަންހެނުން ހިތާނު ކުރުމަކީ އޭނާ ވަކާލާތުކުރެއްވި އަދި ވަކާލާތުކުރައްވާ ކަމެއް ނޫން ކަމަށާއި އެއީ ރާއްޖެއިން ނެތިގޮސްފައިވާ އާދައެއް ކަމުގައި ބެލެވޭއިރު، އެ އާދަ އަނބުރާ އިއާދަ ކުރަން ވެސް ވަކާލާތު ނުކުރައްވާ ކަމަށް އެ ބަޔާނުގައި އޭނާ ވިދާޅުވެފައި ވެއެވެ.\nއެ މައްސަލައިގައި ޓްވީޓެއް ކުރެއްވީ އިސްލާމީ ޝަރީއަޢަތުގައި އެއްވެސް މިންވަރަކަށް ނެތް މައްސަލައެއްގެ ގޮތުގައި އާންމުންނަށް ވިސްނޭ ގޮތަށް ބައެއް ފަރާތްތަކުން ދޮގު މައުލޫމާތު ފަތުރަމުންދާތީ، ކަމަށާއި އެ މައްސަލައަކީ އިސްލާމީ އިލްމުވެރިންގެ މެދުގައި ހިލާފު އޮތް ފަރުއީ މައްސަލައެއް ކަމަށެވެ.\nމީގެ ކުރިން އެމްއެންޔޫގެ ވައިސް ޗާންސެލާ ޑރ. މުހައްމަދު ޝަރީފް އަވަސް އަށް ވިދާޅުވީ އިޔާޒުގެ މައްސަލަ ބެލީ އެމްއެންޔޫގެ ހާއްސަ ކޮމިޓީ އަކުން ކަމަށެވެ. ކޮމިޓީގައި ދީނީ އިލްމުވެރިންގެ އިތުރުން އެކި ދާއިރާތަކުން ތައުލީމް ހާސިލް ކުރައްވާފައިވާ ބޭފުޅުން ވެސް ހިމެނޭ ކަމަށެވެ.\nއަންހެނުން ހިތާނު ކުރަން ހިތްވަރު ދެއްވާ ކަމަށް ބުނެ، އިޔާޒާ ދެކޮޅަށް މަޖިލީހުގެ ގަލޮޅު ދެކުނު ދާއިރާގެ މެންބަރު މީކާއިލް ނަސީމް ވަނީ މަޖިލީހަށް ވެސް މައްސަލައެއް ހުށައެޅުއްވިއެވެ.\nދީނީ އިލްމުވެރިން ގައުމީ ޔުނިވާސިޓީ ޑރ. މުހައްމަދު އިޔާޒް\nގައުމީ ޔުނިވާސިޓީ ގޮވައިގެން އިޔާޒު ޓްރައިބިއުނަލަށް\n"މޫނަށް ނުބަލާ ހައްގު ބަސް ބުނާނަން"\nޝެއިހު އަލީ ޒާހިރު ޕީއެޗްޑީ ހައްދަވައިފި


Addu City Ah Masthuvaa Thakethi Ethere Kuri Kuda Kujjaku Fuluhunge Belumuge Dhashah\nމަސްތުވާތަކެއްޗާއި ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން، ސ. ގަން ޕޮލިސް ސްޓޭޝަނުން ހިންގި އޮޕަރޭޝަނެއްގައި 18 އަހަރުން ދަށުގެ ކުއްޖަކު މަސްތުވާތަކެއްޗާއެކު ހައްޔަރުކޮށްފިއެވެ.\nމިކުއްޖާ ހައްޔަރުކޮށްފައިވަނީ މާލޭން ސ. ގަމަށް ދަތުރުކުރާ ފްލައިޓަކުން، ގަމަށް މަސްތުވާތަކެތި އެތެރެކުރާކަމަށް ފުލުހުންގެ އިންޓެލިޖެންސަށް ލިބުނު މަޢުލޫމާތަކާއި ގުޅިގެން، ގަން ޕޮލިސް ސްޓޭޝަނާއި ފުލުހުންގެ އިންޓެލިޖެންސް ގުޅިގެން އޭޕްރީލް 07ވަނަ ދުވަހުގެ ރޭ 1:00 ހާއިރު ހިންގި އޮޕަރޭޝަންގައިއެވެ.\nމިކުއްޖާ ހައްޔަރުކޮށް ބަލައިފާސްކުރިއިރު މި ކުއްޖާގެ އަތުން މަސްތުވާތަކެތިކަމަށް ޝައްކުކުރެވޭ އެއްޗެއްހުރި ބޮޑު ދެ ރަބަރު ޕެކެޓް ފެނިފައިވެއެވެ.\nމިމައްސަލަ ގަން ޕޮލިސް ސްޓޭޝަނުންދަނީ ތަޙުޤީޤު ކުރަމުންނެވެ.


New normal gai kudhin kulhen thibeynee golhi eh therey\nފްރާންސްގައި ކުދިންތަކެއް ކުޅެނީ\nޔޫރަޕްގައި ކޮރޯނާވައިރަހުގެ ކޭސްތައް މަދުވެ ކާވް ފްލެޓް ވާން ފަށާފައިވާއިރު ތަފާތު ގައުމުތަކުން ދަނީ ލޮކްޑައުން ނަގައި "ނިއު ނޯމަލް" އަށް ގައުމުތައް ބަދަލު ކުރުމުގެ މަސައްކަތް ކުރަމުންނެވެ. ސުވާލަކީ ނިއު ނޯމަލް އިން އާދައިގެ ދިރިއުޅުމަކަށް އެއްވެސް ގައުމެއްގެ ރައްޔިތުންނަށް ދެން ބަދަލުވެވިދާނެ ބާއެވެ؟ ނޫނީ މި ވަބާއަށް ފަހު ވެސް ދުނިޔޭގެ ގައުމުތަކުގައި މީހުން ދިރި އުޅެނީ އަލުން ބަލި ފެތުރިދާނެ ކަމުގެ ބިރާ އެކުގައި ބާއެވެ؟\nފްރާންސްގައި ކޮރޯނާވައިރަހުގެ ނުރައްކާ ކުޑަވެ ސްކޫލްތައް ވެސް އަލުން ވަނީ ހުޅުވާފަ އެވެ. އަދި އެ ގައުމުގެ ކަމާ ބެހޭ ފަރާތްތަކުން ވަނީ ސްކޫލްގައި ކުދިން ހޭދަކުރާ ހުރިހާ ވަގުތެއް ވެސް ސޯޝަލް ޑިސްޓެންސްގައި އުޅެވޭނެ އިންތިޒާމްތައް ހަމަޖައްސާފަ އެވެ.\nމިހާރު ސޯޝަލް މީޑިއާގައި ވައިރަލް ވެގެން އުލޭ ވީޑިއޯއެއްގައި ފެންނަނީ ފްރާންސްގެ ޕްރައިމަރީ ސްކޫލެއްގެ ކުދިންތަކެއް ކުޅެން ނެރެފައި ތިބި ތަނެވެ. މި ކުދިން އެއް ކުއްޖަކު އަނެއް ކުއްޖަކާ ކައިރި ވިޔަ ނުދިނުމަށްޓަކައި ކޮންމެ ކުއްޖަކުވެސް ހުންނަން ޖެހެނީ ކުރަހާފައިވާ ހަތަރެސްކަން ގޮޅިއެއްގެ ތެރޭގަ އެވެ.\nލޮކްޑައުން ނަގާ ގައުމުތަކުގައި ސްކޫލް ކުދިންނަށް އުޅެން ޖެހޭނީ މިފަދަ ގޮތަކަށް ކަން ފްރާންސްގެ ޓީވީ ޖާނަލިސްޓް ލައިނަލް ޓޮޕް ޓުވީޓް ކޮށްފައިވާ މި ވިޑީއޯއިން ޔަގީން ވެއެވެ. އަދި މިއީ މާ އަވަހަށް ރަނގަޅުވާނެ ހާލަތެއް ނޫން ކަން ވެސް ގަބޫލުކުރެވެ އެވެ.\nމި ވީޑިއޯގެ ކެޕްޝަންގައި ލިޔެފައިވާ ގޮތުން މިއީ އެއް ކުއްޖަކާ އަނެއް ކުއްޖަކު ދުރުދުރުގައި ބައިތިއްބަން ޓީޗަރުން ކޮށްފައިވާ މަސައްކަތް ތަކެވެ. އެގޮތުން ކުޅެން ކުދިން ނެރޭ އިރުވެސް ކޮންމެ ކުއްޖަކަށް ވަކިން ގޮޅިއެއް ދީ އެ ގޮޅިތެރޭގައި ހުރެގެން އެ ކުއްޖަކު ނަށާ، ފުމެ، ހީނ، މަޖާކުރަން ޖެހޭ ގޮތަށް ހަމަޖެހިފައިވާކަން އޭނާ ފާހަގަ ކޮށްފައި ވެއެވެ.\nމި ވީޑިއޯ އަށް ކޮމެންޓްކުރި ބައެއް މީހުން ބުނީ ކުދިން ވެސް މިއީ އެ ކުދިންނަށް ދީފައިވާ އަދަބެއްގެ ގޮތުގައި ނުދެކޭކަން ވީޑިއޯ ބަލާލުމުން ޔަގީންވާ ކަމަށެވެ.\nބޮޑެތި މީހުންނަށް އަދިވެސް ސޯޝަލް ޑިސްޓެންސިން އަކީ ކޮބައިކަމާއި އެކަމުގެ މުހިއްމުކަން ވިސްނޭލެއް މާ ކުޑަ އެވެ. ނަމަވެސް ކުޑަކުދިން މިހާރުއްސުރެ އެގޮތަށް އުޅެން ދަސްކޮށްފިކަމަށް ވީޑިއޯއަށް ކުރި ކޮމެންޓްތަކުގައި ވެއެވެ.\nކޮވިޑް-19 އަށް އެކަށީގެންވާ ފަރުވާއެއް ނުހޯދި ގިނަ ދުވަސްތަކެއް ވެއްޖެނަމަ މީހުންނާ ދުރުދުރުގައި އުޅެން ބޮޑެތި މީހުން ފަރުވާ ނުބަހައްޓާނެ ކަމަށާއި ކޮންސެޓްތަކާއި ސިނަމާތައް ފަދަ މީހުން ގިނައިން އެއްވާ ތަންތަނަށް ގޮސް މަޖާކުރުމަށް އެމީހުން ޖެހިލުމެއް ނުވާނެ ކަމަށް ބައެއް މީހުން ގަބޫލު ކުރެ އެވެ. އަދި މިގޮތަށް ކަންތައް ކުރަން ފަށައިފިނަމަ އަނެއްކާވެސް މި ވަބާ އެނބުރި އައުމުގެ ނުރައްކާ ކުރިމަތިވާނެކަމަށް ދެކޭ މީހުން ވެސް ގިނަ އެވެ.


Shehnaz Gill Ge Bappage Mahchah Rape Ge Thuhumathuthakeh - Vaguthu\nޝެހެނާޒް ގިލްގެ ބައްޕަގެ މައްޗަށް ރޭޕްގެ ތުހުމަތުތަކެއް\n6 މަސް ކުރިން ( މެއި 21, 2020 )\nބިގް ބޮސް އިން އާއްމުންގެ ސަމާލުކަން ހޯދި ޝެހެނާޒް ގިލްގެ ބައްޕަ ސަންޓޮޚް ސިންގގެ މައްޗަށް އުމުރުން 20 އަހަރުގެ އަންހެނަކު ރޭޕް ކުރި މައްސަލަ ފުލުހަށް ހުށަހަޅައިފިއެވެ.\nރިޕޯޓްތައް ބުނާގޮތުގައި، ޖަލަންދަރް އަށް ނިސްބަތްވާ އެ ޒުވާނާ ރޭޕްކޮށްފައި ވަނީ މެއި 14 ވަނަ ދުވަހު ބަޑިން ބިރުދައްކައިގެން ކަމަށެވެ. އަދި އެއިރު އެ މައްސަލަ ފުލުހަށް ހުށަހަޅަން އޭނާ ބިރުގަތީކަމށް ބުނެައި ވެއެވެ.\nއެމައްސަލަ ބަލަމުންދާ ކަން ފުލުހުން ވަނީ ބުނެފައެވެ.އެ އަންހެން މީހާ ފުލުހުންނަށް މައުލޫމާތުދެމުން ބުނީ، 14 ވަނަ ދުވަހު އޭނާއާއި އިތުރު އަންހެން ރަހުމަތްތެރިއަކު ދިޔައީ، ބިއެސްގައި ހުންނަ އެހެން ފިރިހެން ރަހުމަތްތެރިއަކާއި ބައްދަލު ކުރުމަށް ކަމަށެވެ. އަދި އެ ދުވަހު ހަވީރު 5:30 ގައި އެތަނަށް އެ މީހުންނަށް ދެވުނުއިރު، އޭނާ އެ ކާރުގައި އިށީންދެ އިނުމަށް އިންޒާރު ދިން ކަމަށާއި، އަދި އެއިރު ބޮލަުގައި ބަޑި ޖައްސާ ރޭޕް ކުރީ ކަމަށް ބުނެފައި ވެއެވެ. އަދި އޭނާ އެ ވާހަކަ މީހަކު ކައިރީ ހިއްސާ ކޮށްފިނަމަ މަރުގެ އިންޒާރު ދޭނެ ކަމަށް ބުނެފައި ވާ ކަމަށްވެސް ވެއެވެ.\nއެކަމާއި އޭނާ ވާހަކަނުދައްކާ ހުރީ އެ އިންޒާރު ތަކާއި ގުޅިގެން ކަމަށް އޭނާ ބުންޏެވެ،ނަމަވެސް ފަހުން އެ ވާހަކަ ރަހުމަތްތެރިންނާއި ހިއްސާ ކުރުމަށްފަހު، އެކަން ފުލުހުންނަށް ހުށަަހަޅަން އޭނާ ނިންމީ ކަމަށް ވެއެވެ.\nމި މައްސަލާގައި އަދި މީހަކު ހައްޔަރުކޮށްފައެއް ނުވެއެވެ.\nރޭޕްކޮށް މަރާލި ކުއްޖެއްގެ ފުއްޕާމޭ ނެގީ ސިހުރު ހެދުމަށް\nއިންޑިއާގައި ފަސް އަހަރުގެ ކުއްޖަކު ރޭޕްކޮށް މަރާލައިފި\nމެއި 23, 2020 11:50\nއަންނީ މީ ރަނގަޅު ގޮތެއްދޯ.


ޢީދު ދުވަސް ހުކުރު ދުވަހަކާ ދިމާވެއްޖެނަމަ ކަންތައް ކުރާނެ ގޮތާއި ބެހޭ ގޮތުން ވަރަށް ގިނަ ޙަދީޘްތަކާއި ޞަޙާބީންގެ ފަރާތުން އަޘަރުތައް އައިސްފައިވެއެވެ. ތިރީގައި މިވަނީ އޭގެ ތެރެއިން ބަޔެކެވެ.\nމާނައަކީ: މާތް ﷲ ރުއްސުންލެއްވި އިޔާސް ބިން އަބީ އަރްމަލާ އައްޝާމީ ގެ ކިބައިން ރިވާވެގެން ވެއެވެ. އެކަލޭގެފާނު ވިދާޅުވިއެވެ. މުޢާވިޔާ ބިން އަބީ ސުފްޔާން ޒައިދު ބިން އަރްގަމްގެ ގާތުގައި ސުވާލު ކުރައްވަނިކޮށް އަޑުއެހީމެވެ. "ރަސޫލުﷲ ޞައްލަﷲ ޢަލައިހި ވަސައްލަމަގެ ޒަމާނުގައި އެއް ދުވަހެއްގައި ދެޢީދު ދިމާވި ހެއްޔެވެ؟" ވިދާޅުވިއެވެ. "އާ އެކެވެ." މުޢާވިޔާ ސުވާލު ކުރެއްވިއެވެ. "ކީރިތި ރަސޫލާ ޞައްލަﷲ ޢަލައިހި ވަސައްލަމަ ކަންތައް ކުރެއްވީ ކޮން ގޮތަކަށްތޯއެވެ؟" ޒައިދު ވިދާޅުވިއެވެ. "ޢީދު ނަމާދު ޖަމާޢަތުގައި ކުރެއްވިއެވެ. އަދި ހުކުރު ނަމާދަށް ރުޚްޞަތު ދެއްވިއެވެ. އަދި ޙަދީޘް ކުރެއްވިއެވެ. "ހުކުރު ނަމާދުގެ ޖަމާޢަތަށް ޙާޟިރުވާން ބޭނުން ބަޔަކު ޙާޟިރުވާށެވެ."\nعَنْ أَبِي هُرَيْرَةَ ، عَنْ رَسُولِ اللَّهِ - صَلَّى اللَّهُ عَلَيْهِ وَآلِهِ وَسَلَّمَ - ، قَالَ : " قَدِ اجْتَمَعَ فِي يَوْمِكُمْ هَذَا عِيدَانِ ، فَمَنْ شَاءَ أَجْزَأَهُ مِنَ الْجُمُعَةِ ، وَإِنَّا مُجَمِّعُونَ) رواه الحاكم މާނައަކީ: މާތް ﷲ ރުއްސުންލެއްވި އަބޫ ހުރައިރާގެ ކިބައިން ރިވާވެގެން ވެއެވެ. ކީރިތި ރަސޫލާ ޞައްލަﷲ ޢަލައިހި ވަސައްލަމަ ޙަދީޘް ކުރެއްވިއެވެ. "މިއަދު މިވަނީ ތިޔަބައިމީހުންނަށް ދެޢީދު އައިސްފައެވެ. ބޭނުންވެއްޖެ މީހަކަށް ހުކުރު ނަމާދު ފުދިއްޖެއެވެ. އަހަރުމެން ހުކުރު ނަމާދަށް ޖަމަޢަވާ ހުށީމެވެ."\nعَنْ ابْنِ عُمَرَ قَالَ اجْتَمَعَ عِيدَانِ عَلَى عَهْدِ رَسُولِ اللَّهِ صَلَّى اللَّهُ عَلَيْهِ وَسَلَّمَ فَصَلَّى بِالنَّاسِ ثُمَّ قَالَ مَنْ شَاءَ أَنْ يَأْتِيَ الْجُمُعَةَ فَلْيَأْتِهَا وَمَنْ شَاءَ أَنْ يَتَخَلَّفَ فَلْيَتَخَلَّفْ) رواه ابن ماجه މާނައަކީ: މާތް ﷲ ރުއްސުންލެއްވި އިބްނު ޢުމަރުގެ ކިބައިން ރިވާވެގެން ވެއެވެ. އެކަލޭގެފާނު ވިދާޅުވިއެވެ. "ރަސޫލުﷲ ޞައްލަﷲ ޢަލައިހި ވަސައްލަމަގެ ޒަމާނުގައި އެއް ދުވަހެއްގައި ދެޢީދު އައެވެ. އެކަލޭގެފާނު މީސްތަކުންނާއިގެން ނަމާދު ކުރެއްވުމަށްފަހުގައި ޙަދީޘް ކުރެއްވިއެވެ. "ހުކުރު ނަމާދަށް އަންނަން ބޭނުން ބަޔަކު އަންނާށެވެ. ނައިސް މަޑު ކުރަން ބޭނުން މީހަކަށް އެފުރުޞަތުވެސް އެބައޮތެވެ."\nعَنْ عَطَاءِ بْنِ أَبِي رَبَاحٍ قَالَ صَلَّى بِنَا ابْنُ الزُّبَيْرِ فِي يَوْمِ عِيدٍ فِي يَوْمِ جُمُعَةٍ أَوَّلَ النَّهَارِ ثُمَّ رُحْنَا إِلَى الْجُمُعَةِ فَلَمْ يَخْرُجْ إِلَيْنَا فَصَلَّيْنَا وُحْدَانًا وَكَانَ ابْنُ عَبَّاسٍ بِالطَّائِفِ فَلَمَّا قَدِمَ ذَكَرْنَا ذَلِكَ لَهُ فَقَالَ أَصَابَ السُّنَّةَ) رواه أبو داود، މާނައަކީ: މާތް ﷲ ރުއްސުންލެއްވި ޢަޠާއު ބިން އަބީ ރަބާޙްގެ ފަރާތުން ރިވާވެގެން ވެއެވެ. "ތިމަންމެންނާއި އެކުގައި އިބްނު ޒުބައިރު ހުކުރު ދުވަހެއްގެ ހެނދުނު ކޮޅުގައި ޢީދު ނަމާދު ކުރެއްވިއެވެ. އެދުވަހު ހުކުރު ނަމާދަށް ދިޔައިރު އިބްނު ޒުބައިރު ނިކުމެވަޑައި ނުގަންނަވައެވެ. އެހެންވެ އަހަރުމެން ހުކުރު ނަމާދު ކުރީ އެކަލޭގެފާނު ނުލަޔެވެ. އެވަގުތުގައި އިބްނު ޢައްބާސް ރަޟިޔަﷲ ޢަންހު- ވަޑައިގެންވީ ޠާއިފްގައެވެ. އެކަލޭގެފާނު އެނބުރި ވަޑައިގެންނެވުމުން އެވާހަކަތައް ދެންނެވުމުން ވިދާޅުވިއެވެ. "އިބްނު ޒުބައިރު ކަންތައް ކުރެއްވީ ސުންނަތާ އެއް ގޮތަށެވެ."\nޢީދު ނަމާދުގެ ޖަމާޢަތަށް ޙާޟިރުވެއްޖެ މީހާ ހުކުރު ނަމާދުގެ ޖަމާޢަތަށް ޙާޟިރުވުން ލާޒިމެއް ނޫނެވެ. އޭގެ ބަދަލު އެމީހަކު މެންދުރު ނަމާދު ކުރަން ޖެހޭނެއެވެ. މީސްތަކުންނާއި އެކު ހުކުރު ނަމާދުގެ ޖަމާޢަތުގައި ވެސް ބައިވެރިވެއްޖެނަމަ އެކަން އައުލާކަން ބޮޑެވެ.\nޢީދު ނަމާދުގެ ޖަމާޢަތަށް ޙާޟިރު ނުވާ މީހުން ހުކުރު ނަމާދުގެ ޖަމާޢަތަށް ޙާޟިރުވާން ޖެހޭނެއެވެ. އެފަދަ މީހުން އިސްބެ ބަޔާން ކުރެވުނު ރުޚްޞަތުގެ ތެރެޔަށް ނުވަންނާނެއެވެ.\nއިމާމް މީހާގެ މައްޗަށް ލާޒިމް ވެގެންވަނީ އެދުވަހުގައި ހުކުރު ނަމާދުގެ ޖަމާޢަތް ގާއިމް ކުރުމެވެ. ޙާޟިރުވާން ބޭނުން މީހަކު ޙާޟިރުވާނީއެވެ. ބޭނުން ނުވާ މީހަކު ޖަމާޢަތް ދޫކޮށްލާނީއެވެ.\nޢީދު ނަމާދުގެ ޖަމާޢަތަށް ޙާޟިރުވުމުގެ ސަބަބުން ހުކުރުގެ ޖަމާޢަތް ދޫކޮށްފިމީހާ، މެންދުރު ނަމާދު ކުރަން ޖެހޭނެކަން ހަނދާނުގައި ބަހައްޓަންވާނެއެވެ. އެދުވަހުގައި މެންދުރު ނަމާދުވެސް ކުރަން ނުޖެހޭނެ ކަމަށް ބައެއް މީހުން ވާހަކަ ދައްކާ އުޅެއެވެ. ނަމަވެސް އެއީ ރަގަޅު ގޮތެއް ނޫނެވެ. والله أعلم


SunOnline: Ufanvun registry kohdhey gadi thakah badhalu thakeh\nކޮރޯނާވައިރަހުގެ ބަލިމަޑުކަން، ކޮވިޑް-19 އާ ގުޅިގެން ސަރުކާރު ބަންދުކޮށްފައިވާ މުއްދަތުގައި، މާލޭ ސިޓީ ކައުންސިލުގެ ވައިޓަލް ރެޖިސްޓްރޭޝަން ސެކްޝަނުން ހިދުމަތްދޭ ގަޑިތަކަށް ބަދަލުގެނެސްފި އެވެ.\nސިޓީ ކައުންސިލުން ކުރި އިއުލާނެއްގައި ބުނީ ސަރުުކާރު ބަންދުކޮށްފައިވާ މުއްދަތުގައި ވައިޓަލް ރެޖިސްޓްރޭޝަން ސެކްޝަނުން އުފަންވުން ރެޖިސްޓްރީކުރުމާއި އަދި ރަށްވެހިވުމާއި ބެހޭ ހިދުމަތް ދިނުމަށް ހަމަޖެފައިވަނީ މެންދުރުފަހު 2:00 އިން ހަވީރު 4:00 އަށް ކަމަށެވެ.\nއުފަންދުވަހުގެ ސެޓްފިކެޓް ގެއްލިގެން އަލުން ހެއްދުމަށް އެދި ހުށަހަޅާ ފޯމުތަކާއި އުފަންދުވަހުގެ ސެޓްފިކެޓް އާކުރުމަށް އެދި ހުށަހަޅާ ފޯމުތައް އީމެއިލް މެދުވެރިކޮށް ހުށަހެޅޭނެ ކަމަށް ވެސް ކައުންސިލުން ބުންޏެވެ.\nކޮރޯނާވައިރަހުން ރައްކާތެރިވުމަށް އަޅާ ފިޔަވަޅެއްގެ ގޮތުން، މި މަހުގެ 29 ވަނަ ދުވަހުން ފެށިގެން އޭޕްރީލް ހަތަރު ވަނަ ދުވަހަށް ސަރުކާރު އޮފީސްތައް ވަނީ ބަންދުކޮށްފައެވެ.\nސަރުކާރު ބަންދުކުރުމާއި ގުޅިގެން، އާންމު ސިޓީ ކައުންސިލްގެ އާންމު ހިދުމަތްތަކާ ބެހޭބައިން ކުރިން ދޫކުރަމުން ގެންދިޔަ ރޭގަނޑު މަގުބަންދު ކޮށްގެން ކުރާ މަސައްކަތް މި ހަފްތާގައި ދުވާލުގެ ވަގުތުގައި ކުރަން ކައުންސިލުން ވަނީ ނިންމައިފައެވެ.\nއެހެންކަމުން މަގު ބަންދު ކުރުމުގެ ހުއްދަ އާއި މަގުމަތީ މަސައްކަތް ކުރުމުގެ ހުއްދަ އާއި ބޯޑު ދޫކުރުން އަދި ބަލައިގަންނަ ގަޑިތަކަށް ވެސް ވަނީ ބަދަލު ގެނެސްފައެވެ.